Islamdheen Qaboolu kurumakee amilla ninmume:Dipika - AO News\nއިސްލާމްދީން ގަބޫލުކުރުމަކީ އަމިއްލަ ނިންމުމެއް: ދީޕިކާ\nއިސްލާމްދީން ގަބޫލުކުރުމަކީ އަމިއްލަ ނިންމުމެއްކަމަށާއި އެ ނިންމުމާއި މެދު ފަހުރުވެރިވެ އުފާވާ ކަމަށް “ސަސުރާލް ސިމަރް ކާ” އިން ގިނަ ބައެއްގެ ލޯބި ހޯދާފައިވާ ޓީވީ ތަރި ދިޕިކާ ކައްކަރް ބުނެފިއެވެ.\nދިޕިކާ އާއި ޓީވީ ތަރި ޝުއައިބް ކައިވެނިކޮށްފައި ވަނީ 2018 ވަނަ އަހަރު ފެބުރުއަރީ 22 ވަނަ ދުވަހު ބޯޕާލް ގަ އެވެ. ދިޕިކާ އިސްލާމް ވެފައި ވަނީ ކައިވެނީގެ ކުރިންނެވެ. އަދި އިސްލާމް ވުމަށް ފަހު، އޭނާގެ ނަން ފާއިޒާ އަށް ބަދަލުކޮށްފައިވާއިރު މި ކައިވެންޏަށް 02 އަހަރުވި އިރުވެސް ދީޕިކާ އިސްލާމްދީން ގަބޫލުކުރި ވާހަކައަކީ ގިނަ މީޑިއާތަކުގެ ސަމާލުކަން ހޯދާފައިވާ ވާހަކަތަކެކެވެ.\nދާދިފަހުން ޓައިމްސް އޮފް އިންޑިއާއަށް ދިން އިންޓަވިއުއެއްގައިވެސް އޭނާގެ ދީނާއި ބެހޭ ގޮތުން ސުވާލުކުރުމުން ދީޕިކާ ބުނީ އެއީ އޭނާގެ ޒާތީ ކަމެއްކަމަށާއި އެކަމާއި ގުޅޭ ގޮތުން އާއިލާ އާއި ފިރިމީހާ ފިޔަވައި އެހެން އެއްވެސް ބަޔަކާއި ދައްކާނެ ވާހަކައެއް ނެތް ކަމަށެވެ. އަދި އޭނާ ދީން ބަދަލުކުރި ނަމަވެސް އާއިލާއިން އެކަމަށް ތަރުހީބު ދީފައިވާ ކަމަށާއި އެކަމުގައި އާއިލާގެ އެއްވެސް ނުރުހުމެއް ނެތްކަމަށެވެ.\n“އަހަރެން އިސްލާމްދީން ގަބޫލުކުރި ވާހަކައަކީ ތެދު ވާހަކައެއް. އެކަމަކު އަހަންނަކަށް ހިއެއް ނުވޭ އެ ވާހަކަދެއްކުމުގެ ބޭނުމެއް އޮތްހެނެއް. އެއީ އަހަރެންގެ ޒާތީ ކަމެއް. އެހެންކަމުން މީޑިއާގައި އެ ވާހަކަދައްކަންވީ ސަބަބެއް ނެތް. އަހަރެމެންނަކީ ފިލްމީ ތަރިން. އަހަރެމެންނާއި ދިމާވާ ހުރިހާ އުފާވެރިކަމެއް ބެލުންތެރިންނާއި ހިއްސާކުރަން. އެކަމަކު އަހަރެމެންގެ އަމިއްލަ ދިރިއުޅުމެއްވެސް އޮންނާނެ. އެކަންކަމާއި ބެހުމުގެ ހުއްދައެއް އަހަރެން އެއްވެސް މީހަކަށް ނުދެން. “ދީޕިކާ ބުނެފައިވެއެވެ.\nމީގެ ކުރިން ޓައިމްސް އޮފް އިންޑިއާ އަށް ދިން އިންޓަވިއުއެއްގައިވެސް ދިޕިކާ ބުނީ، އިސްލާމްވީ މީހަކު ބުނެގެން ނޫން ކަމަށާއި އަމިއްލަ އުފަލާއި ހިތްހަމަ ޖެހުމަށް ކަމަށެވެ.އަދި ދީޕިކާގެ ނަން ބަދަލުކުރުމާއި ގުޅިގެން އެކަމާއި ސުވާލުކުރުމުން އޭނާ ބުނީ އެއީ އަމިއްލަ ދިރިއުޅުމާއި ގުޅިފައިވާ ކަމެއްކަމަށާއި އަބަދުވެސް އޭނާއަކީ ބެލުންތެރިންގެ ދީޕިކާ ކަމުގައެވެ.“އަހަރެންގެ ނަން ބަދަލުކުރުމުގެ ފަހަތުގައިވާ ސިއްރުތައް އަހަރެންނާއި ފިރިމީހާ އަދި ގާތް ތިމާގެ މީހުންނަށް އެގޭނެ. އަހަރެން ބޭނުމެއް ނޫން އެކަންތައްތައް އެންމެންނާ ހިއްސާކުރާކަށް” ދީޕކާ ބުނެފައިވެއެވެ.\n“ސަސުރާލް ސިމަރްކާ” ފެށުނީއްސުރެ ދީޕިކާ އާއި ޝުއައިބު އަކީ ގާތް ދެ އެކުވެރިންނެވެ. ނަމަވެސް ދެ މީހުންގެ މެދުގައި އެކުވެރިކަމަށް ވުރެ ގާތް ގުޅުމެއް އޮތްކަން ޔަގީންކުރެވުނީ 2013 ގައި ޝުއައިބު އެ ސިލްސިލާއިން ވަކިވުމުން ކަމަށް ދީޕިކާވަނީ ބުނެފައެވެ.\nޓީވީ އިންޑަސްޓްރީއަށް ވަނުމުގެ ވެސް ކުރިން ވެސް ދީޕިކާ ވަނީ ކައިވެންޏެއް ކޮށްފައެވެ. ނަމަވެސް ކައިވެންޏަށް ތިން އަހަރު ފުރުނު ފަހުން 2015ގެ ޖެނުއަރީ މަހު ދީޕިކާ ވަނީ އޭނާގެ ފިރިމީހާ ކައިރިން ވަރިވެފަ އެވެ. ދީޕިކާ ވަރިވީ ޝުއައިބުއާ ހެދި ކަމަށް ބުނެ އޭރުވެސް ގިނަ ބަޔަކު ތަފާތު ވާހަކަތައް ދެއްކި ނަމަވެސް ދީޕިކާ އެ ވާހަކަތައް ދޮގުކުރެ އެވެ. އޭނާ ބުނީ ޝުއައިބުއާ ލޯބީގެ ގޮތުން ގުޅުނީ ވަރިވި ފަހުން ކަމަށެވެ.


RELIGION: Geygai Eid Namaadhu Kureveynetha?\nގޭގައި އީދު ނަމާދު ކުރެވޭނެތަ؟\nބޮޑު ޖަމާއަތެއްގައި އީދު ނަމާދު ކުރަނީ: މިއަހަރު އީދު ނަމާދު ކުރަން ޖެހޭނީ ގޭގައި\nކީރިތި ރަސޫލާ صلى الله عليه وسلم މަދީނާއަށް ހިޖުރައަށް ވަޑައިގެންނެވިއިރު މީސްތަކުން ޖާހިލިއްޔަ ޒަމާނުގައި އުފާ ފާޅުކޮށް ކުޅެ އުޅުނު ދެ ދުވަހެއް ވެއެވެ. އެ ދެދުވަހުގެ ބަދަލުގައި މުސްލިމުންނަށްޓަކައި އެއަށް ވުރެ މާ ހެޔޮ ވެގެންވާ ދެ ދުވަސް މާތް ﷲ ލައްވާފައިވާ ކަމުގައި އިތުރު އެކަލޭގެފާނު ބަޔާން ކޮށްދެއްވި އެވެ. އެއީ ފިތުރު އީދާއި އަލުހާ އީދެވެ. މުސްލިމުންގެ މި ދެ އީދު ވެސް އަންނީ ވަރަށް މަތިވެރި ދެ އަޅުކަމާ ވިދިގެންނެވެ. ފިތުރު އީދަކީ ރޯދައިގެ އަޅުކަމާއި ވިދިގެން ޝައްވާލު މަހުގެ އެއްވަނަ ދުވަހު އަންނަ އީދެވެ. އަލުހާ އީދަކީ ހައްޖު މަހުގެ ދިހަ ވަނަ ދުވަހު ފާހަގަ ކުރާ އީދެވެ.\nމި ދެ އީދުގައި ވެސް މީސްތަކުން، ބޮޑު ޖަމާއަތެއްގައި އީދު ނަމާދު ކުރުމަކީ ސުންނަތް ވެގެންވާ ގޮތެވެ. އީދު ނަމާދުގެ ޖަމާއަތުގައި، އަންހެނުންނާ ފިރިހެނުންނާ ކުދި ބޮޑު އެންމެން ބައިވެރިވުމަށް ވަނީ އަންގަވާފަ އެވެ. ލާނޭ ހެދުމެއް ނެތް އަންހެނަކު، އޭނާގެ އުހުތެއްގެ އަތުން އަނބުރާ ދޭ ގޮތަށް ހެދުމެއް ހޯދައިގެ ނަމަވެސް އީދު ނަމާދަށް ދިޔުމަށް މާތް ރަސޫލާ ވަނީ އަމުރު ކުރައްވާފަ އެވެ.\nމައްސަރު ކަންތައް ޖެހި، ނަމާދު ނުކުރެވޭ ހާލުގައިވާ އަންހެންވެރީން ވެސް، ޖަމާއަތް ނުހަދާ ހިސާބުގައި ދުރުގައި މަޑުކޮށްލައި، ހުތުބާ އަޑު އަހާ އީދު ނަމާދުގެ އެ ބޮޑު ޖަމާއަތުގައި ބައިވެރިވުމަށްވެސް ވަނީ އަންގަވާފަ އެވެ. މިއީ ކީރިތި ރަސޫލާ صلى الله عليه وسلم އުއްމަތަށް ދެއްވާފައި އިރުޝާދުތަކެވެ. އެ ކަލޭގެފާނުގެ ޒަމާނުގައި އަމަލު ކުރައްވާފައިވާ ގޮތެވެ.\nމި ފަހުން ރާއްޖޭގައި ވެސް އީދު ނަމާދު ކުރަމުން ގެންދަނީ ބޮޑު ޖަމާއަތުގަ އެވެ. ނަމަވެސް މި ފަހަރު މި އޮތީ ވަރަށް ބޮޑަށް ހާލަތު ބަދަލުވެފަ އެވެ. މިސްކިތުގައި ޖަމާއަތުގައި ނަމާދު ކުރުން ވަނީ މެދުކަނޑާލާފަ އެވެ. ގެއިން ބޭރަށް ނުކުތުން މަނާކޮށް މާލެ ވަނީ ލޮކްޑައުން ކޮށްފަ އެވެ. ވީމާ މިފަހަރު އީދު ނަމާދު ވެސް ކުރަން ޖެހިފައި ވަނީ ގޭގަ އެވެ.\nނަމަވެސް ސުވާލަކީ ޖަމާއަތުގައި ކުރާ މިފަދަ ނަމާދެއް ގޭގައި އެކަނި ކުރެވިދާނެ ހެއްޔެވެ.\nމިހާރު ފެތުރެމުން މިދާ ކޮވިޑް-19 އިގެ ބަލިމަޑުކަމާއެކު ގޭގައި އީދު ނަމާދު ކުރަން އިސްލާމިކް މިނިސްޓްރީން އިރުޝާދު ދީފައި ވެއެވެ.\nމިއާއެކު ވަރަށް ގިނަ ބަޔަކު އީދު ނަމާދު ގޭގައި ކުރެވިދާނެތޯ ސުވާލު ކުރެއެވެ. މި މައްސަލައިގައި އިލްމުވެރިންގެ މެދުގައި ކޮންމެވެސް ވަރަށްގެ ހިލާފެއް އެބައޮތެވެ. ގިނަ އިލްމުވެރިން ބުރަވެއްލައްވަނީ އީދު ނަމާދުގައި ބައިވެރި ނުވެވިއްޖެ މީހަކު އޭނާގެ އަހުލުވެރިންނާއެކުގައި، ނުވަތަ އެކަނި ނަމަވެސް، ގޭގައި އީދު ނަމާދު ގަލޯ ކުރަންވާނެ ކަމުގަ އެވެ. ބައެއް އަސްހާބު ބޭކަލުން އެފަދައިން އަމަލު ކުރައްވާފައިވާކަން އެނގެން އެބައޮތެވެ. އިހުގެ ބޮޑެތި ދަންނަ ބޭކަލުންގެ ތެރެއިން، ޝާފިއީ މަޒުހަބުގެ އިލްމުވެރިންނާއި، މާލިކީ މަޒުހަބާއި އަދި ހަންބަލީ މަޒުހަބުގެ އިލްމުވެރިންގެ ވެސް ރައުޔަކީ މިއީ އެވެ.\nނަމަވެސް، ޝައިހުލް އިސްލާމް އިބްނު ތައިމިއްޔާ رحمه الله އާއި ފަހުގެ ދަންނަ ބޭކަލުންގެ ތެރެއިން އައްޝައިހް އިބްނު ޢުޘައިމީން رحمه الله ގެ ރައުޔު މިޔާ ޚިލާފެވެ. އެބޭކަލުން ބުރަވެއްލަވާ ގޮތުގައި އެކަނި ގޭގައި އީދު ނަމާދު ކުރުމެއް ނުވެ އެވެ.\nއިސްލާމީ ބޮޑެތި ގައުމުތަކުގެ ތެރެއިން ސަޢޫދީ ޢަރަބިޔާގައި ވެސް މި އަހަރުގެ އީދު ނަމާދު ގޭގައި ކުރުމަށް ރައްޔިތުންނަށް ވަނީ އިރުޝާދީފައި ވެއެވެ. ދިވެހި ރާއްޖޭގައި ވެސް އަމަލު ކުރެވޭނީ ގިނަ ދަންނަބޭކަލުންގެ ރައުޔާ އެއްގޮތަށް ކަމުގައި ކަނޑައަޅައި، ގޭގައި އީދު ނަމާދު ކުރަން އިސްލާމިކް އެފެއާޒް މިނިސްޓްރީއިން ވަނީ އަންގާފަ އެވެ.\nއީދު ނަމާދުގެ ވަގުތު\nއީދު ނަމާދުގެ ވަގުތު ފެށެނީ އިރު ލޮންސިއެއްހާ ވަރަށް އެރުމުންނެވެ. އަދި އީދު ނަމާދުގެ އެންމެ ފަހު ވަގުތަކީ އިރު މެދު ޖެހުމާހައަށް އޮންނަ ވަގުތެވެ. އިރު އަރާތާ 10 ވަރަކަށް މިނެޓް ތެރޭގައި މި އުސްމިނަށް އިރު ވާސިލު ވާނެ އެވެ.\nރާއްޖޭގައި އާންމުކޮށް އީދު ނަމާދު ޖަމާއަތުގައި ކުރާ ގަޑިއަކީ ހެނދު 7:30 އެވެ. ގޭގައި އީދު ނަމާދު ކުރާއިރު، އިރު އަރާތާ 10 ވަރަކަށް މިނެޓު ފަހުން ފެށިގެން ގޮސް އިރު މެދުޖެހުމާ ދެމެދުގެ ކޮންމެ ވަގުތެއްގައި ވެސް ޢީދު ނަމާދު ކުރެވިދާނެ އެވެ.\nއީދު ނަމާދު ކުރާނީ ކިހިނެތް؟\nއީދު ނަމާދަކީ ދެ ރަކުއަތުން ކުރާ ނަމާދެކެވެ. އީދު ނަމާދު ވެސް ކުރާނީ ފަތިސް ނަމާދުގެ ފަރުލުގެ ދެ ރަކުއަތް ކުރާ ގޮތަށެވެ.\nހަމައެކަނި ތަފާތަކީ ކޮންމެ ރަކުއަތެއްގެ ގިޔާމުގައި އިތުރު ތަކްބީރުތަކެއް ކިޔުން ސުންނަތް ވެގެންވާ ކަމެވެ. އެގޮތުން ފުރަތަމަ ރަކުއަތުގައި ހަށަންބަން ތަކުބީރަށް ފަހު، އިތުރު ހަތް ތަކުބީރު ކިޔުން ސުންނަތް ވެގެން ވެއެވެ. އަދި ދެވަނަ ރަކުއަތުގައި ސަޖިދައިން ތެދުވަމުން ކިޔާ ތަކުބީރު ނުހިމަނާ، އިތުރު ފަސް ތަކުބީރު ކިޔުން ސުންނަތްވެގެން ވެއެވެ. ކޮންމެ ތަކުބީރަކަށް ވެސް ހަށަން މޮހާލައި ދެއަތް ކޮނޑާ ހަމައަށް ނުވަތަ ކަންފަތުގެ ފޫޅާ ހަމައަށް އުފުލާލަންވާނެ އެވެ.\nއީދު ނަމާދުގެ ހުތުބާ\nއީދު ނަމާދު ގޭގައި ކުރާނަމަ ހުތުބާ ކިޔުމެއް ނެތެވެ. ހުކުރު ނަމާދާ ހިލާފަށް އީދު ނަމާދުގެ ހުތުބާއަކީ ނަމާދުގެ ސުންނަތެކެވެ. އަދި ހުކުރު ނަމާދުގައި ހުތުބާ ކިޔަނީ ނަމާދުގެ ކުރިން ނަމަވެސް އީދު ނަމާދުގައި ހުތުބާ ކިޔަނީ ނަމާދުގެ ފަހުގަ އެވެ. އީދު ނަމާދުގެ އިހު ސުންނަތެއް ފަހު ސުންނަތެއް ވެސް ނުވެއެވެ.\nރޯދަ މަސް އީދު ފާހަގަ ކުރުން


މޯލްޑިވް ގޭހުން ކަލްޓަން ބްރޭންޑްގެ ރެފްރިޖެރެންޓް ގޭސް ތައާރަފް ކޮށްފި | Jazeera\tމޯލްޑިވް ގޭހުން ކަލްޓަން ބްރޭންޑްގެ ރެފްރިޖެރެންޓް ގޭސް ތައާރަފް ކޮށްފި - Jazeera\nމޯލްޑިވް ގޭހުން ކަލްޓަން ބްރޭންޑްގެ ރެފްރިޖެރެންޓް ގޭސް ތައާރަފް ކޮށްފި\nއީމާ މުހައްމަދު ވަހީދު July 19, 2019 41 views0\nރާއްޖެއަށް ކަލްޓަން ބްރޭންޑްގެ ރެފްރިޖެރެންޓް ގޭސް، މޯލްޑިވް ގޭހުން ތައާރަފް ކޮށްފިއެވެ.\nމޯލްޑިވް ގޭހުން، ކަލްޓަން ބްރޭންޑްގެ ގޭސް ތައާރަފް ކުރުމަށް މިއަދު ހަވީރު ވަނީ ހާއްސަ ރަސްމިއްޔާތެއް ބާއްވާފައެވެ.\nމިއަދު މޯލްޑިވް ގޭހުން، އެސްޓީއޯ ޓްރެޑިންގް ސެންޓަރުގެ އޮޑިޓޯރިއަމް ރޫމްގައި ބޭއްވި އެ ރަސްމިއްޔާތުގައި ވަނީ، ހަތަރު ބްރޭންޑެއްގެ ކަލްޓަން ގޭހެއް އަލަށް މާކެޓަށް ތައާރަފް ކޮށްފައެވެ.\nމޯލްޑިވް ގޭހުން ރާއްޖެއަށް ތައާރަފްކުރި ކަލްޓަން ބްރޭންޑްގެ ހަތަރު ވައްތަރަކީ 410A, އާއި 134A އާއި 404A އަދި، 407C އެވެ.\nއެގޮތުން، 410A އަކީ އޮފީސްތަކާއި ގޭގައި ހުންނަ އެއަރކޮންޑިޝަންތަކަށް އަޅަން ބޭނުންކުރާ ރެޕްރިޖެންޓް ގޭހެކެވެ. އަދި އެ ގޭސް ޑޮމެސްޓިކްވެސް އަދި ކޮމާޝަލް އެއާކޮންޑިޝަންތަކަށްވެސް ބޭނުންކުރެވޭ ކަމަށް މޯލްޑިވް ގޭހުން މައުލޫމާތުދެއެވެ. 134A އަކީ، ވެހިކަލްތަކަށާއި އަދި ގެސްޓް ހައުސްފަދަ ތަންތަނުގައި ގެންގުޅޭ މިނީ ބަސްތަކަށް ހާއްސަ ރެޕްރިޖެންޓް ގޭހެކެވެ. ދެން ތައާރަފްކުރި، 404A އަކީ މަސްވެރިކަމުގެ ދާއިރާއަށް ހާއްސަ ގޭހެެކެވެ. އަދި، 407C ފިނިކޮށްފައި ހުންނަ ކުކުޅު ނުވަތަ އެހެނިހެން އައިސްކޮށްފައި ހުންނަ މަހުގެ މީޓްގެ ބާވަތްތައް މަޑުކޮށް ބެހެއްޓުމަށް ހާއްސަ ގޭހެކެވެ.\nމޯލްޑިވް ގޭހުން މައުލޫމާތު ދެއްވަމުން ވިދާޅުވީ، މިއަދު ތައާރަފް ކުރެވިގެން ދިޔަ ކަލްޓަން ބްރޭންޑްގެ ރެޕްރިރަޖެންޓް ގޭހުގެ އަގުތައް މާކެޓްގައި ވިއްކާ އަގަށްވުރެ ހެޔޮ އަގުގައި މޯލްޑިވް ގޭހުން ލިބޭނެ ކަމަށެވެ. މީގެއިތުރުން، އަގު ހެޔޮވިޔަސް، މާކެޓްގައި ވިއްކާ އެ ބްރޭންޑްގެ އެހެން ގޭސްތަކާއި އެއްވަރަކަށް ކޮލިޓީވެސް ހުންނާނެ ކަމަށެވެ.\nމޯލްޑިވް ގޭހުން ބުނީ، އެ ކުންފުންޏަށް މިހާރު 19 އަހަރު ވެފައިވާ ކަމަށާއި، އެ ކުންފުނިން އަބަދުވެސް މަަސައްކަތް ކުރަނީ، އަގު ހެޔޮކޮށް ތިމާވެއްޓާއި ރައްޓެހި ގޭހުގެ އެކި ބްރޭންޑްތައް ރާއްޖެއަށް ތައާރަފްކުރުމަށް ކަމަށެވެ.


Niraav moadee: hahyarugaa huri bilianaruge kurehunthah neelamugai vihkaalanee\nހައްޔަރުގައި ހުރި ބިލިއަނަރުގެ ކުރެހުންތައް ނީލަން ކިޔަނީ\nއިންޑިއާގެ ކުރެހުންތެރިޔާ ރާޖާ ރަވީ ވަރްމާ ގެ މިކުރެހުމަށް 1.7 މިލިއަން ޑޮލަރަށް ވުރެ ގިނައިން ލިބޭނެކަމަށް ބެލެވޭ.\nއިންޑިއާގެ ބިލިއަނަރު ނީރަވް މޯދީ ގެ މިލްކިއްޔާތުގައި ހުރި 68 ކުރެހުން، މުމްބާއީ ގެ ނީލަމެއްގައި ވިއްކާލުމަށް ހަމަޖައްސައިފި އެވެ.\nމޯދީ، 48 ހައްޔަރުކޮށްފައި ވަނީ އިންޑިއާގެ ބޮޑު ބޭންކް ފްރޯޑް މައްސަލައެއްގަ އޭނާއަށް ތުހުމަތު ކުރެވިގެން ނެވެ. ބޭންކް ފްރޯޑުގެ އަދަދު ގާތްގަނޑަކަށް2ބިިއަން ޑޮަލަރަށް އަރާއިރު ކަމާބެހޭ ފަރާތްތަކުގެ އުންމީދަކީ ކުރެހުންތައް ނީލަން ކޮށްގެން ލިބުނު ގެއްލުމުގެ އަދަދުން 4.4 މިލިއަން ޑޮލަރާއި 7.3 މިލިއަން ޑޮލަރުގެ އަދަދެއް އަނބުރާ ހޯދޭނެކަމަ ށެވެ.\nމި ކުރެހުންތަކުގެ ތެރޭގައި މަދުން ނޫނީ ނުފެންނަ އިންޑިއާގެ މަޝްހޫރު ކުރެހުންތެރިންގެ ކުރެހުންތައް ހިމެނެ އެވެ.\nނީލަން އިންތިޒާމް ކުރާ ފަރާތްތަކުން ދެކޭގޮތުގައި އިންޑިއާގެ އެންމެ މޮޅު އެބްސްޓްރެކްޓް ކުރެހުންތެރިޔާ ގައިތޮންޑޭ ގެ އޮއިލް ކެންވަސް ކުރެހުމަކީ މި ނީލަމުގައި އެންމެ ފޯރިއާއެކީ އަގުބޮޑުކޮށް ވިކޭނެ ކުރެހުމެވެ. ގައިތޮންޑޭ ގެ ނަން ދީފައި ނުވާ ކުރެހުމެއް 2015 ގެ މުމްބާއީ ނީލަމެއްގައި 4.4 މިލިއަން ޑޮލަރަށް ވިކި އެ ކުރެހުން ވަނީ އެންމެ އަގުބޮޑުކޮށް ވިކުނު އިންޑިއާގެ ކުރެހުމުގެ ރެކޯޑް ހޯދާފަ އެވެ.\nއަންގާރަ ދުވަހުގެ މި ނީލަމުގައި ވަރްމާ ގެ ކުރެހުމެއް 2.5 މިލިއަން ޑޮލަރަށް ވިކޭނެކަމަށް ވެސް ބެލެވެ އެވެ.\nއިންޑިއާގެ ކުރެހުންތެރިއާ ނިއުޓަން ސޫޒާ ގެ ކުރެހުމެއް\nއިންޑިއާގެ ސަރުކާރުން ހިންގާ ދެވަނައަށް އެންމެ ބޮޑު ބޭންކު ޕުންޖާބް ނެޝަނަލް ބޭންކް (ޕީއެންބީ) ތުހުމަތުކުރަނީ އެ ބޭންކަށް2ބިލިއަން ރުފިޔާގެ ގެއްލުން ލިބިފައިވާ މަކަރުގައި އިސްކޮށް ހުރި އެކަކީ މޯޑީ ކަމަށެވެ. އަދި މޯޑީ އިންޑިއާއިން ފިލައިގެން ދިއުމަށްފަހު އިންޑިއާގެ ޓެކްސް އޮތޯރިޓީއިން 170 އަގުބޮޑު ކުރެހުން ހިމެނޭ އޭނަގެ ހުރިހާ މުދަލަކާ އެހެނިހެން ތަކެތި ވަނީ ހިފަހައްޓާފަ އެވެ. މޯޑީ ވަނީ އޭނަގެ ކުށަށް ކުރިން އިންކާރު ކޮށްފަ އެވެ.\nލަންޑަންގަ މޯޑީ ދިރިއުޅެމުން ގެންދިޔަ 10.5 މިލިއަންގެ އަގުބޮޑު ފްލެޓް ގެ ފޮޓޯތައް ޔުކޭގެ ނޫސް 'ދަ ޓެލެގްރާފް'ގައި ޝާއިއު ކުރުމާ ގުޅިގެން މޯޑީ ގެ މައްސަލަ ވަނީ އިތުރަށް ހޫނުވެފަ އެވެ. މޯޑީ އަނބުރާ ގައުމަށް ފޮނުވާލުމަށް މިދިޔަ އަހަރުގެ އޮގަސްޓުގައި އެދި އެކަން ނުވެ އޮތްނަމަވެސް، މި ފޮޓޯތައް ޝާއިއު ކުރިތާ ކުޑަ ދުވަސްކޮޅެއްގެ ތެރޭ އިންޑިއާ ސަރުކާރުން އޭނަ ހައްޔަރުކޮށް އަނބުރާ ގައުމަށް ފޮނުވާލަން އެދި ފޮނުވާފައިވާ ލިއުންތަ ޔޫކޭގެ ހޯމް ސެކެޓްރީ ވަނީ އެ ލިޔުންތައް ފާސްކޮށްފަ އެވެ.\nމިދިޔަ ހަފްތާތެރޭ ޔޫކޭ ގައި ހުއްޓައި، ލަންޑަން ގެ ފުލުހުން ވަނީ މޯދީ ހައްޔަރުކޮށްފަ އެވެ. އަދި 29 މާޗް އާހަމައަށް ކަފާލާތުގެ ދަށުން ނުނިކުމެވޭ ގޮތަށް ވަނީ ބަންދު ކުރެވިފަ އެވެ.\nނީރަވް މޯދީ އަކީ ކާކު؟\nނީރަވް މޯދީ - ލަންޑަނުގައި\nފޯބްސް މެގަޒިން ރިޕޯޓު ކުރާގޮތުގައި މޯޑީ އަކީ އިންޑިއާގެ އެންމެ މުއްސަނދި އެކަކެވެ.\nމޯޑީ އުފަންވީ ޖަވާހިރުގެ ވިޔަފާރި ކުރާ އާއިލާއަކަށް ނަމަވެސް އޭނަގެ އަމިއްލަ ބްރޭންޑެއް ލޯންޗު ކޮށްފައި ވަނީ 2010 ގައެވެ. އަދި މި ބްރޭންދް ކުޑަ ދުވަސްކޮޅެއްގެ ތެރޭގައި މަޝްހޫރުވެ އިންޑިއާ، ނިއުޔޯކް، ލަންޑަން އަދި ހޮންގްކޮގް ގައި މޯޑީގެ ފިހާރަތައް ވަނީ ހުޅުވާފަ އެވެ.\nބޮލީވިޑްގެ ތަރި ޕްރިޔަންކާ ޗޯޕްރާ-ޖޮނާސް މި ބްރޭންޑްގެ އިސްތިހާރުތައް ކުޅެފައި ވާއިރު، މޯޑީގެ ޖަވާހިރުން ޖަރީކޮށްފައިވާ ޑިޒައިންތައް ތުރުކޮށްފައިވާ ތަރިންގެ ތެރޭގައި ކޭޓް ވިންސްލެޓް، ރޯޒީ ހަންޓިންގްޓަން-ވައިޓްލީ އަދި ނެއޯމީ ވޮޓްސް ފަދަ މަޝްހޫރު ތަރިން ހިމެނެ އެވެ.\nމޯޑީ ގެ ހުރިހާ ފިހާރަތަކެއް ފާސްކޮށް އޭނަގެ ހުރިހާ


Hulhumale facility ge sababun gehlumeh nuvaane: NDMA | Mihaaru\nހުޅުމާލެ ކޮވިޑް ފެސިލިޓީ: ކެއިންބުއިމަށް އެންޑީއެމްއޭ އިން ހޭދަކުރި ފައިސާގެ ތެރެއިން ނުވަ މިލިއަން ރުފިޔާއާ މެދު ވަނީ ސުވާލު އުފައްދާފައި. --ފޮޓޯ/މިހާރު\nހުޅުމާލެ ފެސިލިޓީގެ ސަބަބުން ގެއްލުމެއް ނުވާނެ: އެންޑީއެމްއޭ\n16 ސެޕްޓެމްބަރ 2020 - 20:37 13 comments\nކޮވިޑް-19 ބަލީގެ މީހުންނަށް ފަރުވާ ދިނުމަށް އަމިއްލަ މީހެއްގެ ބިމުގައި ހުޅުމާލޭގައި އަޅާފައިވާ މެޑިކަލް ފެސިލިޓީގެ ސަބަބުން ދައުލަތަށް އެއްވެސް ގެއްލުމެއް ނުވާނެ ކަމަށް ނެޝެނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިން ބުނެފި އެވެ.\nކޮވިޑް-19ގައި އެންޑީއެމްއޭ އިން ކޮށްފައިވާ ހަރަދުތަކުގެ އޮޑިޓް ރިޕޯޓު އާންމު ކުރި އިރު ރިޕޯޓުގައި ވާގޮތުން އެ ބިމަކީ މޮރިޝަސް ކޮމާޝަލް ބެންކު (މޯލްޑިވްސް) އިން ދޫކޮށްފައިވާ ލޯނެއް އަނބުރާ ނުދައްކައިގެން ރަހުނުގެ ގޮތުގައި ނަގާފައިވާ ބިމެއްކަން ވަނީ އެނގިފަ އެވެ. އަދި މެޑިކަލް ފެސިލިޓީ ގާއިމްކުރުމަށް އެޗްޑީސީއާ އެތަން ހަވާލުކުރުމަށް ވެފައިވާ އެއްބަސްވުމަކީ ތަނަށް އެއްވެސް ބަދަލެއް ނުގެނެވޭނެ ހެން ތިން މަސް ދުވަހަށް ހަދާފައިވާ އެއްބަސްވުމެއް ކަމަށް ވެސް ރިޕޯޓުގައި ވެއެވެ.\nއެ ބިމުގައި ހޮސްޕިޓަލް އަޅާފައި ހުރުމުން ފަހުން ދިމާވެދާނެ ގާނޫނީ މައްސަލަތަކަށް ބަލައި އެކަން ހައްލުކުރުމަށް ރިޕޯޓުގައި ލަފާދީފައި ވެސް ވެއެވެ.\nއެންޑީއެމްއޭއިން މިއަދު ބޭއްވި ކުއްލި ނޫސްވެރިންގެ ބައްދަލުވުމުގައި ވާހަކަދައްކަވަމުން ޗީފް އެގްޒެކެޓިވް ހިސާން ހަސަން ވިދާޅުވީ އަމިއްލަ މީހެއްގެ ބިމަކަށްވީ ނަމަވެސް އެތަން އެޗްޑީސީއާ ހަވާލުކޮށްފައި ވަނީ އެގްރީމަންޓެއްގެ ދަށުން ކަމަށެވެ. އަދި ތިން މަސް ހަމަވުމުން އެ އެގްރީމަން އިތުރުކުރުމުގެ ފުރުސަތު ވެސް އެބަ އޮތް ކަމަށް ވިދާޅުވި އެވެ.\n"މިތަނަކީ ދައުލަތުން ކުއްޔެއް ދައްކަން ޖެހޭ ގޮތަށް މިހާރު ވެސް އޮތް ތަނެއް ނޫން. މިތާނގެ އެގްރީމަންޓް ކުރިއަށް އޮތް ތަނުގައި ވެސް އެޗްޑީސީއާ މޮރިޝަސް ކޮމާޝަލް ބެންކާ އެކު އޮތީ އެކްސްޓެންޑް ކުރެވޭ ގޮތަށް. އެހެންވީމަ މީގެ ސަބަބުން ދައުލަތަކަށް އެއްވެސް ގެއްލުމެއް ވާނެ ކަމަކަށް އަޅުގަނޑުމެންނަކަށް ގަބޫލެއް ނުކުރެވޭ،" ހިސާން ވިދާޅުވި އެވެ.\nމެޑިކަލް ފެސިލިޓީގެ މަސައްކަތަކީ އަލަށް އެންއީއޯސީ އުފައްދައިގެން އެންމެ ފުރަތަމަ ވެސް މަޝްވަރާކޮށް ވީ އެންމެ އަވަހަކަށް ނިންނުމަށް ފެށި މަސައްކަތެއް ކަމަށް އޭނާ ވިދާޅުވި އެވެ.\nހިސާން ވިދާޅުވީ ކޮވިޑް-19 ފެސިލިޓީ ގާއިމްކުރާނެ ތަނެއް ނިންމީ ޑޮކްޓަރުންނާ ކަމާގުޅުން ހުރި އެހެން ތަޖުރިބާކާރުންގެ މަޝްވަރާއާ ހޯދުންތަކުގެ މަތިން އެންމެން ވެސް އިއްތިފާގުވާ އެންމެ ރަނގަޅުތަނެއް ބަލާފައި ކަމަށެވެ.\nއެގޮތުން އެތަނުގައި މެޑިކަލް ފެސިލިޓީ ގާއިމްކުރަން ނިންމި ފަސް ސަބަބެއް ހިސާން ފާހަގަކުރެއްވި އެވެ.\n- ކޮވިޑް-19ގެ ހާލަތު ގޯސްވެ 300އެއްހާ މީހުން އެޑްމިޓްކުރަން ޖެހުނަސް އެތަނަކީ ޖާގައިގެ ގޮތުން ތަނަވަސް އަދި އެފަދަ ތަނަކަށް ބަދަލުކުރަން އެކަށީގެންވާ ތަނަކަށްވުން\n- އިމާރާތުގެ ބޮޑުބައި ނިމިފައިވާތީ އާ އިމާރާތެއް ކުރުމަށްދާ ވަގުތު ސަލާމަތްވުން\n- މާލެއާ އެއްގަމު މަގުން ގުޅިފައި ޑޮކްޓަރުންނާއި ނަރުހުންނަށް ނިދުމާއި ކެއިންބުއިމުގެ މަގުފަހިވެފައިވުން\n- އެންމެ ފުރަތަމަ ކޮވިޑް-19އަށް ހާއްސަ ކުރެވުނު ޓްރީޓޮޕް ހޮސްޕިޓަލާ ކައިރީގައި ހުރުން\n- ލޮޖިސްޓިކްސް އާއި އެހެނިހެން ގޮތްގޮތުން ވެސް ހަރަދު ކުޑަވެވުން\nހިސާން ވިދާޅުވީ އެ ބިމުގައި ކޮވިޑް-19 ފެސިލިޓީ ގާއިމްކޮށްފައި ހުރުމުން ދައްކަމުންދާ ވާހަކަތަކާ މެދު ހިތާމަކުރައްވާ ކަމަށެވެ. އެ ފެސިލިޓީން މިހާރު ވެސް ގިނަ ބަޔަކަށް ފަރުވާދެމުން އަންނަކަން ފާހަގަކުރައްވައި ވިދާޅުވީ ފެސިލިޓީ ނެތް ނަމަ ކޮވިޑް-19ގެ ގިނަ ބަލި މީހުން މަގުމަތިވާން ޖެހުނީސް ކަމަށެވެ.\nހުޅުމާލެ މެޑިކަލް ފެސިލިޓީ ގާއިމްކުރުމަށް އެޗްޑީސީއާ އެމްސީބީއާ ދެމެދު ތިން މަހުގެ އެގްރީމަންޓެއް ހަދާފައި ވަނީ މާޗް މަހުގެ 24ގަ އެވެ. ޖޫން މަހުގެ ނިޔަލަށް މި އެގްރީމަންޓުގެ މުއްދަތު ހަމަވި އިރު އެހާތަނަށް ސަރުކާރުން ފެސިލިޓީ އަށް ބޭނުންވާ ތަކެތި ހޯދުމާ ރީސްޓްރަކްޗަރިން އަށް 24,194,156ރ ހަރަދުކޮށްފައިވާ ކަން އޮޑިޓް ރިޕޯޓުން ހާމަވެފައި ވެއެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން އެންޑީއެމްއޭ އޮޑިޓް ރިޕޯޓް އޮޑިޓާ ޖެނެރަލް އޮފީސް އޮޑިޓާ ޖެނެރަލް ހަސަން ޒިޔަތު، އޮޑިޓަ ޖެނެރަލް ދިވެހި ސަރުކާރު ހުޅުމާލެ


ސެކިއުރީޓީ ބަލަހައްޓައިދޭނެ ފަރާތެއް ހޯދުން\n01 ޖެނުއަރީ 2020 އިން 31 ޑިސެމްބަރ 2020 އަށް މި ސްކޫލްގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް ކުރެވުނު ނަންބަރ IUL)GS24/2019/56) ޢިޢުލާނާއި ގުޅިގެން ބިލަން ހުށައެޅުމަށް ރަޖިސްޓްރީ ވެފައިވަނީ އެންމެ ފަރާތަކުން ކަމުގައިވާތީ އެ އިޢުލާން ބާތިލުކުރުމަށްފަހު އަލުން ބީލަން ހުށައެޅުމުގެ ފުރުސަތު ހުޅުވާލަމެވެ.\nމިމަސައްކަތަށް ބީލަން ހުށަހެޅުމުގެ ފުރުޞަތު މިކަމަށް ޝަރުޠުހަމަވާ ހުރިހާ ފަރާތްތަކަށް ހުޅުވާލަމެވެ. މިމަސައްކަތަށް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތައް ބީލަންފޮތުގައި ބަޔާންކުރެވިފައިވާނެއެވެ.\nމިބީލަންތަކުގައި ބައިވެރިވާން އެދޭ ފަރާތްތަކުން، 2019 ޑިސެމްބަރ 19 އިން 2019 ޑިސެމްބަރ 25 އަށް ބަންދުނޫން ކޮންމެ ދުވަހަކު 9:30 އިން 14:00 އަށް މިސްކޫލުގެ އިދާރާ އަށް ވަޑައިގަތުމުން ނަންނޯޓް ކުރުމުގެ އިންތިޒާމް ހަމަޖެހިފައިވާނެއެވެ. ބީލަން ހުށަހެޅޭނީ މިމުއްދަތުގައި ނަންނޯޓް ކުރާ ފަރާތްތަކަށެވެ.\nމިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2019 ޑިސެމްބަރ 26 ވާ ބުރާސްފަތި ދުވަހުގެ 10:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nބީލަން ހުށައެޅުމާއި ހުޅުވުން އޮންނާނީ 2019ޑިސެމްބަރ 26 ވާ ބުރާސްފަތި ދުވަހުގެ 13:00 ގައި ދ. އަތޮޅު ތަޢުލީމީ މަރުކަޒުގައެވެ.


ކުށްމަދު އަމާންވެއްޓެއް ޤާއިމުކުރުމަށާއި، ރައްޔިތުންނާ ގާތުން މަސައްކަތްކުރުމަށް ކުރަމުންދާ މަސައްކަތްތަކުގެ ތެރެއިން، ރ. އަތޮޅުގައި ފުލުހުން ޤާއިމުވެފައި ނެތް ދެ ރަށެއްގެ ރައްޔިތުންނާ ބައްދަލުކޮށް މަޢުލޫމާތު ދިނުމުގެ ޕްރޮގްރާމެއް ރ. އުނގޫފާރު ޕޮލިސް ސްޓޭޝަނުން ކުރިއަށް ގެންގޮސްފިއެވެ.\nމި ޖަނަވަރީ މަހުގެ 29 ވަނަ ދުވަހު ކުރިއަށް ގެންދިޔަ މި ޕްރޮގްރާމްގައި ރ. އަނގޮޅިތީމާއި ރަސްގެތީމަށް ޒިޔާރަތްކޮށް ރައްޔިތުންނާ ބައްދަލުކޮށް މަޢުލޫމާތު ދީފައިވެއެވެ.\nއެގޮތުން މި ދެރަށުގައި ވަކިވަކިން ކުރިއަށް ގެންދިޔަ މިޕްރޮގްރާމްގައި، ވިޔަފާރި ހިންގާ ތަންތަނަށް ޒިޔާރަތްކޮށް އެތަންތަނުގެ ސެކިއުރިޓީ ކަންކަން މިހާރަށްވުރެ ހަރުދަނާކުރުމަށާއި ފިހާރަތަކުގެ ސަލާމަތާއި ރައްކާތެރިކަމަށް އެޅިދާނެ ފިޔަވަޅުތަކާއި ވިޔަފާރިވެރިން ސަމާލުކަން ދޭންވީ ކަންކަމާ ގުޅޭގޮތުން މަޢުލޫމާތު ދީފައިވެއެވެ. އަދި ވިޔަފާރިވެރިންގެ ކަންބޮޑުވުންތައް އޮޅުންފިލުވައި ވައްކަމުގެ މައްސަލަތައް މަދުކުރުމަށް ކުރެވިދާނެ ކަންކަމުގެ މަޢުލޫމާތު ދީފައިވެއެވެ. އަދި ފިހާރަތަކުގެ ސަލާމަތީ ކަންކަން ވަރުގަދަ ކުރުމުގެ ގޮތުން ފިހާރަތަކުގައި ސީސީޓީވީ ކެމެރާ ހަރުކުރުމަށް އިރުޝާދު ދީފައިވެއެވެ.\nމީގެއިތުރުން މި ދެ ރަށުގެ ރައްޔިތުންނާއި ރަށު ކައުންސިލާ ވަކިވަކިން ބައްދަލުކޮށް ރައްޔިތުންގެ ހުރި ކަންބޮޑުވުންތައް އޮޅުންފިލުވައި ކުށްމަދު ކުރުމަށް ދެ ފަރާތް ގުޅިގެން ކުރެވިދާނެ ކަންކަމާގުޅޭ ގޮތުން މަޝްވަރާކޮށް މަޢުލޫމާތު ދީފައިވެއެވެ. އެގޮތުން ރަށުތެރޭގައި އާންމުވަމުންދާ ކުށްތައް މަދުކުރުމަށް ރައްޔިތުންނާއި ކައުންސިލް ގުޅިގެން ކުރެވިދާނެ މަސައްކަތްތަކާއި، ބެލެނިވެރިން ދަރިންނަށް ނަމޫނާ ބަޔަކަށް ވުމަށް މަސައްކަތްކުރުމަށާއި، ޖިންސީ ގޯނާތަކުން ދަރިން ރައްކާތެރިކުރުމަށް ޚާއްސަ ސަމާލުކަމެއް ދިނުމަށް ނަޞޭހަތްތެރިވެފައިވެއެވެ. އަދި ކުއްލިއަކަށް ކަމެއް ދިމާވެއްޖެ ހާލަތެއްގައި ފުލުހުންގެ އެހީތެރިކަމަށް ބޭނުންވެއްޖެނަމަ އަމަލުކުރަންވީ ގޮތުގެ މަޢުލޫމާތު ދީފައިވެއެވެ. އަދި ފުލުހުންނާ ގުޅޭނެ ނަންބަރުތައް ރައްޔިތުންނާއި ކައުންސިލާ ހިއްސާކޮށްފައިވެއެވެ.


މިފޮޓޯއިން ވެސް ރައްޔިތުންގެ ސުވާލު ސަރުކާރަށް: މަގޭ ފްލެޓު ކޮބާ؟ – Dhen.mv\nމިފޮޓޯއިން ވެސް ރައްޔިތުންގެ ސުވާލު ސަރުކާރަށް: މަގޭ ފްލެޓު ކޮބާ؟\nމަރްޔަމް ވަޙީދާ February 19, 2021 - 9:18 pm\nމާލޭގައި ދިރިއުޅޭ ރައްޔިތުންނަށް ދިމާވެފައިވާ އެންމެ ބޮޑު އެއް ދަތިކަމަކީ ބޯހިޔާވަހިކަމުގެ ދަތިކަމެވެ. މިދަތިކަމަކީ އެކިއެކި ސަބަބުތަކާހެދި މާލޭގައި ދިރިއުޅެން މަޖުބޫރުވެފައިވާ އަތޮޅު ތެރޭގެ ރައްޔިތުންގެ އިތުރުން، ޚުދު މާލޭގައި ރައްވެހިވެފައިވާ ރައްޔިތުންނަށް ވެސް ފޯރާފައިވާ ދަތިކަމެކެވެ.\nތޮއްޖެހިފައިވާ މާލޭގައި ކުޑަ ކޮޓަރިތަކާ އެޕާޓްމަންޓުތަކުގައި ރައްޔިތުން ދިރިއުޅެނީ، އެނޫން އެހެން ގޮތެއް ނެތިގެންނެވެ. ގިނަ ފަހަރަށް ވަންނާނެ އެހެން ތަނެއް ވެސް ނެތިގެންނެވެ. މީގެ އިތުރުން، ބޮޑު ކުލި ދައްކައިގެން އަލިފާން ފޮއްޓެއްވަރުގެ ތަންކޮޅެއްގައި ވެސް ގިނަ މީހުން ދިރިއުޅެނީ، މަގުމަތިވުމަށްވުރެ އެގޮތް ވެސް ރަނގަޅު ވާނެތީއެވެ.\nރައްޔިތުންގެ މިކަންބޮޑުވުންތަކަށް ކުޑަކޮށްވެސް ހިތްހަމަޖެހުމެއް ލިބުނީ ކުރީގެ ރައީސް ޢަބްދުﷲ ޔާމީން ޢަބްދުލްޤައްޔޫމް ގެ ވެރިކަމުގައި ހުޅުމާލޭ ދެވަނަ ފިޔަވަހީގައި "ހިޔާ" މަޝްރޫޢުގެ ދަށުން ތަރައްޤީކުރި 7000 ފްލެޓު ލިބޭނެ ކަމުގެ ފޮނި އުންމީދުންނެވެ.\nކުރީގެ ސަރުކާރުން ފްލެޓު ދޫކުރިއިރު ގިނަ އަދަދެއްގެ ރައްޔިތުން، ބޯހިޔާވަހިކަން ހޯދުމަށް ކުރިމަތިލިއެވެ. އަދި ގިނަ އަދަދެއްގެ ރައްޔިތުންނަށް ބޯ ހިޔާވަހިކަން ކަށަވަރުވިއެވެ.\nނަމަވެސް ސަރުކާރު ބަދަލުވުމަށްފަހު، ކުރިން ފްލެޓު ލިބުނު ގިނަ ފަރާތްތަކަށް އެފްލެޓުތައް ލިބެން ނެތް ކަމަށް ކަނޑައެޅުމުގެ އިތުރުން، ތިން ކެޓަގަރީއެއްގެ ފްލެޓް ދޫކުރުން އިއްޔެ ސަރުކާރުން ވަނީ ބާތިލު ވެސް ކޮށްފައެވެ.\nއެގޮތުން ފްލެޓް ނުދިނުމަށް ނިންމާ ސަރުކާރުގެ ގެޒެޓްގައި ޝާއިޢުކޮށްފައިވާ ކެޓެެގަރީތަަކީ:\n▪ އެޗް11: އަށާރަ އަހަރާ 40 އަހަރާ ދެމެދުގެ ކައިވެނިކޮށްގެން އުޅޭ ފަރާތްތަކަށް ޚާއްސަ (1 ކޮޓަރި)\n▪ އެޗް13: މާލޭ މުނިސިޕަލްޓީގެ ދަފްތަރުގައި ރަޖިސްޓްރީވެފައިވާ ފަރާތްތަކަށް ޚާއްސަ (1 ކޮޓަރި)\n▪ އެޗް15: އަލަތު ކައިވެނިކޮށްގެން އުޅޭ ޒުވާނުންނަށް ޚާއްސަ (1 ކޮޓަރި)\n"ހިޔާ" މަޝްރޫޢުގެ އެފްލެޓުތައް ނުދިނުމަށް ސަރުކާރުން ނިންމުމާ ގުޅިގެން އިދިކޮޅު ޕްރޮގްރެސިވް ކޯލިޝަންގެ ފަރާތުން ވަނީ މިއަދު ވެސް މާލޭގައި އިހުތިޖާޖު ކޮށްފައެވެ. އެއިހުތިޖާޖުގައި އެކޯލިޝަންގެ ލީޑަޝިޕްގެ ބައެއް ފަރާތްތަކުގެ އިތުރުން ގިނަ އަދަދެއްގެ އާންމުން ވެސް ވަނީ ބައިވެރިވެފައެވެ.\nއެގޮތުން ފްލެޓު ލިބޭނެ ކަމަށް ކުރިން ލިޔުން ލިބުނު ބައެއް ފަރާތްތަށް ވެސް ހިމެނެއެވެ. އެލިޔުން އެންމެންނަށް ވެސް ފެންނާނެ ގޮތަށް ދައްކާލައިގެން، އެފަރާތްތަކުން ދެމުން ދިޔަ މެސެޖަކީ، އެމީހުންނަށް ލިބުނު ކަމަށް ކަނޑައެޅި އެއްޗެއް މިހާރު ނިގުޅައިގެންފައިވާ ކަމުގެ މެސެޖެވެ. އަދި އެކަމުގެ ހިތާމައިގެ އަަސަރު އެމީހުންގެ މޫނުމަތިން ވެސް ފެންނަން ހުއްޓެވެ.\nޚަބަރުން މި ފެންނަ ފޮޓޯއަކީ "ދެން" ގެ ފޮޓޯގްރާފަރ އިބްރާހިމް ޝަމްވީލުގެ ކެމެރާއަށް މިއަދުގެ މުޒާހަރާއިން ޚާއްޞަވި ފޮޓޯއެކެވެ. ފޮޓޯއިން ފެންނަނީ ރައީސް ޔާމީންގެ ސަރުކާރުގައި ފްލެޓު ލިބުނުކަމުގެ ލިޔުން ލިބިފައިވާ މީހެކެވެ. އޭނާ މިއަދު އެލިޔުން ހިފައިގެން އަސަރާއެކު މުޒާހަރާއަށް ގޮސް އެހުރީ މިހާރު އޭނާ އަތުން ފްލެޓް ނިގުޅައިގެންފައި ވުމުންނެވެ.\nހިޔާ މަޝްރޫއު ޕީޕީއެމް/ޕީއެންސީ\nފްލެޓް ލިބުނުކަމުގެ ލިޔުން ލިބުމަކީ ފްލެޓް ލިބުނުކަމުގެ ގާނޫނީ ހައްގު ލިބޭ ކަމެއް ނޫން: އޭޖީ\nހިޔާ ފްލެޓު ލިބުނު ފަރާތްތަކަށް ކުރީ ސަރުކާރުން ދިން ލިޔުމާ ޚިލާފު ނުވެވޭނެ: ރައީސް ނަޝީދު\n280 ފްލެޓް މަދުވީ ވިޔަފާރި އުސޫލަށް ފްލެޓް ދޫކުރަން ސަރުކާރުން ނިންމުމާ ގުޅިގެން: އެޗްޑީސީ\nއިދިކޮޅުގެ އަމާޒު ވަރަށް ސާފު ، އެހެން މޫވްމަންޓަކުން އެ އަމާޒު ބަދަލެއް ނުވާނެ:ޝިޔާމް


ކުރީގެ ރައީސުންގެ އިނާޔަތުގެ ބިލުގެ9ވަނަ މާއްދާ ނުހިމަނައި ބިލު ފާސްވުމުން އެމްޑީޕީން އުފާފާޅުކޮށްފި – Maldivian Democratic Party\n14 އޮކްޓޯބަރު 2009\nކުރީގެ ރައީސުންގެ އިނާޔަތުގެ ބިލުގެ9ވަނަ މާއްދާ ނުހިމަނައި ބިލު ފާސްވުމުން އެމްޑީޕީން އުފާފާޅުކޮށްފި\n14 އޮކްޓޫބަރ 2009\nކުރީގެ ރައީސުންގެ ބިލުގައި އެންމެ ބޮޑަށް ޚިޔާލު ތަފާތުވި މާއްދާ ކަމަށްވާ9ވަނަ މާއްދާ އުނިކޮށް އެބިލު ފާސްވުމާ ގުޅިގެން އެމްޑީޕީ ހަރުގޭގައި އުފާ ފާޅުކޮށްފިއެވެ. މިގޮތުން އެމްޑީޕީން އުފާ ފާޅުކުރުމުގެ ގޮތުން ރޭ ޕާޓީގެ ހަރުގޭގައިޚާއްސަ ބޮނޑިބަތް ކެއުމުގެ ރަސްމިއްޔާތެއް ބޭއްވިއެވެ.\nރޭގެ ރަސްމިއްޔާތުގައި ޕާޓީގެ ޗެއަރ ޕާސަން އަލްއުސްތާޛާ މާރިޔާ އަހުމަދު ދީދީ އާއި ޕާލަމެންޓްރީ ގްރޫޕްގެ މެންބަރުންގެ އިތުރުން އެމްޑީޕީގެ ވަރަށް ގިނަ އަދަދެއްގެ މެންބަރުން ބައިވެރިވިއެވެ. ޗެއަރޕާސަންގެ ވާހަކަފުޅުގައި މިބިލު ފާސްކުރުމަށް އެމްޑީޕީގެ ޕާލަމެންޓްރީ ގްރޫޕާއި އާންމު މެންބަރުންގެ ފަރާތުން ލިބުނު އެހީތެރިކަމާއި، އެއްބާރުލެއްވުން ފާހަގަކުރައްވައި އެފަރާތްތަކަށް ޝުކުރު އަދާކުރެއްވިއެވެ.\nއެމްޑީޕީ ޕާލަމެންޓްރީ ގްރޫޕްގެ ލީޑަރު މޫސާ މަނިކު ވެސް ވަނީ އެމްޑީޕީގެ ވެރިންނާއި ޕާޓީގެ އިސް ހަރަކާތްތެރިންގެ އިތުރުން އާންމު މެންބަރުން ޕާލަމެންޓްރީ ގްރޫޕަށް ދެއްވި އެއްބާރުލުން ފާހަގަކުރައްވައި އެފަރާތްތަކަށް ޝުކުރު ދަންނަވާފައެވެ. މީގެ އިތުރުން ރޭގެ ޖަލްސާގައި މޫސަ ވަނީ ރައްޔިތުންގެ މަޖިލީހުގެ ގިނަ އަދަދެއްގެ މެންބަރުން އެމްޑީޕީއާ ގުޅިވަޑައިގަންނަވަން އުޅުއްވާ ކަމުގެ އިޝާރާތެއް ކުރައްވާފައެވެ. އަދި ޖުމްހޫރީ ޕާޓީގެ ކައުންސިލް މެންބަރަކު އެމްޑީޕީއާ ގުޅިވަޑައިގެންފައިވާ ކަމަށް ވެސް ރޭގެ ޖަލްސާގައި ހާމަކޮށްފައިވެއެވެ.\nމިރަސްމިއްޔާތުގައި އެމްޑީޕީގެ ބައެއް އެކްޓިވިސްޓުންވެސް ވާހަކަ ދެއްކެވިއެވެ. އެބޭފުޅުންގެ ވާހަކައިގައި ކުރިޔަށް ހުރި ބިލުތައް ވެސް ދިވެހި ރައްޔިތުންނަށް ފައިދާވާނޭ ގޮތަށް ފާސްކުރުމުގައި އެމްޑީޕީގެ ޕާލަމެންޓްރީ ގްރޫޕަށް އެހީތެރިކަން ދެއްވާނޭ ކަމުގެ ޔަގީންކަން ދެއްވިއެވެ. މިޖަލްސާގައި އެމްޑީޕީގެ އަންހެން މެންބަރުންގެ ފަރާތުންނާއި ޒުވާނުންގެ ފަރާތުންވެސް ވާހަކަ ދެއްކުން އޮތެވެ. ޒުވާނުންގެ ފަރާތުން އިސްކޮށް ހަރަކާތްތެރިވާ ދިހަވަރަކަށް ޒުވާނުން ވަރަށް ޖޯޝާއެކު ވާހަކަ ދެއްކިއެވެ. އެއިން ކޮންމެ ޒުވާނަކީ މުސްތަޤްބަލުގައި އެމްޑީޕީގެ ގޮތްޕެއްގެ ރައީސް ކަމަށާއި އަދި އެއިން ކޮންމެ ޒުވާނެއްގެ ފަހަތުން ފަންސާސް ޒުވާނުން ނެރެދޭނޭ ކަމުގައި ވާހަކަ ދެއްކި ޒުވާނުން ހާމަކޮށްފައިވެއެވެ. މި ޒުވާނުންނަކީ ކުރީގެ ރައީސުންގެ ބިލާ ދެކޮޅަށް ކުރި މުޒާހަރާގައި ވަރަށް ފުރިހަމަ ރޯލެއް އަދާކޮށްފައިވާ ބައެކެވެ.\nރޭގެ ރަސްމިއްޔާތަކީ ކުރީގެ ރައީސުންގެ ބިލުގެ9ވަނަ މާއްދާ އުނިކޮށް ފައިސާގެ އަދަދުތަކަށް ބަދަލު ގެނައުމަށް އެމްޑީޕީން ކުރި މަސައްކަތުގެ ކާމިޔާބީ ފާހަގަކުރުމާއި، މި ބިލު ފާސްކުރުމުގައި މަޖިލިސް މެންބަރުން ދެއްވި އެއްބާރުލުން ފާހަގަކުރުމަށް އެމްޑީޕީން އިންތިޒާމްކޮށްގެން ޕާޓީގެ ހަރުގޭގައި ބޭއްވި ރަސްމިއްޔާތެކެވެ. މިރަސްމިއްޔާތުގައި ވަރަށް ގިނަ އަދަދެއްގެ ބަޔަކު ބައިވެރިވެފައި ވެއެވެ.\nކުރީގެ ރައީސުންގެ އިނާޔަތުގެ ބިލުގެ9ވަނަ މާއްދާގެ (ހ) ގައި ބުނެފައިވަނީ ރައީސުލްޖުމްހޫރިއްޔާގެ މަގާމުގައި ހުރި މީހަކު ކުށްވެރިނުވެ ގާނޫނީ ހަމަތަކުގެ މަތީން އެ މަގާމުން ވަކިވެއްޖެނަމަ، އޭނާ އެ މަޤާމުގައި ހުރިއިރު މަގާމުގެ ހައިސިއްޔަތުން ކޮށްފައިވާ ކަމަކާ މެދު ނުވަތަ ނުކޮށް ދޫކޮށްލައްވާފައިވާ ކަމަކާ މެދު މި މާއްދާގެ (ށ) ގައި ކަނޑައަޅާ ގޮތުގެ މަތީން މެނުވީ އޭނާގެ މައްޗަށް އެއްވެސް ކޯޓެއްގައި ނުވަތަ ޝަރީއަތުގެ އެހެން މަޖިލީހެއްގައިވިޔަސް ދައުވާއެއް ނުކުރެވޭނެ ކަމަށެވެ. މި މާއްދާގެ (ށ) ގައި ބުނެފައިވާ ގޮތުން، ރައީސްކަން ކޮށްފައިވާ މީހަކު ކުށްވެރިނުވެ އެ މަގާމުން ވަކިވެއްޖެނަމަ، އޭނާ މަގާމުގެ ހައިސިއްޔަތުން ކޮށްފައިވާ ކަމަކާ މެދު ނުވަތަ ނުކޮށް ދޫކޮށްލައްވާފައިވާ ކަމަކާ މެދު ތަހުގީގެއް ކުރެވޭނީ ހަމައެކަނި ރައްޔިތުންގެ މަޖިލީހުން އެކަމަށްޓަކައި އުފައްދާ މިނިވަން މުސްތަގިއްލު ކޮމިޝަނަކުންނެވެ.\nއިއްޔެގެ ޖަލްސާ ނިންމަވާލެއްވުމަށްފަހު ނުކުމެ ވަޑައިގެން އެމްޑީޕީގެ ޕާލަމެންޓްރީ ގްރޫޕްގެ މެންބަރު އަދި ހުޅުމީދޫ ދާއިރާގެ މެންބަރު އިލްޔާސް ލަބީބް ވިދާޅުވީ މިބިލު ހުށަހެޅުއްވި ވިލިމާފަންނު ދާއިރާގެ މެންބަރު އަޙުމަދު ނިހާން ހުސައިން މަނިކުމެން މިބިލު9ވަނަ މާއްދާ ހިމަނައިގެން ފާސްކުރުމަށް ވަރަށް ބޮޑަށް މަސައްކަތް ކުރެއްވި ކަމަށާއި އަދި އެގޮތަށް ބިލު ފާސް ނުވެއްޖެނަމަ އެމްޑީޕީއާ ގުޅިވަޑައިގަންނަވާނޭ ކަމަށް ވިދާޅުވި ކަމުގައެވެ. އަދި މިގޮތަށް މިބިލު ފާސްވުމުން ހާމަވެގެން ދިޔައީ ” ރައްޔިތުންނަށްވުރެ ބާރުގަދަ ބަޔަކު މިރާއްޖޭގައި ނެތްކަން” ކަމަށާއި ” މިކާމިޔާބީ އަކީ އެމްޑީޕީގެ ލޮބުވެތި އާންމު މެންބަރުންނާއި ގައުމަށް ހެޔޮއެދޭ އެހެނިހެން ފަރާތްތަކުން ކުރި މަސައްކަތުގެ ފޮނި ނަތީޖާ” ކަމުގައި އިލްޔާސް ލަބީބް ވިދާޅުވިއެވެ.\nފަހަކަށް އައިސް އެމްޑީޕީ ހަރުގޭގައި ބާއްވާ ޖަލްސާތަކަށް ވަރަށް ގިނަ އަދަދެއްގެ ސަޕޯޓަރުންނާއި އާންމުން ހާޒިރުވަމުންދާ ކަން ފާހަގަކުރެވެއެވެ. އަދި ގިނަ އަދަދެއްގެ ބަޔަކު އެމްޑީޕީއާ ގުޅެމުންދާކަން ވެސް ފާހަގަ ކުރެވެއެވެ.\nއިއްޔެގެ މަޖިލިސް ނިމުމުން އެޖަލްސާގައި މެންބަރުން ދެއްކެވި އެއްބައިވަންތަކަމާއި އެއްބާރުލުން ފާހަގަކުރުމުގެ ގޮތުން އެމްޑީޕީން ވަނީ މަޖިލިސް ކޮންމެ މެންބަރަކަށް ސުލްހަ ރަމްޒުކޮށްދޭ، ހުދުކުލައިގެ މަލެއް ވެދުން ކޮށްފައެވެ.


Riyaasee Commission thakah Baarudhey Bill Majlees ah Balaigenfi - Vaguthu\nރިޔާާސީ ކޮމިޝަންތަކަށް ބާރުދޭ ބިލް މަޖިލީހަށް ބަލައިގެންފި\n11 މަސް ކުރިން ( ޖޫން 12, 2019 )\nރައްޔިތުންގެ މަޖިލިސްގެ ޖަލްސާއެއްގެ ތެރެއިން\nރިޔާސި ކޮމިޝަންތަކަށް ބާރުދޭ ބިލް މަޖިލީހަށް ބަލައިގަނެ އެ ބިލް ދިރާސާކުރުމަށް ޖުޑީޝަރީ ކޮމިޓީއަށް ފޮނުވައިފިއެވެ.\nމި ބިލަށް ފެންނަ ކަމަށް ވަޮޓު ދެއްވާފައިވަނީ 79 މެމްބަރުންނެވެ. މި ބިލަކީ 18 ވަނަ ރައްޔިތުންގެ މަޖިލީހަށް ވެސް ދިރާސާކުރުމަށްފަހު ފާސް ކުރަން މަސައްކަތް ކޮށްފައިވާ ބިލެކެވެ. އެހެން ނަމަވެސް މި ބިލް ވަނީ ފާސް ނުކުރެވިފައެވެ.\n18 ވަނަ ރައްޔިތުންގެ މަޖިލީހުގައި މި ބިލް ފާސް ވެފައި ނުވީ އެ މަޖްލީހަށް، ބިލް ފާސްކުރަން ބޭނުންވާ ގާނޫނީ އަދަދަށް މެންބަރުން ވަޑައިނުގަތުމުން ވޯޓަށް އެހޭ ގޮތް ނުވެގެންނެވެ.\nރައީސުލްޖޫމްހޫރިއްޔާ ވަނީ ވައުދެއްގެ ދަށުން ދެ ކޮމިޝަނެއް އުފައްދަވާފައެވެ. އެއީ ގެއްލުވާލާފައިވާ މީހުންނާއި ގޮތްނޭނގޭ ގޮތަށް މަރާލާފައިވާ މީހުންގެ އިތުރުން ދައުލަތުން ގެއްލިފައިވާ ފައިސާތައް ހޯދުމަށް އުފައްދާވާފައިވާ ކޮމިޝަނެވެ.\nމިއަދު ކުރިއަށް ދިޔަ ރައްޔިތުންގެ މަޖިލީހުގެ ޖަލްސާގައި ރިޔާސީ ކޮމިޝަންތަކުގެ ބިލް ދިރާސާކުރުމަށް ކޮމިޓީއަށް ފޮނުވާފައިވާއިރު ރައީސުލްޖުމްހޫރިއްޔާގެ ނައިބުންނަށް އިނާޔަތް ދިނުމަށް ހުށަހަޅާފައިވާ ބިލް ވަނީ މަޖިލީހަށް ބަލައިގަންނަން ނުފެންނަ ކަމަށް ފާސްކޮށް ބޭރުކޮށްފައެވެ.\nމި ބިލަކީ 18 ވަނަ ރައްޔިތުންގެ މަޖިލީހުން ފާސްކޮށް ރައީސުލްޖުމްހޫރިއްޔާއަށް ތަސްދީގުކުރެއްވުމަށް ފޮނުއްވުމުން އަލުން ވިސްނެވުމަށް އަނބުރާ ފޮނުއްވާލާފައިވާ ބިލެކެވެ.\nމި ބިލްތަކުގެ އިތުރުން ކުރީގެ އުއްތަމަ ފަނޑިޔާރަށް އިނާޔަތް ދިނުމަށް ފަނޑިޔާރުންގެ ގާނޫނަށް އިސްލާހު ގެނައުމަށް ހުށަހަޅާފައިވާ ބިލް ވެސް ވަނީ މަޖިލީހަށް ބަލައިގަންނަން ނުފެންނަ ކަމަށް ހާޒިރުވެ ވަޑައިގެންނެވި މެމްބަރުންގެ މެޖޯރިޓީން ވޯޓު ދެއްވާފައެވެ.


ޢީދު ނަމާދަށް އައުމުގައި ސަމާލުވާންވީ ކަންތައްތައް - GOV.MV\nޚަބަރު ޢީދު ނަމާދަށް އައުމުގައި ސަމާލުވާންވީ ކަންތައްތައް\nކޯވިޑް-19 ގެ ބަލިމަޑުކަން ފެތުރިފައިވާ މި ދަނޑިވަޅުގައި ޢީދު ނަމާދަށް އައުމުގައި ސަމާލުވާންޖެހޭ ކަންތައްތައް މިނިސްޓްރީ އިން ހާމަކުރައްވައިފިއެވެ. މި އަހަރުގެ އަޟްޙާ ޢީދު ދުވަސް ހުކުރު ދުވަހާ ދިމާވުމުން މި ދެ ނަމާދުގެ ތެރެއިން ކޮންމެވެސް އެއްނަމާދަކަށް އައުމަށް މިނިސްޓްރީ ގެ ފަރާތުން އިލްތިމާސް ކުރައްވައެވެ. އަދި އަންހެނުންނާއި ކުޑަކުދީން މިސްކިތަށް ނައުމަށް ބާރު އަޅާކަމުގައި ވަނީ ދަންނަވާފައެވެ.\nޝާއިޢުކުރީ : 30 ޖުލައި 2020\nއެންމެފަހުން އަދާހަމަކުރީ : 30 ޖުލައި 2020\nއާ ޢާއްމު ޙާލަތުގެ ދަށުން މިސްކިތްތައް ހުޅުވުމުގެ ގޮތުން މިނިސްޓރީގެ ފަރާތުން ޢިލްތިމާސް ކުރައްވާފައިވާ ފަދައިން، ޢީދު ނަމާދަށްވެސް، ބޮޑެތި ބަލިތަކަށް ބޭސްކުރައްވާ ފަރާތްތަކާއި ފުއްޕާ މޭގަ މައްސަލަ ހުންނަ ފަރާތްތަކާއި، ދުވަސްވީ މީހުންނާއި، ބަލީގެ ޢަލާމާތެއް ހުންނަ ފަރާތްތަކުން މިސްކިތަށް ހާޟިރުނުވުމަށްވެސް އެދިލައްވައެވެ. ހަމަ އެހެންމެ ގައިދުރުކަން ދެމެހެއްޓުމަށްޓަކައި މިސްކިތަށް ވަޑައިގަންނަވާ ބޭފުޅުން އަމިއްލަ މުސައްލައެއް ގެނައުމަށާއި، އަނެކާގެ މުސައްލަ މައްޗަށް މުސައްލަ ނޭޅުމަށާއި އެމީހެއްގެ މުސައްލަ މަތީގައި ހުރެގެން ނަމާދު ކުރެއްވުމަކީ މި ޙާލަތުގައި ބާރުއަޅާގޮތް ކަމުގައި ހާމަކުރައްވައެވެ. އަދި ކޮންމެ ބޭފުޅަކުވެސް މާސްކް އަޅައިގެން ވަޑައިގަތުމަށް ޚާއްޞަ ސަމާލުކަމެއް ދެއްވުމަށްވެސް އެދިލައްވައެވެ.\nކޯވިޑް-19 ގެ ބަލިމަޑުކަމުގެ ސަބަބުން ބޮޑު ޖަމާޢަތުގައި ނަމާދު ނުކުރާގޮތަށް މިނިސްޓްރީގެ ފަރާތުން ނިންމާފައިވާއިރު މާލެ ސިޓީގައި ޢީދު ނަމާދު ކުރުން މާލޭގެ ހުކުރު ކުރާ ހުރިހައި މިސްކިތެއްގައި ހަމަޖެހިފައިވާކަންވަނީ އަންގާފައެވެ. ނަމަވެސް އަންހެން ބޭފުޅުން ވަޑައިގެން ޢީދު ނަމާދުކުރެވޭނެ އިންތިޒާމު ހަމަޖެހިފައިވަނީ ހަމައެކަނި މާލޭގެ އިސްލާމީ މަރުކަޒު، ވިލިމާލޭގެ މަސްޖިދުލް ބިއްރި އަދި ހުޅުމާލޭގެ މަސްޖިދުލް ޢަޒީޒާ މޫސާގައެވެ.


ރައީސް މައުމޫން އަބްދުލްގައްޔޫމް | Haftha\nTag: ރައީސް މައުމޫން އަބްދުލްގައްޔޫމް\nމެލޭޝިއާ ބޮޑުވަޒީރުގެ ދައުވަތަކަށް ރައީސް މައުމޫން މެލޭޝިއާއަށް ވަޑައިގަންނަވަނީ\nކުރީގެ ރައީސް މައުމޫން އަބްދުލްގައްޔޫމް މެލޭޝިއާއަށް ފުރާވަޑައިގަންނަވަން ނިންމަވައިފިއެވެ.\nމ. އެންދެރިމާގޭގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެމްއާރުއެމްގެ މަޖިލިސް އިންތިހާބުގެ ތަރުޖަމާން ތަޒްމީލް އަބްދުލް ސަމަދު ވިދާޅުވީ، ރައީސް މައުމޫން މިރޭ މެލޭޝިއާއަށް ވަޑައިގަންނަވަނީ އެގައުމުގެ ބޮޑުވަޒީރު ޑރ. މަހާތީރު ބިން މުހައްމަދުގެ ދައުވަތަކަށް ކަމަށެވެ.\nއަދި އެމަނިކުފާނުގެ އަރިހުގައި އައިމިނަތު ނާދިރާ އާއި އަބްދުﷲ ކަމާލުއްދީން ބައިވެރިވެވަޑައިގަންނަވާނެ ކަމަށާއި ދަތުރު ނިންމަވާލެއްވުމަށްފަހު މާލެ ވަޑައިގެން ދަތުރުގެ މައުލޫމާތު ހިއްސާ ކުރައްވާނެ ކަމަށް އޭނާ ވިދާޅުވިއެވެ.\nނަމަވެސް މައުމޫން މެލޭޝިއާއަށް ވަޑައިގަންނަވަނީ ކޮންކަހަލަ ދައުވަތަކަށް ކަމެއް އަދި ކިހާ ދުވަހަކަށް ކަމެއް އަދި ނޭނގެއެވެ.\nތަޒްލީމް އިތުރަށް ވިދާޅުވީ، އެމްއާރުއެމްގެ މަޖިލިސް އިންތިހާބުގެ ކެމްޕެއިން ރަސްމީކޮށް ފަށާނީ ރައީސް މައުމޫން އެނބުރި މާލެ ވަޑައިގެންނެވުމުން ކަމަށެވެ.\nރައީސް މައުމޫން މިރޭ މެލޭޝިއާއަށް ފުރާވަޑައިގަންނަވާއިރު، މިދިޔަ އޮކްޓޯބަރު މަހުގެ ތެރޭގައި ބޭސްފަރުވާއަކަށް ވެސް އެމަނިކުފާނު ވަނީ އެގައުމަށް ވަޑައިގަންނަވާފައެވެ.\nއަނބިކަނބަލުން ނަސްރީނާ އިބްރާހިމްއާއެކު އެފަހަރު ރައީސް މައުމޫން މެލޭޝިއާއަށް ވަޑައިގެން އެގައުމުގައި ގާތްގަނޑަކަށް ތިން ހަފްތާ ހޭދަކުރެއްވިއެވެ.\nAuthor މުޙައްމަދު އީމާންPosted on February 13, 2019 Categories ޚަބަރުTags ރައީސް މައުމޫން އަބްދުލްގައްޔޫމް\nސިއްހީ ހާލުކޮޅު ގޯސްވެފައި ވަނިކޮށް ރައީސް މައުމޫން ދޫނިދޫއަށް ބަދަލުކޮށްފި\nޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް މައުމޫން އަބްދުލްގައްޔޫމްގެ ހާލުކޮޅު ސީރިއަސް ވެފައި ވަނިކޮށް، އެމަނިކުފާނު ދޫނިދޫ ޖަލަށް ބަދަލުކޮށްފިއެވެ.\nމައުމޫން ރީފޯމް މޫވްމަންޓުން ބުނި ގޮތުގައި، ރައީސް މައުމޫން މާފުށިން ދޫނިދޫއަށް ބަދަލު ކުރުމަށް މިހާރު ވަނީ ފުރާވަޑައިގެންފައެވެ. ނަމަވެސް ދޫނިދޫއަށް މައުމޫން ބަދަލު ކުރާ ސަބަބެއް އަދި ސާފެއް ނުވެއެވެ.\nއެކެއް ފެބްރުއަރީގައި ސުޕްރީމް ކޯޓުން ނެރުނު އަމުރަށްފަހު ފުލުހުން ހިންގި ތަހުގީގަށް ދޯން ދީފައި ނުވާތީ، އަދުލު އިންސާފު ގާއިމް ކުރުމަށް ހުރަސް އެޅުމުގެ ދައުވާ ސާބިތުވެ އެއް އަހަރާއި ހަތް މަހުގެ ޖަލު ހުކުމެއް ތަންފީޒު ކުރައްވަމުން ގެންދަވާ ރައީސް މައުމޫން ދޫނިދޫއަށް މިއަދު ބަދަލުކުރައްވާއިރު، އެމަނިކުފާނުގެ ސިއްހީ ހާލަތު ގޯސްވެގެން މީގެ ދެ ދުވަހެއް ކުރީން ވަނީ މާލެއިން ޑޮކްޓަރުންތަކެއް ވެސް އެމަނިކުފާނަށް ފަރުވާ ދެއްވުމަށް މާފުށީ ޖަލަށް ގެންގޮސްފައެވެ.\nއަދި އެކަމާ ގުޅިގެން އެތައް ބަޔަކު ދަނީ އެމަނިކުފާނަށް އެކަށީގެންވާ ފަރުވާ ނުދޭ ކަމަށްބުނެ، ޖަލު ބަންދުން މިނިވަންކޮށް އާއިލާއާ ހަވާލުކުރުމަށް ގޮވާލަމުންނެވެ.\nރައީސް މައުމޫން އަކީ ބެނައިން ޕްރޮކްސިސިމަލް ޕޮޒިޝަނަލް ވާޓިގޯގެ ބައްޔަށް ފަރުވާ ހޯއްދަވަމުން ގެންދަވާ ބޭފުޅެކެވެ. އެއީ ކުއްލިއަކަށް ބޯއަނބުރައި ކޮއްޅަށް ހުންނަން ދަތިވެ އަމިއްލަ އަށް އެއްވެސް ކަމެއް ނުކުރެވޭ ޒާތުގެ ބައްޔެކެވެ.\nއެހެން ނަމަވެސް، އުމުރުން 80 އަހަރަށްވުރެ މައްޗަށް ގޮސްފައިވާ ރައީސް މައުމޫން ޖަލުގައި ބަންދުކޮށްފައި ހުންނެވިއިރު، ސަރުކާރުން ވަނީ އެމަނިކުފާނުގެ މައްޗަށް ޓެރަރިޒަމްގެ ދައުވާ ވެސް އުފުލައިފައެވެ. އަދި އެ ދައުވާތަކުގެ ޝަރީއަތްތައް ކްރިމިނަލް ކޯޓުގައި މިހާރު ހިނގަމުންދާއިރު، އެ ދައުވާތައް ސާބިތުވެއްޖެނަމަ 17 އަހަރާއި 20 އަހަރާ ދެމެދުގެ ޖަލު ހުކުމެއް ރައީސް މައުމޫންގެ މައްޗަށް އަންނާނެއެވެ.\nAuthor މުޙައްމަދު އީމާންPosted on August 23, 2018 August 23, 2018 Categories ޚަބަރުTags ރައީސް މައުމޫން އަބްދުލްގައްޔޫމް, ފުލުހުން, ދޫނިދޫLeaveacomment on ސިއްހީ ހާލުކޮޅު ގޯސްވެފައި ވަނިކޮށް ރައީސް މައުމޫން ދޫނިދޫއަށް ބަދަލުކޮށްފި\nAuthor މުޙައްމަދު އީމާންPosted on August 9, 2018 Categories ޚަބަރުTags ރައީސް މައުމޫން އަބްދުލްގައްޔޫމް, ރިޔާސީ އިންތިހާބް 2018, އިލެކްޝަންސް ކޮމިޝަން, މައުމޫން ރިފޯމް މޫވްމަންޓްLeaveacomment on ރަޖިސްޓަރީ ނުވާ ޕާޓީއާއި ނަންނަމުގައި ސިޔާސީ ހަރަކާތެއް ނުހިންގޭނެ: އީސީ\nރައީސް މައުމޫން މިނިވަންކުރުމަށް ކުރެވެން ހުރި ހުރިހާ ކަމެއް ކުރާނަން: ނަޝީދު\nކުރީގެ ރައީސް މައުމޫން އަބްދުލްގައްޔޫމް މިނިވަން ކުރުމަށް ކުރެވެން ހުރި ހުރިހާ މަސައްކަތެއް ކުރައްވާނެ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nނަޝީދު އެހެން ވިދާޅުވީ، ރައީސް މައުމޫން ހައްޔަރުކޮށްފައި ހުންނަވާތާ މިއަދަށް 180 ދުވަސް ވެފައިވާތީ، މިރޭ ކުރެއްވި ޓްވީޓެއްގައެވެ.\nރައީސް ނަޝީދު ވިދާޅުވީ “އެމަނިކުފާނު މިނިވަން ކުރުމަށް ކުރެވެންހުރި ހުރިހާ މަސައްކަތެއް އަޅުގަނޑުމެން އިރާދަކުރެއްވިއްޔާ ކުރާނަން” ކަމަށެވެ.\nކޮއްކޯފުޅު ރައީސް އަބްދުﷲ ޔާމީނުގެ ވެރިކަން ވައްޓާލަން އުޅުނު ކަމުގެ ތުހުމަތުގައި މިދިޔަ ފެބްރުއަރީ މަހު ސުޕްރީމް ކޯޓުން ނެރުނު އަމުރާ ގުޅިގެން، ފެބްރުއަރީ މަހުގެ ފަސް ވަނަ ދުވަހުގެރޭ ކުއްލި ނުރައްކަލުގެ ހާލަތު އިއުލާންކުރުމަށްފަހު ރައީސް މައުމޫން ހައްޔަރުކުރިގޮތަށް އެމަނިކުފާނު ބަހައްޓާފައިވަނީ ޖަލުގައެވެ.\nރައީސް މައުމޫން ޖަލުގައި ހައްޔަރުކޮށްފައި ހުންނެވުމާ ގުޅިގެން ކުރީގެ ފޮރިން މިނިސްޓަރު އަހުމަދު ނަސީމް (ކެރެފާ ނަސީމް) ވިދާޅުވީ، ރައީސް މައުމޫން ނުހައްގުން ޖަލުގައި ހައްޔަރު ކޮށްގެން ގެންގުޅޭ ގެންގުޅުން ކުށްވެރިކުރާ ކަމަށެވެ.\nއަދި އެ މަނިކުފާނު މިނިވަން ކުރުމަށް ކުރެވެން އޮތް ހުރިހާ މަސައްކަތް ކުރައްވާނެ ކަމަށް ވެސް ނަސީމް ވިދާޅުވި އެވެ.\nAuthor މުޙައްމަދު އީމާންPosted on August 6, 2018 Categories ޚަބަރުTags ރައީސް މައުމޫން އަބްދުލްގައްޔޫމް, ރައީސް މުހައްމަދު ނަޝީދު, ސިޔާސީLeaveacomment on ރައީސް މައުމޫން މިނިވަންކުރުމަށް ކުރެވެން ހުރި ހުރިހާ ކަމެއް ކުރާނަން: ނަޝީދު


Afghanistan ga dhin bomuge hamalaaehga 24 ahvure gina meehun maruvejje\nއަފްގާނިސްތާނުގައި ދިން ބޮމުގެ ހަމަލާއެއްގައި 24 އަށްވުރެ ގިނަ މީހުން މަރުވެއްޖެ\nހަމަލާ ދީފައިވަނީ ރިޔާސީ އިންތިހާބަށް ތައްޔާރުވުމުގެ ގޮތުން ބޭއްވި ރެލީއެއްގެ ތެރެއިން\nހަމަލާ ދީފައިވަނީ ވެރިރަށް ކާބުލްގެ އުތުރުގައި އޮންނަ ޕަރްވާން ޕްރޮވިންސަށް\nހަމަލާގެ ޒިންމާ އަދި އެއްވެސް ފަރާތަކުން ނަގާފައެއް ނުވޭ\nކ. މާލެ | 17 ސެޕްޓެންބަރ 2019 | އަންގާރަ 18:55 | 2,676\nރައީސް އަޝްރަފް ގަނީ ރެލީގެ ބައިވެރިންނާ ބައްދަލުކުރުމަށް ވަޑައިގަންނަވަނީ - ރޮއިޓަރސް\nއަފްގާނިސްތާނުގައި ހަށިގޮއްވާލައިގެން ދިން ހަމަލާއެއްގައި 24 އަށްވުރެ ގިނަ މީހުން މަރުވެއްޖެއެވެ.\nއަފްގާނިސްތާނުގައި ސެޕްޓެމްބަރު މަހުގެ 28 ވަނަ ދުވަހު ބޭއްވުމަށް ހަމަޖެހިފައިވާ ރިޔާސީ އިންތިހާބަށް ތައްޔާރުވުމުގެ ގޮތުން ބޭއްވި ރެލީއެއްގެ ތެރެއިން, ހަށިގޮއްވާލައިގެން ދިން މި ހަމަލާ, ދިނުމުގެ ކުރިން އެ ގައުމުގެ ރައީސް އަޝްރަފް ގަނީ، ރެލީގެ ބައިވެރިންނާ ބައްދަލުކުރުމަށް އޮތީ ހަމަޖެހިފައެވެ.\nމި ހަމަލާ ދީފައިވަނީ ވެރިރަށް ކާބުލްގެ އުތުރުން އޮންނަ ޕަރްވާން ޕްރޮވިންސަށެވެ. މި ހަމަލާއަށްފަހު، ކާބުލްގައި ހުންނަ އެމެރިކާ އެމްބަސީގެ ކައިރިއަށްވެސް އިތުރު ހަމަލާއެއް ވަނީ ދީފައެވެ. އެ ހަމަލާގައި ތިން މީހުން މަރުވެފައިވެއެވެ.\nމި ހަމަލާގެ ޒިންމާ އަދި އެއްވެސް ފަރާތަކުން ނަގާފައި ނުވާއިރު ތާލިބާނުން ދަނީ އަފްގާނިސްތާނާ އެ ޖަމާއަތާއި ދެމެދު ދެކެވުނު ސުލްހައިގެ ވާހަކަތަކަށް ބީރުކަންފަތެއްދީ، އެކި ގޮތްގޮތުން ހަމަލާތައް ދެމުންނެވެ.\nތާލިބާނާއެކު ވެވުނު މި އެއްބަސްވުމަކީ "މަރުވެފައި އޮތް" އެއްބަސްވުމެއްގެ ގޮތުގައި އެމެރިކާގެ ރައީސް ޑޮނަލްޑް ޓްރަމްޕް ވަނީ ސިފަކުރައްވާފައެވެ.\nބޮމުގެ ހަމަލާތަކުގައި ގިނަ ކުޑަކުދިންނެއް ޒަހަމްވެފައިވާ ކަމަށް ރިޕޯޓްތަކުން ދައްކައެވެ. ނަަމަވެސް ދެވަނަ ދައުރަކަށް ހޮވިވަޑައިގަންނަވާނެ ކަމަށް އުންމީދު ކުރައްވަމުންދާ އަފްގާނިސްތާނުގެ ރައީސް ގަނީ އަށް އެއްވެސް އަނިޔާއެއް ލިބިފައެއް ނުވެއެވެ.\nތާލިބާން ޖަމާއަތުން ވަނީ، އަފްގާނިސްތާނުގައި ބޭއްވުމަށް ހަމަޖެހިފައިވާ ރިޔާސީ އިންތިހާބުގެ ތެރެއިން މިފަދަ އަމަލުތައް ހިންގާނެ ކަމަށް ބުނެފައެވެ.


މިސްރުގައި ރޭލު އެކްސިޑެންޓެއްގައި 32 މީހަކު މަރުވެއްޖެ - DhiDaily\nމިސްރުގައި ރޭލު އެކްސިޑެންޓެއްގައި 32 މީހަކު މަރުވެއްޖެ\nމިސްރުގެ މެދުތެރޭ ސަރަހައްދެއްގައި ރޭލެއް ކައްސާލައި ހިނގި އެކްސިޑެންޓެއްގައި 32 މީހަކު މަރުވެއްޖެ އެވެ.\nމިސްރުގެ ސޮހާގް ޕްރޮވިންސް ކައިރީގައި ރޭލުގެ މަގު ބަދަލުވެ އިތުރު ރޭލަކާ ޖެހި ހިނގި އެކްސިޑެންޓެއްގައި 32 މީހަކު މަރުވެފައިވާއިރު 165 މީހުންނަށް ވަނީ އެކި ވަރުގެ އަނިޔާވެފައެވެ.\nރެއިލްވޭ އޮތޯރިޓީއިން އިން ބުނާގޮތުގައި ކުރީގައި އޮތް ރޭލުގެ އިމާޖެންސީ ބްރޭކް ޖެއްސުމުގެ ސަބަބުން އެ ރޭލު ވަނީ ފަހަތުގައި އޮތް ރޭލެއްގައި ޖެހިފައެވެ. އަދި އެ ރޭލު ބްރޭކް ޖައްސާފައިވަނީ ކާކު ކަމެއް ނޭނގޭ ކަމަށް އޮތޯރިޓީއިން ބުނެއެވެ.\nއެކަމާ ގުޅިގެން މިސްރުގެ ރައީސް އަބްދުލް ފައްތާހު އަލް ސީސީ ވިދާޅުވީ އެކްސިޑެންޓުވާން މެދުވެރިވީ ކޮންމެވެސް ފަރާތެއްގެ އަމަލުގެ ސަބަބުން ކަމަށެވެ. އަދި އެ މީހަކަށް ހަރުކަށި އަދަބު ލިބޭނެ ކަމަށްވެސް ރައީސް އަލް ސީސީ ވިދާޅުވިއެވެ.\nއެ އެކްސިޑެންޓް ހިނގާފައިވަނީ ކައިރޯގެ ދެކުނުގެ 365 ކިލޯމީޓަރު ދުރުންނެވެ.\nބައެއް ފަރާތްތަކުން ބުނާގޮތުގައި އަދި ކުރިއަށް އޮތް ތަނުގައި އިތުރު ބަޔަކު މަރުވުމުގެ ފުރުސަތު އެބައޮތެވެ. އެއީ އެކްސިޑެންޓުގައި އަނިޔާވި މީހުންގެ ތެރެއިން ބައެއް ފަރާތްތަކުންގެ ހާލަތު ސީރިއަސް ވީމައެވެ.


އިކުއެޑޯރު - ވިކިޕީޑިއާ\nއިކުއެޑޯރަކީ ދެކުނު އެމެރިކާއަށް ނިސްބަތްވާ ޤައުމެކެވެ.\nRepública del Ecuador ފަންވަތް:Es icon\nMotto: "Dios, patria y libertad" ފަންވަތް:Es icon\n"Pro Deo, Patria et Libertate" ފަންވަތް:La icon\nAnthem: Salve, Oh Patria ފަންވަތް:Es icon\nEthnic groups 65% mestizo,\n7% Spanish & others,\n- from Spain August 10, 1809\n- Total 256,370 km2 (73rd)\n- Water (%) 4\n- 2008 estimate 13,625,000 (67th)\n- Total $108.389 billion\n- Per capita $7,785\n- Total $54.686 billion\n- Per capita $3,928\nError: Invalid HDI value · 80th\n1. Quechua and other Amerindian languages spoken by indigenous communities.\n2. Sucre until 2000, followed by the U.S. dollar and Ecuadorian centavo coins\nއިކުއެޑޯރުގެ ރަސްމީ ބަހަކީ އިސްޕެނިޝް ބަހެވެ. އިނގިރޭސި ބަހުން އިކުއެޑޯރުގެ މީހުންނަށް ކިޔަނީ އިކުއެޑޯރިއަންސްއެވެ. ޤައުމުގެ އެންމެ ބޮޑު ޝަހަރަކީ ގުއާޔަކިލްއެވެ. އިކުއެޑޯރުގެ ވެރި ރަށަކީ ކުއިތޯއެވެ. އިކުއެޑޯރަކީ ޕްރެޒިޑެންޝަލް ރިޕަބްލިކެކެވެ. ޤައުމުގެ އާބާދީއަކީ 14 މިލިއަނެވެ. އެހެންކަމުން މިއީ ދުނިޔޭގައި 68 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 0.26 މިލިޔަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ ec. އެވެ. ކޯލިން ކޯޑަކީ +593 އެވެ. ފައިސާގެ ގޮތުން ބޭނުންކުރަނީ ޔޫ.އެސް ޑޮލަރެވެ.\nއިކުއެޑޯރުގެ ނަން ނެގިފައިވަނީ އިސްޕެނިޝް ބަހުން އީކުއޭޓަރަށް ކިޔާ ނަން ކަމުގައިވާ އިކުއެދޯރުންނެވެ.\nއިކުއެޑޯރުގެ އުތުރުގައި އޮތީ ކޮލަންބިޔާއެވެ. އިރުމައްޗާއި ދެކުނުގައި އޮތީ ޕެރޫއެވެ. ހުޅަނގުގައި އޮތީ ޕެސިފިކް މާކަނޑެވެ. މިއީ ދެކުނު އެމެެރިކާގެ ޤައުމުތަކުގެ ތެރެއިން ބްރެޒީލާ އެކު ބޯޑަރު ޙިއްޞާ ނުކުރާ ހަމައެކަނި ދެ ޤައުމުގެ ތެރެއިން އެއް ޤައުމެވެ. މިފަދަ އަނެއް ޤައުމަކީ ޗިލީއެވެ.\nއިކުއެޑޯރުގައި އިންސާނުން ދިރިއުޅެން ފަށާފައިވާ ތާރީޚަށް ބަލާއިރުގައި ޢީސާއީ މީލާދުގެ 3500 އަހަރު ކުރީން ވެސް މި ސަރަޙައްދުގައި މީހުން އުޅެފައިވާކަން ސާބިތުވެއެވެ. އިކުއެޑޯޜުގެ ސަރަޙައްދުގައި ވަރަށް ގިނަ ގުނަ ޙަޟާރީ ހާދިސާތައް ހިނގާފައިވެއެވެ. މިއިން ކޮންމެ ޙަޟާރީ ހާދިސާއަކާ ގުޅިފައިވާ ޙަޟާރަތަކުން ވެސް، އެ ހަޟާރަތަކަށް ނިސްބަތްވާ ފަންނުވެރިކަމާއި، ފަރުމާ ކުރުންތަކާއި، ދީނީ އާދަކާދަތައް ގެންގުޅެފައިވާކަން އެނގެއެވެ. ހަނގުރާމަތަކުގެ ކާމިޔާބީ އާއި އަދި އިންކާއިންނާއެކު ކުރެވުނު ކައިވެނިތަކުގެ ނަތީޖާއެއްގެ ގޮތުން 1463 ވަނަ އަހަރުގައި މިހާރުގެ އިކުއެޑޯރުގެ ސަރަޙައްދު އިންކާ އެމްޕަޔަރގެ ދަށަށް ދިޔައެވެ. އުތުރު ބިތުން އިސްޕޭނު މީހުން އިކުއެޑޯރުގެ ސަރަޙައްދަށް ވަދެ ގަތް އިރު، މި ތަނުގެ ވެރިކަމުގައި ހުރީ ހުޔައިނާ ޗަޕަކްއެވެ. އޭނާގެ ދެ ދަރީންނަކީ އަތަހުއަލްޕާ އާއި ހުއަސްކަރެވެ. ވެރިކަމުގެ ދަށުގައި އޮތް ސަރަޙައްދުގެ އުތުރު ބިތުގެ ކަންތައްތައް ބެލެހެއްޓުމުގެ ޒިއްމާއާ ޙަވާލުވެ ހުރީ އަތަހުއަލްޕާއެވެ. ހުއަސްކަރު ޤާއިމުވެ ހުރީ އިންކާއިންގެ ވެރިރަށް ކަމުގައިވާ ކުސްކޯގައެވެ. މީލާދީން 1525 ވަނަ އަހަރުގައި ހުޔައިނާ ޗަޕަކް އަވަހާރަވުމުން ވެރިކަމުގެ ސަރަޙައްދުގެ ބާރުވެރިކަން ދެ ބަޔަކަށް ބަހާލެވުނެވެ. އުތުރުގައި އޮތީ އަތަހުއަލްޕާގެ ވެރިކަމެވެ. އުތުރު ބިތުގެ ވެރިރަށަކީ ކުއިތޯއެވެ. ދެކުނު ބިތުގެ ވެރިކަން އޮތީ ހުއަސްކަރަށެވެ. އޭނާގެ ވެރިކަމުގެ ރާޖްދާނަކީ ނުވަތަ ވެރިރަށަކީ ކުސްކޯއެވެ. މީލާދީން 1530 ވަނަ އަހަރު އަތަހުއަލްޕާ، އޭނާގެ އަޚު ބަލިކުރައްވައި މުޅި ވެރިކަމުގެ މައްޗަށް ބާރު ހިންގަވަން ފެށްޓެވިއެވެ. މީލާދީން 1531 ވަނަ އަހަރުގައި އިސްޕޭނު މީހުން ފްރެންސިސްކޯ ޕިޒާރޯގެ ޤިޔާދަތުގެ ދަށުގައި މި ހިސާބަށް އައި އިރު އިންކާއިންގެ ބާރުގަދަ އެމްޕަޔަރ ވަނީ ދާޚިލީ ހަނގުރާމައިގެ ސަބަބުން ބަލިކަށިވެ، ރޫޅިފައެވެ. އަތަހުއަލްޕާ ބޭނުންފުޅުވީ އިންކާއިންގެ ވެރިކަން އަނެއްކާ ވެސް އެއްވެރިކަމެއްގެ ގޮތުގައި އެއްކުރާށެވެ. އެހެން ނަމަވެސް އިސްޕޭނު މީހުން އަތަހުއަލްޕާއަކަށް މި ފުރުޞަތެއް ނުދިނެވެ. ކަޖަމާރްކާގެ ހަނގުރާމައިގައި އިސްޕޭނު މީހުން އަތަހުއަލްޕާ ހައްޔަރު ކުރިއެވެ. އޭނާ މިނިވަންކޮށްދޭތޯ، ފިިދުޔައެއްގެ ގޮތުގައި އިންކާއިންގެ މީހުންވަނީ އިސްޕޭނު މީހުންނަށް އެއް ކޮޓަރީގެ ފުރާ ހުރި ރަނާއި، ދެ ކޮޓަރީގެ ފުރާ ހުރި ރިހި ދީފައެވެ. އެހެން ނަމަވެސް އެންމެ ފަހުން އިސްޕޭނު މީހުން އެމީހުންގެ ޤައިދުގައި ހުރި އިންކާ އެމްޕެރަރ އަތަހުއަލްޕާ ޤަތުލުކޮށްލީއެވެ. މީގެ ފަހުން އިކުއެޑޯރު އޮތީ އިސްޕޭނު މީހުންގެ އިސްތިޢުމާރުގެ ދަށުގައެވެ. އިކުއެެޑޯރަށް އިސްޕޭނު މީހުންގެ ކިބައިން ފުރިހަމަ މިނިވަންކަން ލިބުނީ 1822 ވަނަ އަހަރުގެ މެއި މަހުގެ 24 ވަނަ ދުވަހުއެވެ. ދެން މިތަން އޮތީ ގްރޭން ކޮލަންބިޔާގެ ބައެއްގެ ގޮތުގައެވެ. ގްރޭން ކޮލަންބިޔާއިން ވަކިވެ މިނިވަންވީ 1830 ވަނަ އަހަރުގެ މެއި މަހުގެ 13 ވަނަ ދުވަހުއެވެ.\nއިކުއެޑޯރުގެ އާބާދީގެ 65% މީހުންނަކީ މެސްޓިޒޯއިންނެވެ. 25% މީހުންނަކީ އަދިވާސީންނެވެ. 3% މީހުންނަކީ ކަޅު މީހުންނެވެ. 7% މީހުންނަކީ އިސްޕޢނު ނަސްލުގެ މީހުންނާއި އެހެން މީހުންނެވެ.\nއިކުއެޑޯރުގެ ސަގާފަތުގެ އެންމެ މުހިއްމު ބިންގަލަކީ އެ ޤައުމުގެ އަދިވާސީން ކަމުގައިވާ ނޭޓިވް އެމެރިކަން ނުވަތަ އިންކާއިންގެ އަސަރުތަކެވެ. އޭގެ ފަހުގައި އެތަން އިސްތިޢުމާރުކޮށްގެން ތިބި އިސްޕޭނު މީހުންގެ އަސަރެވެ.\nއިކުއެޑޯރަކީ އިޤްތިޞާދީ ގޮތުން ކުރިއަރަމުން އަންނަ ޤައުމެކެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 7785 ޑޮލަރެވެ.\n"Ecuador". International Monetary Fund. Retrieved 2009-10-01.\n"Human Development Report 2009: Ecuador". The United Nations. Retrieved 2009-10-18.\nLast edited on 22 ޖުލައި 2021, at 18:25


Hiya flat ge support facilitie gaaim kuraane bayaku hoadhanee\nހިޔާ ފްލެޓްތަކުގެ ސަޕޯޓް ފެސިލިޓީ ގާއިމް ކުރާނެ ބަޔަކު ހޯދަނީ\nހިޔާ ފްލެޓްތައް: އަންނަ އަހަރު ހުޅުވާނެ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nރައީސް އަބްދުﷲ ޔާމީންގެ ވެރިކަމުގައި އެޅި، "ހިޔާ ފްލެޓް" އަށް ބޭނުން ވާނެ ސަޕޯޓް ފެސިލިޓީ ގާއިމް ކޮށްދޭނެ ބަޔަކު ހޯދަން އިއުލާނު ކޮށްފި އެވެ.\nހައުސިން ޑިވްލޮޕްމަންޓް ކޯޕަރޭޝަން (އެޗްޑީސީ) އިން ބުނި ގޮތުގައި ދެވަނަ ފިޔަވަހީގައި ހަދާފައިވާ "ހިޔާ" ފްލެޓުގެ އިމާރާތް ތަކަށް ބޭނުން ވާނެ ސަޕޯޓް ފެސިޓީ ގާއިމް ކޮށްދޭނެ ބަޔަކު ހޯދަން ބޭނުންވާ ކަމަށެވެ. ސަޕޯޓް ފެސިލިޓީގެ ގޮތުގައި މި ފްލެޓަށް ވަންނަ މީހުންނަށް ބޭނުންވާނެ ބައެއް މުނިސަޕް ހިދުމަތްތާއި ޑޭކެއާ ސެންޓަރު ފަދަ ތަންނެވެ.\nހިޔާ ފްލެޓު މަޝްރޫއުގެ ދަށުން 7،000 ފްލެޓެއް އަޅާފައިވެ އެވެ. ފަންސަވީސް ބުރީގެ ހަތަރު އިމާރާތަށް ވާގޮތަށް ހަދާފައިވާ މި ފްލެޓުތަކުގެ ކޮންމެ އިމާރާތަކުންވެސް ވަކި ބައެއް ސަޕޯޓް ސާވިސްތަކަށް ހާއްސަކުރަން ސަރުކާރުން ވަނީ ނިންމާފަ އެވެ.\nފްލެޓުގެ މަސައްކަތް ކުރަމުން ގެންދަނީ ޗައިނާގެ އެންމެ ބޮޑު އެއް ކުންފުނި ކަމަށްވާޗައިނާ ސްޓޭޓް އިންޖިނިއަރިން އެންޑް ކޮންސްޓްރަކްޝަން ކޮމްޕެނީ (ސީއެސްއީސީ) އިންނެވެ. ޗައިނާ ސަރުކާރުގެ އެންމެ ބޮޑު އެއް ކުންފުންޏަށް މި މަޝްރޫއު ހަވާލުކޮށްފައިވަނީ، އެޕާޓްމަންޓެއް 62،000 ޑޮލަރު (954,800 ރުފިޔާ) ގެ ރޭޓުން 434 މިލިއަން ޑޮލަރު (ގާތްގަނޑަކަށް 6.6 ބިލިއަން ރުފިޔާ) އަށެވެ. މި މަޝްރޫއުގެ ދަށުން 25 ބުރީގެ 16 ޓަވަރު އަޅާފައިވެއެވެ. މި މަޝްރޫއު އަށް ކުރީގެ ޗައިނާގެ އެގްޒިމް ބޭންކުން 434 މިލިއަން ޑޮލަރުގެ ލޯނެއް ނަގާފައިވެ އެވެ މި ލޯނު ހޯދާފައި ވަނީ ސަރުކާރުގެ ސޮވެރިން ގެރެންޓީއާ އެކު ހަ ޕަސެންޓްގެ އިންޓަރެސްޓް ރޭޓްގަ އެވެ. އެގޮތުން ލޯނުގެ 15 ޕަސެންޓް، ފަސް އަހަރުގެ ތެރޭގައި އަދި އަނެއް 85 ޕަސެންޓް 15 އަހަރުގެ ތެރޭގައި ދަައްކަން ޖެހެ އެވެ\nރައީސް އަބްދުﷲ ޔާމީން ރައީސް އިބްރާހިމް މުހައްމަދު ސޯލިހު ހުޅުމާލެ + އެޗްޑީސީ ބޯހިޔާވަހިކަން ހުޅުމާލޭ ސެންޓްރަލް ޕާކްގެ ލެޝާ ޒޯން ހުޅުމާލޭ ޔޫތު ސިޓީ ފްލެޓް މައްސަލަ އެންމެނަށް ހިޔާ ކަށަވަރު މަޝްރޫއު\nހިޔާގައި ސީސީޓީވީ ހަރުކުރާނެ ބަޔަކު ހޯދަނީ\nހިޔާގެ އަލިފާން ނިވާ ނިޒާމްތައް ބަލަނީ\nހިޔާ ފްލެޓްގައި މަސައްކަތް ކުރަން ބިދޭސީން ފިލަނީ


Salman Rasgefaange dhauvathu Gulf Leaderunnah\nސަލްމާން ރަސްގެފާނު ރިޔާޒް ސަމިޓަށް ގަލްފް ލީޑަރުންނަށް ދައުވަތު އަރުވައިފި\nރަސްގެފާން ސަލްމާން ބިން އަބްދުލް އަޒީޒް: ގަލްފް ސަމިޓަށް ވަޑައިގަތުމަށް ގަލްފް ލީޑަރުންނަށް ވަނީ ދައުވަތުއަރުވާފައި\nއަންނަ އަހަރު ޖެނުއަރީ ފަސް ވަނަ ދުވަހު ސައޫދީ އަރަބިއްޔާގެ ރިޔާޒްގައި ބާއްވާ، "ގަލްފް ކޯޕަރޭޝަން ކައުންސިލް" (ޖީސީސީ) 41 ވަނަ ގްރޫޕް ސަމިޓަށް ވަޑައިގަތުމަށް، ސައޫދީ ރަސްގެފާން ސަލްމާން ބިން އަބްދުލް އަޒީޒް، ގަލްފުގެ ލީޑަރުންނަށް ދައުވަތު އަރުވައިފި އެވެ.\nދައުވަތު ފޮނުއްވާފައި ވަނީ ޖީސީސީ ސެކްރެޓްރީ ޖެނެރަލް، ޑރ. ނާއިފް ފަލާހް އަލްހަޖްރާފް މެދުވެރި ކުރައްވަ އެވެ. މި ދައުވަތު އެންމެ ފުރަތަމަ އަރުވާފައި ވަނީ ޔުނައިޓެޑް އަރަބް އެމިރޭޓްސްގެ ރައީސް ޝޭހު ޚަލީފާ ބިން ޒައިދު އަލް ނަހްޔާން އަށާއި ނައިބު ރައީސް ޝޭހު މުހައްމަދު ބިން ރާޝިދު އަލް މަކްތޫމް އަށެވެ.\nޖީސީސީ ސެކްރެޓޭރިއޭޓުން ނެރުނު ބަޔާނެއްގައި ބުނެފައިވާ ގޮތުގައި، ގަލްފް ލީޑަރުން ބައްދަލު ކުރެއްވުމަށް އަހަރީ ސަމިޓެއް އަދި މިފަދަ ދަތި އުނދަގޫ ހާލަތެއްގައި ބޭއްވުން ދޭހަ ކޮށްދެނީ ޖީސީސީގެ ހަރުދަނާކަން ކަމަށެވެ. ގަލްފުގެ ކުރިއެރުމަށާއި ރައްޔިތުންނަށް ޚިދުމަތް ކޮށްދިނުމަށް އަދި ގައުމުތަކުގެ މެދުގައި ގުޅުން ހަރުދަނާކު ރުމަށް ކަމޭހިތާ މިންވަރު ކަމަށެވެ.\n"މިއަދު ދުނިޔެއަށް ޖެހިފައި އޮތް ބަލިމަޑުކަމުގައި މި ކޯޕަރޭޝަންގެ މިސްރާބަކަށް ވާން ޖެހޭނީ ވިޔަފާރިއާ އިގްތިސޯދު ކުރިއަރުވައި މެންބަރު ގައުމުތަކުގެ މެދުގައި ގުޅުން ހަރުދަނާ ކުރުން" ކަމަށް ބަޔާނުގައިވެ އެވެ.\n"މި ވައުދުގައި ޖީސީސީ ދެމި އޮންނާނެ،" ސެކްރެޓޭރިއޭޓްގެ ބަޔާނުގައި އަދި ބުނެފައި ވަނީ "އަމާޒަކީ ގަލްފް ގައުމުތައް ބަދަހިވުމާއި އިޖްތިމާއީ މުއާމަލާތްތަކުގައި މެންބަރު ގައުމުތައް ހަރުދަނާވުން" ކަމަށެވެ.\nގަލްފް ކޯޕަރޭޝަން ކައުންސިލް ގައި ހިމެނޭ ގައުމުތަކަކީ ސައުދީ އަރަބިއްޔާ، ޔުނައިޓެޑް އަރަބަ އެމިރޭޓްސް، ކުވޭތު، ބަހުރޭން، ގަތަރު، އަދި އޮމާން އެވެ.\nސައުދީ އަަރަބިއްޔާ ޔުނައިޓެޑް އަރަބް އެމިރޭޓްސް ގަތަރު + ގަލްފް ސަރަހައްދު ސަލްމާން ރަސްގެފާނު\nއަރަބި ލީގުގެ ވަފުދެއް ބޭރޫތުގައި


Iraadhakurehviyaa Rilwan Mareh Nuvaane, Hoadheyne: Raees Yameen\nރައީސް ޔާމީން --ފޮޓޯ ރައީސް އޮފީސް\n7 އޯގަސްޓު 20186ކޮމެންޓް\nއިރާދަކުރެއްވިއްޔާ މިނިވަން ނޫހުގެ ނޫސްވެރިޔާ އަހުމަދު ރިލްވާން މަރެއް ނުވާނެ ކަމަށާއި ރިލްވާން ހޯދޭނެ ކަމަށް ރައީސް އަބްދުﷲ ޔާމީން ވިދާޅުވެއްޖެވެ.\nގދ. ފަރެސްމާތޮޑާގައި ވާހަކަ ދައްކަވަމުން ރައީސް ޔާމީން ވަނީ ރިލްވާނާއި ގުޅޭ ގޮތުން ގދ، މަޑަވެލީގައި ރައީސް ޔާމީން ދެއްކެވި ވާހަކަތަކާއި ގުޅޭ ގޮތުން މައާފަށް އެދިވަޑައިގެންފައެވެ.\n"ﷲ ގެ ރަހުމަތުން، އިރާދަކުރެއްވިއްޔާ ރިލްވާން މަރެއް ނުވާނެ. އަޅުގަނޑުމެންނަށް އޭނަ ހޯދޭނެވެސްމެ" ރައީސް ޔާމީން ވިދާޅުވިއެވެ.\nމަޑަވެލީގައި ދެއްކެވި ވާހަކަފުޅަށް އިޝާރާތް ކުރައްވާ ރައީސް ޔާމީން ވިދާޅުވީ ރިލްވާން މަރުވި ތޯ ނޫންތޯ ނުނިންމާ ކަމަށެވެ.\n"އަޅުގަނޑު މިއީކީ ޝަރުއީ ގޮތުން މީހަކު މަރުވިތޯ ނޫންތޯ ނިންމާ މީހާއެއް ނޫން" ރައީސް ޔާމީން ވިދާޅުވިއެވެ.\nރިލްވާނާއި ގުޅޭ ގޮތުން މަޑަވެލީގައި ދެއްކެވި ވާހަކަައިގެ މުރާދަކީ ކުރީގެ ނައިބު ރައީސް އަދީބު އަހުމަދު އަދީބު ދައްކަވާ ވާހަކައަކީ އަސާސެއް ނެތް ވާހަކައެއް ކަން ހާމަ ކުރެއްވުން ކަމަށް ރައީސް ޔާމީން ވިދާޅުވިއެވެ.\nނޫސްވެރިޔާ ރިލްވާން ހޯދުމަށް ކެބިނެޓް ފެންވަރުގައި ކުރެވުނު މަސައްކަތްތަކަށް ރައީސް ޔާމީން ހުއްޓުވި ކަމަށް ކުރީގެ ނައިބު ރައީސް އަހުމަދު އަދީބު ވިދާޅުވެފައިވާއިރު ރައީސް ޔާމީން ވިދާޅުވީ ރިލްވާން ހޯދުމަށް ކެބިނެޓްގައި ކުރެވުނު މަސައްކަތެއް ނޯންނާނެ ކަމަށެވެ.\nކޮބާ އަފްރާޝީމް، އައްޑޫގައި އޮތް މީޓިންއެއްގައި ޔާމީން ޚަތިމުގައި އަތްލާ ހުވައިކުރި އަފްރާޝީމްގެ މަރާއި އެމަނިކުފާނާއި އެއްވެސް ގުޅުމެއް ނެތްކަމަށް ، މިކަމުގެ ޚަބަރެއްވެސް ނެތްތަ ރައްޔިތުންނަށްދޭނެ\nއަނގައޮޅެނީ ކިހިނެއްވީބާ؟ މުސްކުޅިން ބުނާތީއިވޭ އެމީހަކު ބައިވެރިވުމެއްވާ ކަމެއްގައި އޮޅުވާލަން މަސައްކަތް ކުރުމުގައި ދެއްކޭނުދެއްކޭ ވާހަކައެއްނޭނގޭނޭ، ގަޑިއެއްހާއިރު ކުރިންބުނިގޮތާ ދިމާ އިދިކޮޅަށް އޭގެ ގަޑިއެއްހާއިރުފަހުން މިބުނަނީ ކޮބައިބާ ފޮރުވިފައިވާ ސިއްރަކީ. އިންސާފް ހޯދަދީ، މިޏުންދުވަހެއް ވާކަން ހަނދުމަކޮށް އަރުވަން\nސާބަހޭ ވެރިޔާ.. ދެރަށުގައި ދެގޮތަށް، ދެގަޑީގާ ދެގޮތަށް، ދެދުވަހު ދެގޮތަށް.. މީވެރިންނަކީ އަދި ވެރިކަން ކުރަންޖެހޭ ގޮތަކީ.. މިަކަމަށް ހަމަ ތާޢިދު.\nރައީސް ގެވާހަކަފުޅު އަޑުއިހަނީ އެއްކަންފަތުން ތަ. ރައީސް ގެ ވާހަކަފުޅުން މިނޫން ވާހަކައެއް ނީވުނު ދޯ.\nޝިޔާޒް/ ގދ މަޑަވެލީ\nނޫސްވެރިޔާ ރިލްވާން މަރުވެއްޖެނަމަ އެކަންކުރީ ސީދާ އަހުމަދު އަދީބް އެކަމުގައި އެއްވެސް ޝައްކެއް މިހާރަކު ނެތް. ރައީސް ޔާމީން ބޮލުގަ ކިތައްމެ ތުހުމަތެއް އެޅުވިޔަސް މިއަދު ދިވެހި ރައްޔިތުން ބޭނުން ނުވޭ ބުރޯ ކަލޭގެ ވާހަކަ އަޑު އަހާކަށް. ބުރޯ ކަލޭކަހަލަ ފުރޭތައެއް ނުން ރައީސް ޔާމީން އަކީ.\nޔާމީން އަނގަ މުނި ކަވަނީ . ގޮސް ހެދިއްޖެ


Riyaasee inthikhaabugai Yamin ah marudhin GA Vilingili eyge aneh...\nގއ ވިލިނގިލި ބަދަލުވެއްޖެ!\nރައީސް ޔާމީނަކަށް ދެން ތާއީދެއް ނުކުރާނަން:ކައުންސިލް މެންބަރެއް\nސަރުކާރާ ދެކޮޅަށް އަޑު އުފުލަމުން ދަނީ ސަރުކާރު ގެނައުމުގައި އިސްކޮށް އުޅުނު މީހުން\nއެމްޕީ ސައުދުގެ ނިންމެވުމާއެކު ގިނަ ބަޔަކަށް ދަނީ ވަޒީފާގެ ބިރު ދައްކަމުން\nކ. މާލެ 21 އޭޕުރިލް 2017 | ހުކުރު 01:49 25,646\nސަރުކާރާ ދެކޮޅަށް ގއ ވިލިނގިލީގައި ކުރި މުޒާހަރާގެ ތެރެއިން - ރާއްޖެ އެމްވީ\nގއ ވިލިނގިޔަށް ދިއުމަށް ކޫއްޑޫއަށް ފޭބުމާއެކު ސަލާންކޮށް ކޮނޑުގައި އޮތް ދަބަސް އަތުލީ 2013 ވަނަ އަހަރުގެ ރިޔާސީ އިންތިޚާބުގައި ރައީސް ޔާމީންގެ ކެމްޕޭންގައި އިސްކޮށް އުޅުނު ރަތްލާ ޖެހި ޕީޕީއެމް މީހެކެވެ. އިސްތިގްބާލުގައި އައިސް ތިބި އިތުރު މީހުންނާއެކު ލިބުނު ހައިރާންކަން ހަމަ އިންތިހާއަށް ބޮޑުވިއެވެ. ހައިރާން ނުވާންވީ ހަމަ އެއްވެސް ސަބަބެއް ނެތެވެ. ވިލިނގިއްޔަށް ދަނީ ސަރުކާރާ ދެކޮޅަށް ކުރާ މުޒާހަރާއެއް ކަވަރ ކުރާށެވެ. ރައީސް ނަޝީދު ކެމްޕޭންގައި ވަޑައިގަތުމުން ދެބައި އުމުރުގެ އަންހެނަކު މުށްފުރާ ފެލި ޖެހުމުގެ އިތުރުން ޒަމާނުންސުރެ ވިލިނގިއްޔަކީ އެމްޑީޕީގެ ބަޔަކު ކުޑަކޮށް ކޭއްތިލާފައި އޮތަސް އެއްކޮށް ކަހަލަ ގޮތަކަށް ޕީޕީއެމް ރަށެކެވެ. ރައްޔިތުންގެ މަޖިލީހުގެ އެ ދާއިރާގެ މެންބަރު ޕީޕީއެމެވެ. ރަށުގައި ތިބި ފަސް ކައުންސިލަރުންނަކީވެސް ޕީޕީއެމްއެވެ.\nލިބުނު ޝޮކާއެކު ލޯންޗާ ހަމައަށް ދިޔައިރުވެސް އަދި ވިލިނގިއްޔަށް ފޭބިއިރުވެސް ސަލާންގަލާންކުރި ކޮންމެ މީހަކީވެސް ޕީޕީއެމް މީހެކެވެ. އިދިކޮޅު އެމްޑީޕީ ކަމަށް ބުނެ ވާހަކަ ދައްކާލާ ހަދާލީ އަތުގެ އިނގިލިތަކުން ގުނާލެވޭވަރުގެ މަދު މީހެކެވެ.\nކޮންމެއަކަސް ރަށުގެ މީހުންނަށް ކުރާ އަނިޔާ ހުއްޓާލުމަށާއި ސަރުކާރަށް ތާއީދު ނުކޮށްގެން ވަޒީފާއިން ވަކި ނުކުރުމަށާއި ރައީސް ޔާމީން 2018 ކެމްޕޭން ޖަގަހައަށް ނުވަންނަ ނަމަ ވަޒީފާގެ ގެއްލޭނެކަމުގެ ބިރުގެ އިންޒާރު ނުދިނުމަށް ގޮވާލި މުޒާހަރާ ފަށަން ކުޑަތަންވީއރު އަޑުހަރުކޮށް ތާޅަފިއްޔަކުން ގޮވަމުން ދިޔައީކީވެސް ހީކުރި ކަހަލަ ގޮވެލިފައްޗެއް ނޫނެވެ. ރައީސް މައުމޫނަށް ނިސްބަތްކޮށް 2018 ރައީސް ޔާމީން ކެމްޕެއިން ޖަގަހައިން ޖަހަމުންދާ ގޮވެލިފައްޗެއްގެ އަޑެވެ.އިސްލާހީ މަސައްކަތަށޭ ބުނެ އިދިކޮޅު ފަރާތަކާ ބައިއަތު ހިފާ ސަލާން ކުރީތީއެވެ. އެކަންކަމަށް ރިއާޔަތްކޮށް ގޮވަމުންދިޔަ ގޮވެލިފަތި ކުރުވާހަކައެއްހާ އަސަރުގަދަކޮށް އިއްވަމުންދިޔަޔަސް އެއަޑުތައް ގެނެސްދޭކަށް މަށަކަށްވާ ނުކެރޭނެއެވެ. އެޖަގަހައިން ޖެހީމާ އަބުރުގެ ޤާނޫނަށް ނުފެތުނު ނަމަވެސް ރާއްޖެ ޓީވީން އިއްވައިފިނަމަ އަބުރުގެ ޤާނޫނު އަރާހަމަކޮށް އަނެއްކާވެސް މިލިއަނަކުން ގުނާލަފާނެތީ ހަމަ ލާހިކެއް ނޫނެވެ.\nމުޒާހަރާ ފެށެންވީއިރަށް ދެންވެސް ފެނުނީ ކުޑަ ޕިކަޕެއްގައި ސަރުކާރަށް ތާއީދު ކުރާ ތިންމީހަކު ހަމަ އެގޮވެލިފަތި ޖަހަމުން ދުއްވާފައި ދާތީއެވެ. އެހާހިސާބުން ފާހަގަ ކުރެވުނު އެހެން ކަމެއްވެސް އެބައޮތެވެ. ގއ ވިލިނގިލީ މީހުން ވަޒީފާއިން ވަކި ކުރަނީއޭ ބުނެ ބަޔަކު މީހުން ދޮގު ވާހަކަ ދައްކަމުންދާ ކަމަށް ބުނެ ޖަހަމުންދިޔަ ގޮވެލި ފައްޗަކަށް ވީކަމެވެ. އެއަޑު އަހާފައި ހިނިވެސް އާދެވުނެވެ. ހިތަށް އެރިއެވެ. ތިޔަ ބުނަނީ ކަޅު ކުލަޔަށް ހުދު ކަލައޭ ހެއްޔެވެ. ރޯމާ ދުވާލު ތިހަދަނީ ރޭގަނޑު ކަމަށްހޭ ހިތަށް އަރާފައެވެ. އެހެނީ އޭރު އެތުރިލައިގެން މުޒާހަރާއަށް ތައްޔާރަށް ތިބި ރަށުގެ ގިނަ މީހުންގެ އަތުގައި އޮތީ ރަށަށް ނިސްބަތްވާ ހައިކޯޓުގެ ފަނޑިޔާރަކު އަވަހާރަކޮށްލަން އުޅުނު ކަމަށް ބުނެ ހައްޔަރުކޮށްފައިވާ އިބްރާހީމް ހަނީފްގެ ފޮޓޯއެވެ. ހަނީފާ ގާތްގުޅުމެއް އޮންނަ މެންބަރު ސައުދު ހުސައިން ސަރުކާރަށް ތާއީދު ކުރުމާ ހަމައަށް އޭނާއަކީ އެޑިއުކޭޝަން މިނިސްޓްރީގެ ނައިބެކެވެ. ސައުދުގެ ނިންމެވުމާއެކު ހަނީފް ކުޑަގޮޅިއަށް ދާންޖެހުނުއިރު އޭނާއަކީ ރަށުގެ މީހުން ޤަބޫލުކުރާ ގޮތުގައި އެރަށުގެ ތައުލީމީ ޒުވާނުންގެ މޭސްތިރިއެވެ. މިއަދު މިދެކޭ ޒަމާނީ ތައުލީމް އެރަށުގައި އަށަގެންނުވި މީހަކީ އޭނާއެވެ. ރަށުގައި ޕޮލިޓެކްނިކްގެ ގޮތްޕެއް ހަދާ އެކަންވެސް ފަހިކުރުވި އާރުކާޓީއަކީ އޭނާއެވެ. އެކަންކަމުގައި ދެއްކި ކުޅަދާނަކަމާއެކު ތައުލީމީ ހަނީފް އެޑިއުކޭޝަން މިނިސްޓްރީގެ ނައިބު ކަމަށްލީ މުޅި ރާއްޖޭގެ ތައުލީމް ބައްޓަން ކުރުމުގައި ގޮތްކަނޑައަޅާ މީހުންގެ ތެރެއަށެވެ. މަޑުމައިތިރި މިޒާޖެއްގެ ހަނީފް އެފަދަ ކަމެއް ކުރާނެ ކަމަކަށް ރަށުގެ އެކަކުވެސް ޤަބޫލެއް ނުކުރެއެވެ. އެކަމަކު ޕީޕީއެމް ޕިކަޕުން އެގޮވެލިފަތި ޖެހިއަސް ހަނީފް އެވަނީ ހުރަގޭގައެވެ. ވަޒީފާއިން އެވަނީ ވަކިކޮށްފައެވެ.\nކޫއްޑޫ، ކޫއްޑޫއަކަށް ހެދުމުގައި އުޅެ އެތަނުގައި 15 އަހަރާއި 13 އަހަރުގެ ދިގު މުއްދަތެއްގައި ވަޒީފާގައި އުޅެފައި ތިބި4މީހަކު އެވަނީ އަނބިދަރިން ދޫކޮށް ފެލިވަރަށް ދިއުމަށް ޗިޓު ހަވާލުކޮށްފައެވެ. ފެލިވަރުން މީހުން ކޫއްޑޫއަށް ބަދަލު ކުރާއިރު އެހަތަރު މީހުން ކުއްލިއަކަށް ފެލިވަރަށް ބަދަލު ކުރުމަކީ އިއްތިފާގަކަށް ވާނަމަ އެކަން ރަނގަޅު ހެނެއް ހީއެއް ނުވެއެވެ. ޕީޕީއެމްގެ މުއްލާއިންގެ ގޮތުގައި ސިފަކުރާ މީހާ ގޭގައި ބެހެއްޓީމާ ގޯހެވެ. ސިހުރު ހާހޫރަ ހަދާ ކަމަށް ބުނެ އެފަދަ ކަމެއް ނުވެސް ދަންނަ މީހަކު ދެއިރު ދެދަޅައަށް ފުލުސް އޮފީހަށް ދަމާއިރު އިއްތިފާގަކީ އެއީވެސް މިހާރު ރައީސް ޔާމީނަށް އިދިކީލި ޕީޕީއެމް މީހަކަށް ވުމެވެ. އެހެން އެކަން ވާންވީ ކުށެއް ނެތެވެ. ކުށަކަށް ވާނަމަ ކުށަކަށްވާން އޮތީ އެންމެ ކަމެކެވެ. އެބުނާ ފަނޑިޔާރުންގެ ޖަގަހައަށް ދެއިރު ދެދަޅައަށް ނުވަނުމެެވެ. ސޮއި އަޅުވާފައި ގެންނަން ހަވާލުކުރާ6ފޯމުގައި އަތްނުލުމެވެ. ރައީސް ޔާމީނަށް ތާއީދުކޮށް ތާއީދު ހޯދުމަށް މަގު މައްޗަށް ނުނިކުުތުމެވެ.\nކޫއްޑޫއިން ބެންކޮކާ ހަމައަށް މަސް ބޯޓު ހިފައިގެން ދަތުރުކޮށްލެވޭ ސެޓްފިކެޓް އޮތް ޤާބިލް ހަމައެކަނި ކެޕްޓަން ކުއްލިގޮތަކަށް ގޭގައި ބެހެއްޓުމަކީ އެގޮވެލިފަތީގައި ބުނާ ގޮތުންނަމަ ހަޤީގަތެއް ނޫނެވެ. ފެނަކައާއި އެހެނިހެން ކުންފުނިތަކުގައި ތިބި މީހުންވެސް ކުއްލި ގޮތަކަށް އަނބިދަރިން ދޫކޮށް މުޅިން އެހެން ރަށްރަށަށް ދާން ޖެހުމަކީ ހަޤީގަތެއް ނޫނޭ ބުނީމާ ތިޔަ ގޮވެނީ އަމިއްލަ ލޮލަށެވެ. ކޫއްޑޫގައި ވަޒީފާ އަދާކުރާ 1500 އެއްހާ މީހުންނަށް ވަޒީފާގެ ބިރު ދެއްކީމާ އޭތި ހަމަ ބޮޑުތަނުންވެސް ކަޑައެވެ.\nޕިކަޕް މުޒާހަރާގެ ބައިވެރިންގެ ކުރިމަތިން މަޑު އިސްޕީޑެއްގައި ދިޔައިރު މުޒާހަރާގެ ބައިވެރިން ގޮވަމުން ދިޔައީވެސް އެވާހަކަތަކެވެ. ބުނަމުން ދިޔައީ އެއަނިޔާ ނުދިނުމަށެވެ. ސިޔާސީ ގޯނާ ކުރުން ހުއްޓާލުމަށެވެ. އެމުޒާހަރާ ލީޑް ކުރާން ތިބީ ކައުންސިލަރުންނެވެ. ޑީއާރުޕީ ދުވަސްވަރުން ފެށިގެން ޕީޕީއެމް އުފެއްދި ޕީޕީއެމްގެ ވިލިނގިލީގެ މައި މުގުލުންނެވެ.\nމިހާ ހިސާބުން މިވީ ގޮތެއް ބަލާލުމުގެ ޝައުގު އުދުނެވެ. 95 ޕަސެންޓް ސަރުކާރަށް ތާއީދުކުރި ޕީޕީއެމް ރަށެއް ދިމާއިދިކޮޅަށް ބަދަލުވީތީއެވެ. ބައެއް މީހުން ގާތު އަހާލީމެވެ. އެންމެންގެ ޖަވާބަކީ ހަމައެކައްޗެކެވެ. ކޮންމެވެސް ފަނޑިޔާރުންތަކެއްގެ ސިޔާސީ އެޖެންޑާއެވެ. ރައީސް މައުމޫނާއި އެމަނިކުފާނުގެ ފަހަތްޕުޅުގައި ތިބި ގިނަބަޔަކު ނުހަނު ލޯބިން ގެނައި ސަރުކާރު ހަމައިން ނެއްޓުމެވެ. އެރައްޔިތުންގެ ފަރާތުން ބަސްބުނެ ސަރުކާރު ޒިންމާދާރު ކުރަން މަޖިލީހަށް ހޮވި މެންބަރު ސައުދު ހުސައިނަކީ ބޭނުން މީހަކަށް ނުވީތީއެވެ. ތިޔައީ ބޭނުންވާ މީހެއް ނޫނޭ ބުނެ ރަސްމީ ޖަލްސާއިންވެސް އެމެންބަރު ބޭރުކުރަން އުޅުނީތީއެވެ. ރައީސް ޔާމީނާއި މެޑަމް ފާތުން ވަޑައިގަތުމުން ރަށުގެ ވެރިންގެ ގޮތުގައި ތިއްބެވި ޕީޕީއެމް5ކައުންސިލަރުންނަށް ޖެޓީމަތިން ޖާގަ ނުލިބި ސަފު އޮބާާ ފަހަތުގައި އެންމެ އާދައިގެ މީހުންނާ އެއް ހަމައިގާ ތިބެން ޖެހުމެވެ.\nކުރުކޮށް ފޮނިކޮށް ބުނާނަމަ ގއ ވިލިނގިލި ބަދަލުވެއްޖެއެވެ. ޤަބޫލު ކުރިއަސް ނުކުރިއަސް ހަޤީގަތަކީ މިއަދު އެޔެވެ. އެމީހުންގެ ބަހުން ނަމަ އަމިއްލަ ބާރުވެރިކަން ހޯދަން އުޅޭ ރަށަށް ނިސްބަތްވާ ފަނޑިޔާރުންތަކަކަށް އެރަށުގެ ތާއީދެއް ނެތެވެ. އެރަށް އެއޮތީ ޙައްޤު ގޮތުގައެވެ. ހަމަ އާއި އިންސާފު ޤާއިމް ކުރަން ތިބޭ ބަޔަކު އެހަމައިން ބޭރަށް ނުކުތަސް ވިލިނގިލި ރައްޔިތުން ތިބީ އެހެން ނޫން ކަމަށެވެ. އޭގެ އެއް ނިންމުން އެނިންމީ ރައްޔިތުންގެ އިހްސާސްތަކާއި ވިންދާ އެއްގޮތަށް ރައީސް ޔާމީން ފެކްޝަނުން ރައީސް މައުމޫން ފެކްޝަނަށް ބަދަލުވި ހިތްވަރުގަދަ މެންބަރު ސައުދު ހުސައިނެވެ. ދެން އޮތް ނިންމުން ނިންމާނީ ކުރިއަށް އޮތް ކައުންސިލް އިންތިޚާބުގައި ވިލިނގިލީ ރައްޔިތުންނެވެ.


Siyaase Party thakuge Asaasee Gavaidu Islaahu Kuran jehey-...\nސިޔާސީ ޕާޓީތަކުގެ އަސާސީ ޤަވާއިދުތައް އިސްލާހު ކުރަންޖެހޭ: އިލެކްޝަންސް ކޮމިޝަން\n11 މަސް,3ހަފްތާ,6ދުވަސް,3ގަޑި, 33 މިނެޓް, 45 ސިކުންތު ކުރިން 3060ލަޔާލް މަނިކް\nސިޔާސީ ޕާޓީތަކުގެ އަސާސީ ޤަވާއިދުތައް އިސްލާހު ކުރަން އިލެކްޝަންސް ކޮމިޝަނުން ޕާޓީތަކަށް އަންގައިފިއެވެ. އިލެކްޝަންސް ކޮމިޝަންގެ ފަރާތުން އެ ކޮމިޝަން ރައީސް އަހްމަދު ޝަރީފް ސޮއިކުރައްވާ ޕާޓީތަކަށް ފޮނުވި ސިޓީގައި ބުނެފައި ވަނީ ބައެއް ޕާޓީތަކުގެ އަސާސީ ޤަވާއިދުގެ މާއްދާތައް، ސިޔާސީ ޕާޓީތަކުގެ ޤާނޫނާއި އެހެންވެސް ބައެއް ގާނޫނުތަކާ ތަޢާރަޒުވާކަން ފާހަގަ ކުރެވިފައިވާ ކަމަށެވެ.\nނަމަވެސް ޕާޓީތަކުގެ އަސާސީ ޤަވާއިދާއި، ސިޔާސީ ޕާޓީތަކުގެ ޤާނޫނާއި، އަދި ހެދިފައިވާ ޤަނޫނުތަކާއި އެއްގޮތްވާން ޖެހޭނެ ކަމަށް އެކޮމިޝަންގެ ބަޔާނުގައިވއެވެ. ސިޔާސީ ޕާޓީތަކުން ހަދާފައިވާ އަސާސީ ޤަވާއިދާއި، އެއްވެސް ޤާނޫނަކާ ފުށު އަރާނަމަ، އެ ޤަވާއިދު ބާތިލްކުރާކަން އެ ޕާޓީއަކުން ބަޔާންކޮށް އަސާސީ ޤަވާއިދުގައި އެކަން ހިމަނަން ޖެހޭނެ ކަމަށްވެސް އިލެކްޝަންސް ކޮމިޝަނުން ޕާޓީތަކަށް ފޮނުވި ބަޔާނުގައިވެއެވެ.\nމިކަމާ ގުޅޭގޮތުން ޗެނަލް 13 އަށް މަޢުލޫމާތު ދެއްވަަމުން އިލެކްޝަންސް ކޮމިޝަންގެ މެމްބަރު އަހްމަދު އަކްރަމް ވިދާޅުވީ، އަސާސީ ޤަވާއިދު އިސްލާހް ކުރަން އަބަދުވެސް ސިޔާސީ ޕާޓީތަކަށް ފޮނުވާ ކަމަށާއި އަދި އެކަން ތަކުރާރުކޮށް ޕާޓީތަކަށް ހަނދާން ކޮށްދެމުން އަންނަ ކަމަށެވެ. މީގެއިތުރުން ޕާޓީތަކުގެ ޤާނޫނަށް ގެނައި އިސްލާހާއެކު ރާއްޖޭގައި ހަދާފައިވާ ސިޔާސީ ޕާޓީތަކުގެ އަސާސީ ޤަވާއިދަށް ބޮޑެތި ބަދަލުތަކެއް ގެންނަން ޖެހިފައިވާކަމަށް އަކުރަމް ވިދާޅުވިއެވެ.\nއަކްރަމް އިތުރަށް ވިދާޅުވީ ސިޔާސީ ޕާޓީތަކުގެ އަސާސީ ޤަވާއިދުގައި ޤަނޫނާ ޚިލާފް ކަމެއް ވާނަމަ، އެކަން ބަދަލުކުރަންޖެހޭ ކަމަށެވެ. ޕާޓީތަކުގެ އަސާސީ ޤަވާއިދު އިސްލާހް ކުރުމަށް އެމްޑީޕީއަށް މީގެކުރިންވެސް ފޮނުވާފައިވާކަމަށް އަކްރަމް ވިދާޅުވިއެވެ.\nޕާޓީތަކަށް އަސާސީ ޤަވާއިދު އިސްލާޙް ކުރެވޭނީ އެ ޕާޓީއެއްގެ ކޮންގްރެސް ނުވަތަ ޤައުމީ މަޖިލީހުގެ ބައްދަލުވުމެއް ބާއްވައިގެނެވެ. އިލެކްޝަންސް ކޮމިޝަނުން މިގޮތަށް އަންގާފައިވާއިރު، އެ ކޮމިޝަނުން ވަނީ ޕްރައިމަރީ ބާއްވާނެ އުސޫލުވެސް އާއްމުކޮށްފައެވެ. އިލެކްޝަންސް ކޮމިޝަނުން އާއްމުކޮށްފައިވާ އުސޫލުގައިވާ ގޮތުން، ސިޔާސީ ޕާޓީތަކުން ބާއްވާ ރިޔާސީ ޕްރައިމަރީގައި ކުށްވެރިން ބައިވެރިވާނަމަ ޕްރައިމަރީތައް ބާތިލްކުރެވޭނެއެވެ.


Apple in America gai iPhone eh nuhadhaane | Mihaaru\nޗައިނާ ދޫކޮށް އެހެން ގައުމެއްގައި އެޕަލް އިން އައިފޯނު އުފައްދާ ނަމަ އެއީ ވިއެޓްނާމް އަދި އިންޑިޔާ އަށް ވެދާނެ ކަމަށް ބެލެވޭ\nއައިފޯނު އުފެއްދުމަކީ އެޕަލް އިން އެމެރިކާގައި ކުރާނެ ކަމެއް ނޫން\n31 ޖެނުއަރީ 2019 - 07:24\nއެމެރިކާގައި އައިފޯނު އުފައްދަން ކުރަންޖެހޭ ޚަރަދު، ޗައިނާގައި އުފެއްދުމަށް ވުރެ އެތައް ގުނައެއް އިތުރުވެ އެވެ. ޗައިނާގައި ލިބޭހާ ހެޔޮ އަގުގައި، މަސައްކަތްކުރާނެ މީހުން އެމެރިކާ އަކު ނެތެވެ. އައިފޯނުތައް ގަނޑުކޮށް އުފެއްދުމަށްޓައި، ފެކްޓަރީތައް ބަންދުނުކޮށް، ދަންފަޅި ބަހައިގެން ޗައިނާގައި މަސައްކަތްކުރުވާ ގޮތަށް، އެމެރިކާ މީހުން ލައްވައި މަސައްކަތްކުރުވުމަކީ އެޕަލް އަށް ވާނެ ކަމެއް ކަމަކަށް ނުބެލެވެ އެވެ.\nއެޕަލް ކުންފުނީގައި މަސައްކަތްކުރުވަން އެމެރިކާއިން ހޯދާ މީހުންނަކީ މަސައްކަތު މީހުންނެއް ނޫނެވެ. އެއީ އާ ހޯދުންތައް ހޯދަން ދިރާސާކުރާ އިންޖިނޭރުން، ސައިންސްވެރިން އަދި ފަންނުވެރިންނެވެ. އެހެންކަމުން، ޗައިނާގައި އައިފޯނު އުފެއްދުން ހުއްޓާލައި އެމެރިކާ އަށް ފެކްޓަރީތައް ބަދަލުކުރާ ނަމަ، އެޕަލް އަށް ޖެހޭނީ އެ ފެކްޓަރީތަކުގެ ބޭނުންހިފުމަށްޓަކައި ރޮބޮޓިކްސް އަށް ބަދަލުވާށެވެ.\nއެޕަލް އިން ދުވަހަކު ވެސް އެމެރިކާގައި އައިފޯނު ނުއުފައްދާނެކަން ކަށަވަރުވާ އަނެއް ސަބަބަކީ، ޗައިނާ ދޫކޮށް އެހެން ގައުމުތަކަށް ފެކްޓަރީތައް ބަދަލުކުރަން އެ ކުންފުނިން ވިސްނާ ވިސްނުމުގައި ހުރި ފަރަގެވެ. އެ ގޮތުގައި، އަމާޒުހިފިދާނެ ކަމަށް ލަފާކުރާ ދެ ގައުމަކީ ވިއެޓްނާމް އަދި އިންޑިޔާ އެވެ. އެމެރިކާގެ ނަމެއް ނެތެވެ.\nޗައިނާ ނޫން ގައުމަކަށް ފެކްޓަރީތައް ބަދަލުކޮށް އަލުން ބަލުން އައިފޯނު އުފައްދަން ފަށައިގަތުމަކީ ދުނިޔެ އަށް އަލުން އުފަންވުން ކަހަލަ ކަމެއް ކަމަށް އެޕަލް އިން ސިފަކުރެ އެވެ. އެ މަސައްކަތްތައް ކޮޅެއްގައި ޖެހެން ދެ އަހަރެއްހާ ދުވަސް ނަގާނެ ކަމަށް ވަނީ ލަފާކުރެވިފަ އެވެ. އެހެންކަމުން، ޗައިނާ ދޫކޮށް ފެކްޓަރިތައް ގޮވައިގެން އެހެން ގައުމަކަށް ބަދަލުވުމަކީ ވޭންގަދަ ކަމަކަށް އެޕަލް އަށް ވާނެ އެވެ.\nއިތުރު ލިޔުންތައް އައިފޯން އިންޑިއާ އެޕަލް ޗައިނާ ވިއެޓްނާމް


Fan'diyaarunge Gaanoonah Islaaheh PPM in Husha Alhaifi - Vaguthu\nފަނޑިޔާރުންގެ ގާނޫނަށް އިސްލާހެއް ޕީޕީއެމްއިން ހުށަހަޅައިފި\nފަނޑިޔާރުންގެ ގާނޫނަށް އިސްލާހެއް ޕީޕީއެމްއިން ހުށަހަޅައިފިއެވެ.\nޕީޕީއެމް ޕާލިމެންޓްރީ ގްރޫޕްގެ ލީޑަރ އަހުމަދު ނިހާން ކުރެއްވި ޓްވީޓެއްގައި ވިދާޅުވީ ފަނޑިޔާރުންގެ ގާނޫނުގެ 15 ވަނަ މާއްދާގެ (ށ)އަށް ނަމްބަރެއް އިތުރު ކުރުމަށް ބިލެއް ހުށައަޅާފައިވާ ކަމަށެވެ.\nPPM PG Member, Hon Abdul Raheem Abdullah @Banafsaa today submitted an amendment to 13/2010 Judicature Act. pic.twitter.com/H8ynUlqHWZ\nމިއިސްލާހު މަޖިލިސްއަށް ހުށަހަޅުއްވާފައިވަނީ ޕީޕީއެމްގެ ނައިބް ލީޑަރ ފޮނަދޫ ދާއިރާގެ މެމްބަރ އަބްދުﷲ އަބްދުއް ރަހީމެވެ.\nތަފްސީލް އަންނަނީ…މެންބަރު އަބްދުއްރަހީމް ހުށައެޅުއްވި އިސްލާހުގައިވަނީ ގާނޫނު އަސާސީ އާއި ގާނޫނުތަކުގައި އެހެން ގޮތަކަށް ބަޔާންކޮށްފައި ނުވާ ހާލަތުގައި ފަނޑިޔާރުންގެ ކިބައިގައި އަންނަނިވި ސިފަތައް ހަމަވާން ވާނެ ކަމަށެވެ.\nއުމުރުން 25 އަހަރު ފުރިފައިވާ މީހެއް ކަމުގައިވުންއިސްލާމް ދީނުގައި ހައްދެއް ކަނޑައެޅިފައިވާ ކުށެއް ނުވަަތަ ހިޔާނާތުގެ ކުށެއް ނުވަތަ ރިޝަވަތުގެ ކުށެއް ކުރިކަން ޝަރީއަތަށް ސާބިތުވެފައި ނުވާ މީހެއް ކަމުގައިވުން އެކު މުސްލިމަކު ކަމުގައި ވުމާއިސުންނަތް ޖަމާއަތުގެ މީހަކު ކަމުގައި ވުން އަދި ބުއްދި ހަމައަށް ހުރި މީހަކު ކަމުގައިވުމެވެ.\nގާނޫނު އަސާސީގެ 154 ވަނަ މާއްދާގައި ފަނޑިޔާރަކު މަގާމުން ވަކިކުރެވޭނީ ރައްޔިތުންގެ މަޖިލީހަށް ހުށަހަޅައިގެން މަޖިލީހަށް ހާޒިރުވާ މެމްބަރުންގެ ތިން ބައިކުޅަ ދެބައި އަޣުބަލިއްޔަތު ލިބިގެން ކަމަށް ބުނެފައިވެ އެވެ.\nމި އިސްލާހު ހުށައެޅުއްވި އިރު ސްޕްރީމް ކޯޓުގެ އުއްތަމަފަނޑިޔާރު އަބްދުﷲ ސައީދު އަދި ފަނޑިޔާރު އަލީ ހަމީދު މިވަގުތު ކުށުގެ ތުހުމަތުގައި ފުލުހުންގެ ބެލުމުގެ ދަށުގައި ހުންނެވި އިރު، ކުށް ސާބިތުވާ ކަމަށް ކްރިމިނަލް ކޯޓުން ކަނޑައަޅުއްވާފައިވާ މާމިގިލީ ކޯޓުގެ ގާޒީ އަހުމަދު ނިހާން ވެސް ހުންނެވީ ޖަލުގަ އެވެ. އޭގެ ތެރެއިން އެއްވެސް ބޭފުޅަކު މަގާމުން ވަކިކޮށްފައެއް ނުވެ އެވެ. ނަމަވެސް އެބޭފުޅުން ތިއްބެވީ ސަަސްޕެންޑް ކޮށްފަ އެވެ.\nމާޗް 6, 2018 09:04\nކިހާދެރަކަމެއް ، އާދައިގެ މުވައްޒަފަކު ކުށެއްގެ ތުހުމަތުގައި 1މަސް ދުވަހު ބަންދުގަހުރުމުން ވަޒީފާ ގެއްލެންޏާ، ފަނޑިޔާރަކަސް، މަޖުލިސް މެމްބްރަކަސް މި ހުކުމް ހިނގަން ޖެހޭނެ ކަމަށް ދެކެން. މި ޤާނޫނުވެސް އެބަޖެހޭ ބަދަލުކުރަން.\nމަހުލޫފުމެން 1 އަހަރު ދުވަހުގެ ޖަލުހުކުމް ތަންފީޒުކޮށްގެނ ނުކުތީމަވެސް ވަޒީފާ އޮވޭ، އާދައިގެ މުވައްޒަފުގެ ވަޒީފާ ގެއްލޭ، އިންސާފެއްނޫން.\nމާޗް 6, 2018 09:11\nފަނޑިޔާރުން 12 އަހަރުގެ ޖަލުހުކުމ ތަންފީޒުކޮށްގެން ޖަލުން ނުކުމެގެން ވަޡީފާފާ އަށް ނުކުންނަންދެން ވަޒީފާ ދެމިއޮންނަާކަށް ނުޖެހޭނެ، 1 މަސް ބަންދުގަ ހުރެއްޖެ ނަމަ އޮޓަމެޓިކުން މި މީހުންވެސް ވަޒީފާ އިން ވަކިވާ ގޮތަށް ޤާނޫނަށް އިސްލާހު ގެންނަންޖެހޭ.


Kureege Naibu Raees Jihad, nuhaqqu musandhikan hoadhaafaivaathee...\nރާއްޖެ - ކުރީގެ ނައިބު ރައީސް ޖިހާދު\nކުރީގެ ނައިބު ރައީސް ޖިހާދު، ނުހައްގު މުއްސަނދިކަން ހޯދާފައިވާތީ ދައުވާކޮށްފި\nރެހެންދި ފްލެޓްގައި ދައުލަތާ ހަވާލުނުކޮށް ބޭނުން ކުރެއްވުން\nއޭޖީން އެދިފައިވަނީ ޖުމްލަ 1،109،227.36ރ އެކީ އެއްފަހަރާ ހޯދުމަށް\nޖިހާދަކީ ކުރީގެ ރައީސް ޔާމީންގެ ވެރިކަމުގެ ތިންވަނަ ނައިބު ރައީސް\nކ. މާލެ 26 ފެބުރުއަރީ 2020 | ބުދަ 12:30 6,584\nކުރީގެ ނައިބު ރައީސް އަބްދުﷲ ޖިހާދު - ރައީސް އޮފީސް\nކުރީގެ ނައިބު ރައީސް އަބްދުﷲ ޖިހާދު، ނުހައްގު މުއްސަނދިކަން ހޯދާފައިވާތީ، އޭނާގެ މައްޗަށް ދައުވާ ކޮށްފިއެވެ.\nއެޓަރނީ ޖެނެރަލް (އޭޖީ) އޮފީހުން ބުދަ ދުވަހު ބުނީ، ރައީސުލްޖުމްހޫރިއްޔާ އާއި ރައީސުލްޖުމްހޫރިއްޔާގެ ނައިބުގެ މުސާރަ އާއި އެހެނިހެން ޢިނާޔަތްތަކާބެހޭ ޤާނޫނުގެ ދަށުން ނިމިދިޔަ ރިޔާސީ ދައުރުގައި ރައީސުލްޖުމްހޫރިއްޔާގެ ނައިބެއްގެ ގޮތުގައި ހުންނެވި ޢަބްދުﷲ ޖިޙާދު ދިރިއުޅުއްވުމަށް ދައުލަތުގެ ފަރާތުން “ރެހެންދި 3” ގެ2(ދޭއް) ފްލެޓް ހަމަޖައްސައިދީފައިވާ ކަމަށެވެ.\nރިޔާސީ ދައުރު ހަމަވުމަށްފަހު، އެތަން ހުސްކުރަން ދައުލަތުން އެންގުމުންވެސް އެތަން ހުސްނުކޮށް، ޤާނޫނީ ހައިޞިއްޔަތެއް ނެތި 1 އަހަރާއި3މަސް ވަންދެން އޭނާ ގެންދެވީ އެތަން ބޭނުން ކުރައްވަމުންކަމަށް އޭޖީ އޮފީހުން ބުނެފައި ވެއެވެ. އޭޖީ އޮފީހުން ބުނީ، ޖިހާދު އެތަން ދޫކޮށްލެއްވީ 17 ފެބްރުވަރީ 2020 ގަ ކަމަށެވެ.\nއެހެންކަމުން، ޤާނޫނީ ހައިޞިއްޔަތެއްނެތި ޢަބްދުﷲ ޖިޙާދު ދައުލަތުގެ މުދަލެއް ބޭނުންކޮށްފައިވާ މުއްދަތަށް އޭނާގެ ކިބައިން ކުލި ހޯދުމުގެ ޙައްޤު ދައުލަތަށް ލިބިގެންވާކަމަށް ކަނޑައަޅައިދީ، ނުޙައްޤު މުއްސަނދިކަން ހޯދާފައިވާތީ، އެތަނުގެ ކުއްޔާއި މެއިންޓެނަންސް ފީ އާއި ޔުޓިލިޓީ ފީސްގެ ގޮތުގައި ޖުމްލަ 1،109،227.36 (އެއްމިލިއަން އެއްލައްކަ ނުވަހާސް ދުވިސައްތަ ހަތާވީސް ރުފިޔާ ތިރީސް ހަ ލާރި) ދައުލަތަށް އެކީ އެއްފަހަރާ ހޯދުމަށް ސިވިލް ކޯޓަށް ހުށަހަޅާފައިވާ ކަމަށް އެޓަރނީ ޖެނަރަލްގެ އޮފީހުން ބުނެފައި ވެއެވެ.\nޖިހާދަކީ، ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި އަދި ކުރީގެ ރައީސް މުހައްމަދު ނަޝީދުގެ ވެރިކަން ބަދަލުކޮށް ވެރިކަމަށް އަރާވަޑައިގެންނެވި ޑރ. މުހައްމަދު ވަހީދު ހަސަންމަނިކުގެ ސަރުކާރުގައި އަދި ކުރީގެ ރައީސް އަބްދުﷲ ޔާމީންގެ ސަރުކާރުގައި ފިނޭންސް މިނިސްޓަރުކަން ކުރެއްވި ބޭފުޅެކެވެ. އަދި ރިޔާސީ ލޯންޗުކޮޅުގައި "ބޮން" ގޮއްވާލި މައްސަލައަށްފަހު، އޭރު ނައިބު ރައީސަކަށް ހުންނެވި އަހުމަދު އަދީބު މަގާމުން ވަކިކުރެއްވުމަށްފަހު ނައިބު ރައީސްގެ މަގާމަށް އައްޔަން ކުރައްވާފައިވަނީ ޖިހާދު އެވެ.


އިދިކޮޅު ފަރާތްތަކުން ކުރިޔަށް ގެންދިޔަ އިޙުތިޖާޖުން ބަޔަކު ހައްޔަރުކޮށްފި އިދިކޮޅު ފަރާތްތަކުން ކުރިޔަށް ގެންދިޔަ އިޙުތިޖާޖުން ބަޔަކު ހައްޔަރުކޮށްފި\nއިދިކޮޅު ފަރާތްތަކުން ކުރިޔަށް ގެންދިޔަ އިޙުތިޖާޖުން ބަޔަކު ހައްޔަރުކޮށްފި\nއިދިކޮޅު ފަރާތްތަކުން ކުރިޔަށްގެންދިޔަ އިޙުތިޖާޖުގެ ތެރެއިން\nޖިންސީ ގޯނާގެ މައްސަލަތަކަށް އިންސާފު ހޯދުމަށް އިދިކޮޅު ޕްރޮގްރެސިވް ކޯލިޝަނުން ކުރިޔަށް ގެންދިޔަ އިޙުތިޖާޖުން4މީހަކު ފުލުހުންގެ ބެލުމުގެ ދަށަށް ގެންގޮސްފިއެވެ. މި އިޙުތިޖާޖު ކުރިޔަށް ގެންގޮސްފައިވަނީ ޖެންޑަރ މިނިސްޓްރީގެ ކުރިމަތީގައެވެ.\nއިދިކޮޅު ފަރާތްތަކުން ވަނީ މިއަދު މެންދުރުކުރިޔަށް ގެންދިޔަ އިޙުތިޖާޖުގައި ޖިންސީ ގޯނާއާއި ރޭޕްގެ މައްސަލަތަކަށް އިންސާފު ހޯދައިދިނުމަށް އެދި ގޮވާލާފައެވެ. މީގެއިތުރުން ޕީޕީއެމްއާއި ޕީއެންސީއިން ޖެންޑަރ މިނިސްޓްރީއަށް އޮކްޓޯބަރު މަހުގެ 19ގައި ފޮނުވި ސިޓީއަކަށް ޖަވާބެއްދީފައި ނުވާކަމަށް ބުނެ އިޙުތިޖާޖު ކުރި ފަރާތްތަކުން ވަނީ އަޑުއުފުލާފައެވެ.\nމިކަމާ ގުޅިގެން ޕީއެސްއެމް ނިއުސްއަށް މަޢުލޫމާތު ދެއްވަމުން ޖެންޑަރ މިނިސްޓްރީން ވިދާޅުވީ އިދިކޮޅު ޕީޕީއެމްއިން ފޮނުވި ސިޓީގައި އެދިފައި ވަނީ ޖެންޑަރ މިނިސްޓަރ ޢާއިޝަތު މުޙައްމަދު ދީދީއާއެކު ބައްދަލުވުމެއް ކުރިޔަށްގެންދިޔުމަށް ކަމަށެވެ. ނަމަވެސް އެދުވަސްވަރު މިނިސްޓަރގެ އަމިއްލަ ދަތުރުފުޅެއްގައި ރާއްޖެއިން ބޭރުގައި ހުންނެވުމާއެކު ބައްދަލުވުން ބޭއްވެން ނެތްކަން 22 އޮކްޓޯބަރުގައި އީމެއިލް މެދުވެރިކޮށް އަންގަވާފައިވާނެކަމަށް މިނިސްޓްރީއިން ވިދާޅުވިއެވެ.\nމިނިސްޓްރީން ވިދާޅުވީ އިދިކޮޅުން ފަރާތްތަކުން ފޮނުވި ސިޓީއާއި ގުޅިގެން ކުރަންޖެހޭ ކަންކަން ކުރަމުންދާކަމަށެވެ. އަދި ކުރިޔަށް އޮތް ދުވަސްތަކުގެ ތެރޭގައި އިދިކޮޅު ފަރާތްތަކާއެކު ބައްދަލުވުމެއް ޝެޑިއުލް ކުރާނެކަމަށްވެސް މިނިސްޓްރީން ވިދާޅުވިއެވެ.


Music ge enmme adugadha show akee Maldivian Idol Music ge enmme adugadha show akee Maldivian Idol\nމޯލްޑިވިއަން އައިޑޮލް 2\nމިއުޒިކްގެ އެންމެ އަޑުގަދަ ޝޯއަކީ މޯލްޑިވިއަން އައިޑޮލް\nފުރުސަތުތަކެއް ލިބިފައި ނެތް ނުވަތަ ފުރުސަތުތަކެއް ހޯދައި ނުދޭ ކަމަށް ބުނެ ޝަކުވާކުރި ދިވެހި މިއުޒީޝަނުންނަށާއި ލަވަކިޔުންތެރިންނަށް 2016 ވެގެން ދިޔައީ ޔަގީނަށް ވެސް ބޮޑު އަހަރަކަށެވެ. ފްރެންޗައިޒްޑް ބައިނަލްއަގުވާމީ ޓީވީ ޝޯ، "މޯލްޑިވިއަން އައިޑޮލް" އަކީ އެތައް ގޮތަކުން ދިވެހި މިއުޒީޝަނުންނަށާއި ލަވަކިޔުންތެރިންނަށް އަދި މި ނޫން ވެސް އެހެން އާޓިސްޓުންނަށް ގިނަ ފުރުސަތުތަކެއް ހޯދައިދިން ކާމިޔާބެކެވެ.\nގާތްގަނޑަކަށް 600 އެއްހާ ބައިވެރިން އޮޑިޝަންތަކުން ފެނިގެންދިޔަ މޯލްޑިވިއަން އައިޑޮލް އެންމެފަހުން ކާމިޔާބުކުރީ ފެވަރިޓުންނާ ދެކޮޅަށް ލައިޝާ ޖުނައިދު އެވެ. ޝޯގެ ރަނަރަޕަކީ ޝަލަބީ އިބްރާހިމް އެވެ. ތިން ވަނަ ގެންދިޔައީ މުހައްމަދު އިޝާން އެވެ.\nމި ތިން ލަވަކިޔުންތެރިން މި ޝޯ އިން އެންމެ ބޮޑަށް މަޝްހޫރުވެގެން ދިޔަ ނަމަވެސް މޯލްޑިވިއަން އައިޑޮލް އަކީ ހަގީގަތުގައި ވެސް ދިވެހި މިއުޒިކް ސީން އަށް އިންގިލާބެއް ގެނުވި ޝޯއެކެވެ. އެގޮތުން ހުނަރުވެރި ގިނަ ލަވަކިޔުންތެރިންތަކެއް ހޯދައި އާންމުންނާ ހަމަ އަށް އެމީހުން ގެނެސްދިނުމުގެ އިތުރުން އެލްޓަބްލިޝްޑް މިއުޒީޝަނުންނާއި ބޭންޑްތަކަށް ވެސް ފުރުސަތު ދިން ބޮޑު ޕްލެޓްފޯމެކެވެ.\nމީގެ އިތުރުން މޯލްޑިވިއަން އައިޑޮލް އަކީ ގައުމު އެއްބައިވަންތަކުރުމުގެ ޖާދޫ އަށް ވެސް ފާހަގަކޮށްލެވުނު ޝޯއެކެވެ. މި ޝޯގެ ދެ ވަނަ ސީޒަނަށް މިހާރު ވެސް ޕީއެސްއެމް އާއި އާ ލަވަކިޔުންތެރިންތަކެއް ވަނީ ތައްޔާރުވެފަ އެވެ.\nއައިޑޮލް ފިނާލޭގައި އެންމެ ރީތިކޮށް ހެދުން އެޅީ ކާކު؟\nބޮބްއަށް ރައީސްގެ މަރުހަބާ\nބޮބްއަށް މޯލްޑިވިއަން އައިޑޮލް ލިބުނު ވަގުތުކޮޅު


Marunuvaa meeheh maruvi kamah ninmumun aailaa rathah\nކޯވިޑް 19: މަރުނުވާ މީހެއް މަރުވިކަމަށް ނިންމުމުން އާއިލާ ރަތަށް\nއަންދާލަން އުޅުނީ އާއިލާގެ މީހާ ކަން އެނގުނީ އެންމެ ފަހު ވަގުތު\nއިންޑިޔާގެ ބިހާރުގައި ވަރަށް މަޝްހޫރު ސިއްހީ އޮފިޝަލަކާ ދެކޮޅަށް ބިހާރުގެ ސަރުކާރުން ފިޔަވަޅު އަޅައިފި އެވެ. އެއީ މަރު ނުވާ މީހަކު މަރުވީ ކަމަށް ކަނޑައަޅައިގެންނެވެ.\nމީހަކު މަރުވީ ކަމަށް ނިންމައި ހަށިގަނޑު އާއިލާއާ ހަވާލު ކުރިއިރު ހަގީގަތުގައި އެއީ އެހެން މީހެއްގެ މަރުވެފައިވާ މަސްގަނޑެވެ. ކޮވިޑް ޖެހިގެން މަރުވި މީހަކަށް ވާތީ އެމީހާގެ މޫނު ބެލުމުގެ ފުރުސަތު ވެސް އާއިލާއަކަށް ނުދެ އެވެ. އެހެންވެ އެމީހުންނަށް އެއީ އެމީހުންގެ އާއިލާގެ މީހާ ނޫންކަން ނޭނގުނީ އެވެ.\nޗުންނޫ ކުމާރު، 40، އަކީ ޕަޓްނާ ޑިސްޓްރިކްޓްގެ ބަރްހްގައި ދިރިއުޅޭ މީހެކެވެ. ޕަޓްނާ މެޑިކަލް ކޮލެޖު ހޮސްޕިޓަލުގައި އޭނާ އެޑްމިޓްކުރީ މިދިޔަ ހުކުރު ދުވަހު އެވެ. ސިކުނޑީގެ ނާރެއް ފަޅައިގެން ގޮސް ސިކުނޑިއަށް ލޭ އެޅިގެންނެވެ.\nހޮސްޕިޓަލުގައި އެޑްމިޓް ކުރުމަށް ޓެސްޓްތައް ހެދިއިރު ކޮވިޑް-19 އަށް ޕޮޒިޓީވް ވުމުން އޭނާ ވަނީ ކޯވިޑަށް ފަރުވާ ދޭ ހޮސްޕިޓަލަކަށް ބަދަލުކޮށްފަ އެވެ.\nބަލިމީހާގެ އާއިލާގެ މީހުން ބުނި ގޮތުގައި އާދީއްތަ ދުވަހު ވެސް ހޮސްޕިޓަލުގެ ޑޮކްޓަރުން އާއިލާ ކައިރީގައި ބުނީ ޗުންނޫގެ ހާލު ރަނގަޅުވަމުން އަންނަ ކަމަށެވެ. ނަމަވެސް އެހެން ބުނިތާ މާ ގިނަ އިރެއް ނުވެ އޭނާ މަރުވެއްޖެ ކަމުގެ ޚަބަރު އާއިލާއަށް ދީ މަރުވެފައިވާ މަސްގަނޑާއި މަރުގެ ސެޓްފިކެޓް އެމީހުންނާ ހަވާލު ކުރި އެވެ. މަރުވެފައިވާ މީހާގެ މަސްގަނޑު ލޮލުކޮޅުން ބަލާލުމުގެ ފުރުސަތު ވެސް ހޮސްޕިޓަލުން އާއިލާއަށް ނުދީ އެމްބިއުލެންސްގައި އަންދާ ގެއަށް ފޮނުވާލީ އެވެ.\nއެމީހާގެ ޖަނާޒާއަށް ދިޔަ މީހަކު ބުނި ގޮތުގައި އެމީހާ އަންދާލަން ކުޑަތަންވެފައި ވަނިކޮށް އެމީހާގެ އަންހެނުން އޭނާގެ މޫނު ދެކެން ބޭނުން ކަމަށް ބުނެ އެކަމަށް ޑިމާންޑް ކުރަން ފެށި އެވެ. ނަމަވެސް އެމީހާ އާދޭސް ކޮށްކޮށް ވެސް އެ ފުރުސަތެއް ނުދިނެވެ. އެންމެ ފަހުން އެ އަންދާ ގޭގައި މަސައްކަތްކުރާ މީހަކަށް އަންހެންމީހާ 500 ރުޕީސްގެ ރިޝްވަތު ދީގެން މަރުވެފައިވާ މީހާގެ މޫނު ބެލީ އެވެ. އެއީ އޭނާގެ ފިރިމީހާގެ މަސްގަނޑު ނޫންކަން އަންހެންމީހާއަށް އެނގުނީ އެ ހިސާބުންނެވެ.\nޗުންނުގެ އަންހެނުން ކަވީތާ ދޭވީ ބުނި ގޮތުގައި ފިރިމީހާ މަރުވެއްޖެ ކަމަށް ހޮސްޕިޓަލުން ގުޅާފައި ބުނުމުން އޭނާގެ ދުނިޔެ ފުނޑުފުނޑުވެގެން ދިޔަ ފަދަ އިހްސާސް ކުރެވުނެވެ. އޭގެ ކުޑައިރުކޮޅެއް ކުރިން ރަނގަޅޭ ކިޔާފައި ކުއްލިއަކަށް މަރުވެއްޖޭ ބުނީމަ އެ ވާހަކަ ގަބޫލުކުރަން ވެސް ދަތިވި އެވެ.\nފިރިމީހާގެ ހަށިގަނޑު ގެޔަށް ގެންދަން ހުއްދަ ނުދިން ކަމަށާއި އަވަސް އަވަހަށް އަންދާގެއަށް އެމްބިއުލެންސެއްގައި ހަށީގަނޑު ގެންދިޔަ ކަމަށް ވެސް ކަވީތާ ބުންޏެވެ.\n"އަހަރެންގެ ހިތް އޭރުވެސް ބުނޭ އެއީ ފިރިމީހާއެއް ނޫނޭ. ފިރިމީހާ މަރެއް ނުވެޔޭ. ދުނިޔޭގައި އެބަހުއްޓޭ. އަދި އަހަރެމެންނާ ހަވާލުކުރި ގަބުރު އޮތީ ބޮޑީބޭގަށް ލާ ރަނގަޅަށް ބަންދު ކޮށްފައި ނަމަވެސް އެ ހަށިގަނޑު ބޭރުން ފެންނަން އޮތް ސައިޒުން ވެސް އަހަރެންނަށް އެއީ އަހަރެންގެ ފިރިމީހާގެ ހަށިގަނޑު ނޫންކަން ޔަގީންވި. ނަސީބަކުން އަހަރެންގެ ޝައްކުވީ ހަމަ ރަނގަޅު އެއްޗަކަށް،" ކަވީތާ ބުންޏެވެ.\nއަންދާ ގޭގައި އޮތީ އާއިލާގެ މީހާ ނޫންކަން އެނގުމާއެކު އެ އާއިލާގެ އެންމެން ހޮސްޕިޓަލަށް ގޮސް މިކަމާ ގުޅޭ މައުލޫމާތު ހޯދަން މަސައްކަތް ފެށި އެވެ. އަދި ދޮގު މައުލޫމާތު ދީ އާއިލާގެ މީހާ މަރުވީ ކަމަށް ބުނި އޮފިޝަލާ ދެކޮޅަށް ފިޔަވަޅު އަޅަން އާއިލާއިން ޑީމާންޑް ކުރި އެވެ.\nމި މައްސަލަ ތަހުގީގުކޮށް ބެލިއިރު މަރުވި ކަމަށް ބުނި މީހާ ހޮސްޕިޓަލުގައި އޮތެވެ. އޭނާގެ ހާލު ވެސް ރަނގަޅެވެ. އޭނާ މަރުވި ކަމަށް ބުނެ އާއިލާއާ ހަވާލު ކުރީ އެ ދުވަހު މަރުވި އެހެން މީހެއްގެ ހަށިގަނޑެވެ.\nފަރުވާ ކުޑަކަމުން ބަލަންވާ ވަރަށް ނުބަލާ ދިރިހުރި މީހަކު މަރުވެފައިވާ ކަމަށް ނިންމުމުން ދިމާވި ބޮޑު މައްސަލަގަނޑުގައި ޒިންމާވާ ޖެހޭ އެ ހޮސްޕިޓަލުގެ ހެލްތު މެނޭޖަރު އަންޖަލީ ކުމާރީ މިހާރު ވަޒީފާއިން ވަކިކޮށްފައިވާ ކަމަށް ހޮސްޕިޓަލުން ނެރުނު ބަޔާނެއްއގައި ބުނެފައި ވެއެވެ.\nއިންޑިއާ މަރު ކޮވިޑް-19


Madonna ge apartment eh Prince Harry ah kuyyah dheyn thayyaaru | Mihaaru\nމެޑޯނާގެ އެޕާޓްމަންޓެއް ޕްރިންސް ހެރީގެ ދެކަނބަލުންނަށް ކުއްޔަށް ދޭން ހުށަހަޅައިފި\n07 ފެބުރުއަރީ 2020 - 07:30 1 comment\nޝާހީ ޒިންމާތައް ދޫކޮށްލައްވައި ޕްރިންސް ހެރީ އާއި އަނބިކަނބަލުން މޭގަން މާކަލްގެ ދިރިއުޅުއްވުން ބަދަލުކުރައްވާ ކެނެޑާ އަކީ ވަރަށް ފޫހި "ގައުމެއް" ކަމަށް ބުނެ، އެމެރިކާގެ ނިއު ޔޯކްގައި ހުންނަ ލަގްޒަރީ އެޕާޓްމަންޓް ޝާހީ ދެކަނބަލުންނަށް ކުއްޔަށް ދޭން ތައްޔާރަށް ހުރި ކަމަށް މަޝްހޫރު ލަވަކިޔުންތެރިޔާ މެޑޯނާ ބުނެފި އެވެ.\nއިންސްޓަގްރާމްގައި އާންމުކޮށްފައިވާ ވީޑިއޯއެއްގައި 62 އަހަރުގެ ލަވަކިޔުންތެރިޔާ ބުނީ ނިއު ޔޯކްގައި ހުންނަ އޭނާގެ ދެ ކޮޓަރީ އަޕާ ވެސްޓް ސައިޑް އެޕާޓްމަންޓަކީ އެތަނުގެ ބެލްކަނިން މެންހަޓަންގެ ރީތި މަންޒަރުތައް ވެސް ފެންނާނެ އަދި މުޅިން އެޕާޓްމަންޓުން ވެސް ވަރަށް ރީތި ވިއުއެއް ފެންނާނެ ތަނެއް ކަމަށެވެ.\nއެހެންވެ ކެނެޑާ ކަހަލަ "ފޫހި" ތަނަކަށް ވަޑައިގެންނެވުމުގެ ބަދަލުގައި ނިއު ޔޯކްގެ މި އެޕާޓްމަންޓް މާ ބޮޑަށް ވެސް ރަނގަޅުވާނެ ކަމަށް މެޑޯނާ ބުންޏެވެ.\nމެޑޯނާގެ އަޕާ ވެސްޓް ސައިޑް އެޕާޓްމަންޓަކީ 2008 ގައި 7.3 މިލިއަން ޑޮލަރަށް ގަތް އެޕާޓްމަންޓެކެވެ.\nއެމެރިކާގެ ލޮސް އެންޖެލިސް އަށް އުފަން އަދި ހޮލީވުޑްގެ ކުރީގެ ބަތަލާ މޭގަން، 38، އާއި ޕްރިންސް ހެރީ، 35، ކައިވެނި ބައްލަވައިގަތީ 2018 ވަނަ އަހަރު އެވެ. އެ ދެ ބޭފުޅުންނަށް ދަރިއަކު ލިބިވަޑައިގަތީ މިދިޔަ އަހަރު އެވެ.\nދެބޭފުޅުން ޝާހީ ޒިންމާތައް ދޫކޮށްލައްވާކަން އިއުލާންކުރެއްވީ މިދިޔަ މަހު އެވެ.\nއިތުރު ލިޔުންތައް އިނގިރޭސިވިލާތް ކެނެޑާ ނިއު ޔޯކް މެޑޯނާ ޕްރިންސް ހެރީ\nމޭގަން އަށް ޑިޒްނީން "ވަޒީފާއެއް" ކަށަވަރު\nމޭގަން މާކްލް އަލުން ހޮލީވުޑަށް؟\nމެގަންގެ ބައްޕަ އަނެއްކާ ވެސް އޭނާއާ ދެކޮޅަށް


ދިރާގުން ގެލެކްސީ ނޯޓް 10 ލޯންޗްކޮށް، ޕްރީއޯޑަރަށް ހުޅުވާލައިފި\nކެލެކްސީ ނޯޓް 10 އަދި 10 ޕްލަސް ލޯންޗް ކުރުމުގެ ތެރެއިން– ފޮޓޯ: މިހާރު\nދިރާގުން ސެމްސަންގްގެ އެންމެ ފަހުގެ ޕްލޭގްޝިޕް ފޯނު، ގެލެކްސީ ނޯޓް 10 އަދި 10+ ރާއްޖޭގައި ރަސްމީކޮށް ރޭ ތަޢާރަފުކޮށް ޕްރީ އޯޑަރ އަށް ހުޅުވާލައިފިއެވެ. މި ދެ ފޯނު ތަޢާރަފުކޮށްފައިވަނީ ދިރާގު ހެޑް އޮފީހުގައި ބޭއްވި ޚާއްސަ ހަފުލާއެއްގައިއެވެ.\nސެމްސަންގް ނޯޓް ސީރީޒް އަކީ ސެމްސަންގް ފޯނުތަކުގެ ތެރެއިން އެންމެ ފުރިހަމަ އަދި “ޕަވަރ ޔޫސަރސް” މެދުގަ އެންމެ މަގުބޫލު ފޯނު ސީރީޒް އެވެ.\nނޯޓް ފޯނާއި ސެމްސަންގެ އެހެނިހެން ފޯނުތަކާއި ތަފާތުކޮށްދެނީ ފޯނުގައި އެކުލެވޭ ‘އެސް ޕެން’ ފީޗާރތަކެވެ. މިފަހަރު ސެމްސަންގުން ތައާރަފްކުރި އެސް ޕެންގައި ‘އެއަރ ޖެސްޗަރ’ ނުވަތަ ރިމޯޓް ކޮންޓްރޯލް ކުރެވޭ ފީޗާރއެއް ބޭނުންކޮށްފައިވެއެވެ. މި ފީޗަރ ބޭނުންކޮށްގެން ފޯނުގެ ސްކްރީންގައި އަތްނުލައި ފޯނުގެ ތަފާތު ފަންކްޝަންތައް ބޭނުން ކޮށްލެވޭ.


Club thah othee kanboduvaan jehey haalathugai: Nizambe | Mihaaru\n03 އޮކްޓޯބަރ 2018 - 09:209comments\nޓީސީ ލީގުގެ އެއް ވަނައިގައި އޮތީ ސައްތަ އިން ސައްތަ ރެކޯޑަކާ އެކު ކުޅުނު ފަސް މެޗުން ވެސް މޮޅުވެގެންނެވެ. ލީގު މެދުކަނޑާލުމަށް ފަހު އެނބުރި އައި ފަހުން ޓީސީން ކުޅުނު ފުރަތަމަ މެޗުން ނިއު ރޭޑިއަންޓް އަތުން މޮޅުވިއިރު، ޓީސީން ކުރިން ދައްކަމުން އައި ކުޅުން ނުދެއްކުނެވެ. އެއީ އެހާ ގިނަ ދުވަސް ފަހުން މެޗެއް ކުޅެން ޖެހުމުންނެވެ.\nނިޒާމްބެ "މިހާރަ"ށް ބުނީ އެހެން ޓީމުތަކަށް މައްސަލަ އޮތްގޮތާ ޓީސީ އަށް ދިމާވެފައިވާ ގޮތާ ތަފާތުވާ ސަބަބެއް އެބައޮތް ކަމަށެވެ.\n"ޖުމްލަކޮށް ބުނަންޏާ ހުރިހާ ޓީމަކަށް ވެސް މައްސަލަތައް ކުރިމަތިވާނެ. އެއީ ޕްރީ ސީޒަނަކަށް ވުރެން ވެސް ބޮޑު ބްރޭކެެއް މި އައީ ހަމައެކަނި ޕްރެކްޓިސް ކޮށްލަ ކޮށްލާ ތިބީ. މެޗުތަކެއް އަނެއްހެން ނުވެސް ލިބޭ. ދެން އައިސް މެޗުތައް މި ކުޅެން ޖެހުނީ. އަސްލު ވަރަށް އުނދަގޫވާނެ ހުރިހާ ޓީމަކަށް. ޓީސީ އަށް އުނދަގޫވާ އެއް ސަބަބަކީ ބްރޭކް އައީ ޓީސީ ވަރަށް ރަނގަޅު ފޯމެއްގައި އޮތް ވަގުތެއްގައި ކަމަށްވާތީ،" ނިޒާމްބެ ބުންޏެވެ.\nމި ފަހަރުގެ ލީގު ފެށިއިރު ޓީސީ އޮތީ ރަނގަޅު ފޯމެއްގަ އެވެ. އެކަމަކު 70 ދުވަހުގެ މެދުކެނޑުމަކަށް ފަހު ލީގު އަލުން ފެށިއިރު، ޓީސީ އަށް އޮތީ ކުރިން އެ އޮތް ފޯމަށް ދިއުމަށް މަސައްކަތް ކުރުމެވެ. ނިޒާމްބެ ބުނީ ކުރިން އެ އޮތް ފޯމަށް ކުޅުންތެރިން ގެނެވޭނެ ކަމަށާއި އެކަމަކު އެ ގޮތުގައި ކުރިއަށްދާއިރު ހުރި ގޮންޖެހުންތައް ވެސް ގިނަ ކަމަށެވެ.\n"އަދި ދެތިން މެޗެއް ކުޅެލީމަ ކުޅުންތެރިން ކުރިން ހުރި ލެވެލާ ގާތްވާ ވަރަށް ކުޅެވޭނެ. އެކަމަކު ދެން ވިސްނަން ޖެހޭ މާ ބޮޑު ކަންތައްތަކެއް އެބަހުރި. އެއީ ކުރިއަށް އޮތް ތިން މަހު މި ކުޅުންތެރިން ގާތްގާތުގައި ވަރަށް ގިނަ މެޗު ކުޅެން ޖެހޭނެ. މިހާރު ވެސް ތިން ދުވަހުން މެޗެއް އެބަކުޅޭ. މީގެ ސަމާލުވާންވީ މި ކުޅުންތެރިން އަނިޔާއެއް ވިޔަ ނުދީ ކުރިއަށްދެވޭތޯ. ކުޅުންތެރިންނަށް ރެސްޓެއް ނުލިބި އެހާ ގާތްގާތުގައި ކުޅެން ޖެހުނީމަ އެ ކުޅުންތެރިންނަށް ވެސް އެންމެ ރަނގަޅު ކުޅުން ދައްކަން އުނދަގޫވާނެ،" ނިޒާމްބެ ބުންޏެވެ.\nލީގުގައި ވާދަކުރާ ހުރިހާ ޓީމަކަށް ވެސް މާލީ ގޮތުން ވަނީ މައްސަލަތަކެއް ދިމާވެފަ އެވެ. އޭގެ ސަބަބުން އެކި ޓީމުތައް އޮތީ އެކި މައްސަލަތަކުގެ ތެރޭގަ އެވެ. ލީގުގައި މިރޭ ޓީސީ ނުކުންނާނީ ވިކްޓަރީއާ ދެކޮޅަށެވެ. ތަފާތު ގިނަ މައްސަލަތަކެއްގެ ސަބަބުން ވިކްޓަރީ ޕްރެކްޓިހެއް ނުކުރެ އެވެ. އެންމެ ފަހުން މާޒިޔާ މެޗަށް ކުޅުންތެރިން ހަމަވީ ވެސް ކިރިޔަ ކިރިޔާ އެވެ.\nނިޒާމްބެ ބުނީ ލީގުގައި ވާދަކުރާ ގިނަ ޓީމުތައް މައްސަލަތަކެއްގެ ތެރޭގައި އޮތުމުން މުބާރާތުގެ ފެންވަރާއި ފޯރި އަށް ވެސް އަސަރުކުރާނެ ކަމެކެވެ.\n"ބައެއް ޓީމުތަކަށް ހުރިހާ ކަމެއް އެބަ ނިމޭ ޕްރިމިއާ ލީގަށް ކޮލިފައިވާ ހިސާބުން. ދެން ލީގުގެ ފުރަތަމަ ފަސް މެޗެއް ނިންމާލާއިރަށް އެބަ އެނގޭ ވާދަކުރާނެ ޓީމުތައް. ހަގީގަތުގައި މި ސިސްޓަމް މި އޮތްގޮތުން މީތި ވޯކެއް ނުކުރާނެ. އެބަޖެހޭ ބަދަލު ގެންނަން. މިސާލަކަށް މާލޭ ލީގުގައި ޓީމުތައް ކުޅޭ ވާދަވެރިކަން މި ޕްރިމިއާ ލީގަށް ވެސް ގެނެވޭނެ ގޮތެއް ހޯދަންވީ. އެހެންނޫނީ ހަމައެކަނި ކުޅެލަން އަންނަ ވިސްނުމެއްގައި އޮންނަ ޓީމުތަކާ އެކު ރަނގަޅު ވާދައެއް ނުކުރެވޭނެ. ފޯރިއެއް ވެސް ނޯންނާނެ،" ނިޒާމްބެ ބުންޏެވެ.\n"މާލީ ގޮތުން ދިމާވާ މައްސަލަތައް ހައްލުކުރަން ހުރިހާ ޓީމަކުން ވެސް ވަރަށް ބޮޑަށް މަސައްކަތްކުރަން ޖެހޭ. ހަގީގަތުގައި އެންމެ މުހިއްމު ކަމަކީ އެ އޮންނަ ބަޖެޓެއްގެ ތެރެއިން ހުރިހާ ކަމެއް ނިންމަންވީ. ލިބޭނެ އެއްޗަކާއި އެ ހުރިހާ އެއްޗަކަށް ބަލައިގެން ޓީމު ރާވަން އުޅެގެން މައްސަލަތައް ދިމާވާނެ. މީގެ ކްލަބްތަކުން ގުޅިގެން ރަނގަޅު ހައްލެއް ހޯދަން މަޝްވަރާކުރަން ޖެހޭ."\nލީގުގައި މިއަދު ހަވީރު ކުޅޭ މެޗުގައި މާޒިޔާ ނުކުންނާނީ ގްރީން ސްޓްރީޓްސްއާ ދެކޮޅަށެވެ. މިރޭ ވިކްޓަރީ އާއި ޓީސީ ކުޅޭނެ އެވެ.


Huxam Ibrahim – Esfiya – Dhivehi Vaahaka Site\nAuthor: Huxam Ibrahim\nއަހަރެން ފުރަން ލޯންޗުގައި އިންދަ އަހަރެން ފޯނަށް ޖަޒްވާގެ މެސެޖެއް އައެވެ. ” ދަނީތަ؟ ދެން ކޮންއިރަކުން ދިމާވާނީ؟ ވަރަށް މިސްވާނެ އަދި ވަރަށް ލޯބިވޭ ” ” ނޫން ދުވަހަކުވެސް ޖަޒްވާ ދޫކޮއްލާފަ އެއް ނުދާނަން. ދެން އިރާދަކުރެއްވިއްޔާ މިރަށަށް އަންނާނީ ޖަޒޫއާ މެރީ ކުރަން. މިސް ޔޫ ޓޫ. ލަވް ޔޫ ޓޫ ” އަހަރެން ޖަޒްވާގެ މެސެޖަށް ރިޕްލައި ދިނީމެވެ. އެއީ ހަމަ އަޖައިބެފަދަ ކުއްޖެކެވެ. މި ދުނިޔެއިން އަހަންނަށް ދީމާވި އަހަރެން އެންމެ ކަމުދާ ކުއްޖަކަށްވީ ޖަޒްވާއެވެ. އަހަންނާ ޖަޒްވާގެ ގުޅުމަށް3މަސްވެއްޖެއެވެ. އަހަރެން ހެނދުނު ހޭލިއިރު ފޯނަށް ބައިވަރު މިސްކޯލް އަދި މެސެޖުވެސް އައިސްސަ ހުއްޓެވެ. އަހަރެން ތެދުވެ ފޯނު ރަނގަޅަށް ބަލައިލީމެވެ. ޒަޒްވާ މެސެޖު ކުރިޔަސް އަދި ގުޅިޔަސް ގުޅަނީ ޖަޒްވާގެ މަންމަގެ ފޯނުންނެވެ. އެހެންވެ އަހަންނަކަށް އިސްވެ މެސެޖުކޮށް ގުޅާ ހަދާކަށް ނުކެރެއެވެ. ” ހުޒާމް މަންމަ އަހަރެމެން ދެމީހުންގެ ގުޅުމަކަށް ނުރުހެ…އެކަމުވެސް އަޅުގަނޑަށް ލޯބި އެއީ ކޮއްޗެއްކަން އަދި އުފާވެރި ހަޔާތެއްވެސް ފައްޓާދިނީ ހުޒާމް…އަޅުގަނޑަކަށް ހުޒާމްއާއި ނުލައެއް ނޫޅެވޭނެ” ޖަޒްވާގެ މެސެޖުގައި އޮތީ އެހެނެވެ. އަހަރެން ފެންކަޅިވިއެވެ. އަހަންނަށް ޖަޒްވާ ލޯބިވާވަރު އިހުސާސް ކުރެވުން ކަހަލައެވެ. ޖަޒްވާގެ އާއިލާ ކިތައްމެ ނުގަބޫލުވިޔަސް އަހަރުމެން ބެނުންވީ އެކީގައި އުޅޭށެވެ. ދެމީހުން އެކަކު އަނެކަކުދެކެ ވަނީ ހަމަ ހަޤީޤީ ލޮއެއްބެވެ. ދުވަސްތައް ފާއިތުވަމުންގޮސް އަހަރުމެންގެ ގުޅުމަށް އަހަރެއްވީއެވެ. ލޮއެއްބަކަށް ބަދަލެއް ނާދެއެވެ. އަދިވެސް އަހަރުމެންގެ ގުޅުމަށް ޖަޒްވާގެ އާއިލާއަކުން ޤަބޫލެއްނުވެއެވެ. ޖަޒްވާ ކިޔަވާނިމި އަމިއްލަ ފޯނެއް ލިބުން ފަހުން އަހަންނަށް ބޭނުން އިރަކު ޖަޒްވާއަށް ވާހަކަ ދެއްކެއެވެ. އަބަދުވެސް އަހަރެން ކަމަކީ ޖަޒްވާޔާ ވާހަކަ ދައްކަން އޮތުމެވެ. އަހަރެން އަދި ޖަޒްވާޔާ ގުޅުމެއް އޮންނަކަން ޖަޒްވާގެ މަންމައަށް އަދި އާއިލާގެ އެހެން މީހުންނަށްވެސް އިނގިއްޖެއެވެ. އަނެއްކާވެސް އަހަރުމެންގެ ގުޅުމަށް އަނދިރިކަމެއް ވެރިވެގަތީއެވެ. އާއިލާއިން ޖަޒްވާ އަށް ބިރު ދައްކާ ހަދަންފަށައިފިއެވެ. އަހަންނާ ގުޅުން ބާއްވާކަމަށް ވަންޏާ ޖަޒްވާގެ ފޯނު އަތުލާނެކަމަށް ޖަޒްވާގެ ބޮޑުބެ އިންޒާރު ދިނެވެ. “ހުޒާމް އަނެއްކާވެސް މަންމަ މެންނަށް އިނގިއްޖެ…ދެން ކިހިނެތް ހަދާނީ؟” “ކެތްކުރޭ………އިރާދަކުރެއްވިއްޔާ އަދި ޖަޒްވާގެ އާއިލާއިން އަހަރުމެންގެ ގުޅުމަށް ގަބޫލުވާނެ” އަހަރެން ހިތްވަރު ދެރައެއް ނުކުރަމެވެ.3މަސްދުވަސް ވަންދެން އަހަރުމެން ވާހަކަ ނުދައްކާ ހުރީމެވެ. އެއީ ޖަޒްވާގެ ފޯނު އަތުލާނެކަމުގެ ބިރަށްޓަކައެވެ.3މަސް ފަހުން އަނެއްކާވެސް ވާހަކަ ދައްކަން ފެށީމެވެ. އަހަރެން ހުރީ އޮފީހުގައި މަސަކަތެއްގައެވެ. ވައިބާއިން އަހަރެން ދިޔައީ ޖަޒްވާ އަށް މެސެޖުކުރަމުންނެވެ. ” ޖަޒް…..އައި ވިލް ޓެކްސްޓު ޔޫ ލޭޓާ….އައި އޭމް ގޮއިންޓު ފިނީޝް ދަ ރިޕޯޓް” “ޔާ އޯކެ…..ލަވް ޔޫ ހަޒް” ޖަޒްވާ ޖަވާބުގައި ފޮނުވިއެވެ. ރިޕޯޓް ނިންމުމަށް ފަހު އަހަރެން އޮފީހުން ބޭރަށް ނިކުތީމެވެ. ފޯނުނެގުމަށް ފަހު ޖަޒްވާ އަށް ގުޅަނިކޮށް އޮފިސް ކައިރި އަށް ފުލުހުން އައެވެ. ކޯޓް އަމުރެއްގެދަށުން އަހަރެން ހައްޔަރުކޮއްގެން ގެންދެވުނެވެ. ހައްޔަރު ކުރީ ކޮން ސަބަބަކާ ހުރެކަމެއް ފުލުހުން އަހަންނަކަށް ނާންގައެވެ. އޭރު ގަޑިން ދަންވަރު 12 ޖަހާ ބޮޑުވީއެވެ. އަހަރެންގެ ހަބަރެއް ނުވެގެން ޖަޒްވާ އަހަންނަށް ގުޅައެވެ. ނަމަވެސް އަހަރެން އިނީ ފުލުހުންގެ ބެލުމުގެ ދަށުގައި ކަމަށްވާތީ އަހަންނަކަށް އެފޯނަށް ޖަވާބެއް ނުދެވުނެވެ……..(ނުނިމެ)\nމި ވާހަކަ އަކީ ހަޤީޤީގަތުގައިވެސް ހިނގާފައި އޮތްކަމެކެވެ. އަހަރެންނަކީ އާއިލާގެ އެންމެ ދޮށީ ފިރިހެން ދަރިފުޅެވެ. އަހަރެންގެ ކުޑަޔަށް އަދި ފިރިހެން ކުއްޖެއް ހުރެއެވެ. ބައްޕަގެ ވިޔާފާރިގެ ހުރިހާ ކަމެއްވެސް ބަލަހައްޓަނީ އަހަރެންނެވެ. ނ. ހޮޅުދޫގައި މިސްކިތެއް އެޅުމަކީ...


Covid-19: Haalu Rangalhu Baeh Meehun ves Maruvaan Dhookohlaane! - Vaguthu\nކޮވިޑް-19: ހާލު ރަނގަޅު ބައެއް މީހުންވެސް މަރުވާން ދޫކޮށްލާނެ\nއިނގިރޭސިވިލާތުގައި ކޮވިޑް-19 ޖެހިގެން ވެންޓިލޭޓަރުގައި ފަރުވާދެމުން އަންނަ ބައެއް މީހުން ވެއްޓިލޭޓަރުން ނައްޓާލަފާނެ ކަމަށް އެގައުމުން ހާމަކޮށްފިއިއެވެ.\nބްރިޓިޝް މެޑިކަލް އެސޯސިއޭޝަނުން އާންމު ކޮށްފައިވާ ފަހުގެ ގަވާއިދުގައި ބުނާގޮތުން ކޮވިޑް-19 ޖެހިގެން ވެންޓިލޭޓަރުގައި ފަރުވާ ދެމުން އަންނަ، ބަލިން ރަނގަޅުވަމުން އަންނަ މީހާވެސް އޭނާއަށްވުރެ ބަލި ހާލަތު ރަނގަޅު މީހަކު އަތުވެއްޖެ ނަމަ އެ ވެންޓިލޭޓަރު ނައްޓާލަން ޖެހެއެވެ.\nއެ ގަވާއިދުގައި ވަނީ ބަލި ޖެހޭ މީހުންނަށް ފަރުވާ ދިނުމަށް ބޭނުން ކުރާ ބައެއް ވަސީލަތްތައް (ވެންޓިލޭޓަރު) މަދުވާނެ ކަމަށް ބަލައި ދެން ފަރުވާ ދިނުމަށް ބަލާނީ އަންނަ ބަލި މީހުންގެ ތެރެއިން އެންމެ ހާލު ރަނގަޅު މީހާ ކަމަށް ބުނެފައެެވެ.\nއެހެން ކަމުން ބަލިން ރަނގަޅުވުމުގެ މަގުމަތީގައި މީހަކު ވެންޓިލޭޓަރުގައި އޮންނަ ވަގުތު ވެންޓިލޭޓަރުގެ އެހީ ބޭނުންވާ އޭނައަށްވުރެ ހާލު ރަނގަޅު މީހަކު އަތުވެއްޖެނަމަ އެ ވެންޓިލޭޓަރު ބޭނުން ކުރާނީ ފަހުން އަންނަ މީހާއަށް ކަމަށް ގަވާއިދުގައިވެއެވެ. އެކަމުގެ ސަބަބުން އިނގިރޭސިވިލާތުގެ ޑޮކްޓަރުންނަށާއި ސިއްހީ ދާއިރާގައި ކުރީ ސަފުގައި ތިބި ފަރާތްތަކަށް ވަނީ އުނދަގޫ ނިންމުންތައް ނިންމަން ޖެހިފައެވެ.\n"ކޮންމެ މީހަކުވެސް މުހިންމުވާނެ. ކޮންމެ މީހަކުވެސް މުހިންމުވާނީ އެއްވަރަކަށް. އެކަމަކު ކޮންމެ މީހަކާ ދޭތެރޭ އެއްގޮތަކަށް ކަންތައް ކުރާކަށް ނުޖެހޭނެ" އެ ގަވާއިދުގައި ބުނެފައިވެއެވެ.\nބްރިޓިޝް މެޑިކަލް އެސޯސިއޭޝަނުންގެ މެޑިކަލް އެތިކްސް ކޮމިޓީގެ ޗެއާމަން ޑޮކްޓަރ ޖޯން ޗިޝޯމް ބުނެފައިވަނީ އެއީ ހިދުމަތް ދެމުން އަންނަ ތަކެތީގެ ދަތިކަން ދިމާވެދާނެތީ ނިންމާފައިވާ ފިޔަވަޅެއް ކަމަށާއި، އިތުރަށް ހާލަތު ގޯސްވެއްޖެނަމަ އެހެން ފިޔަވަޅުތައްވެސް އެޅުމަކީ އެކަށީގެންވާ ކަމެއް ކަމަށެވެ.\nއިއްޔެ އެގައުމުން ކޮވިޑް-19 ޖެހިގެން 563 މީހަކު މަރުވެފައިވާއިރު، މިހާރު އެގައުމުން ބަލި ޖެހިގެން މަރުވި މީހުންގެ އަދަދު ވަނީ 2،352 އަށް އަރާފައެވެ. އަދި މިހާތަނަށް އެގައުމުން މި ބަލި ޖެހިފައިވާ މީހުންގެ އަދަދު ވަނީ 29،474 އަށް އަރާފައެވެ.\nއޭޕްރީލް 2, 2020 21:37\nއަދިވެސް މުސްލިމުން ކަމެއްކޮށްފިނަމަ ހިއުމަން ރައިޓްސް އޭ އަނެކައްޗެކޭ ކިޔާނެ..\nފްރާންސް ގައި މޫނުބުރުގާ އެޅީމަ ހިއުމަން ރައިޓްސް އާއި ޚިލާފު ވީ.. މިހާރު މިއޮތީ އެންމެން މޫނު ނިވާކުރަން ޖެހިފަ..\nމުސްލިމުން މަރަށް މަރު ހިފީމަ.. އިންސާނިއްޔަތާއި ޚިލާފު ބާބޭރިއަން.. ކަމަކަށް ބުނީ..\nމިހާރު ތިޔަމަރަނީ ބަލިވާ މީހުން އެވެސް ގަސްތުގައި.. ކޮބާ އެކިޔާ އިންސާނިއްޔަތު\nއަންނި ކަލެޔަށް ފެނޭތަ އިވޭތަ..


ތިންބާރު ވަކިވުމާއި ވިސްނުމުގެ އަރައިރުން – Maldivian Democratic Party\nތިންބާރު ވަކިވުމާއި ވިސްނުމުގެ އަރައިރުން\nތިންބާރު ވަކިވެއްޖެ ވާހަކަ އެންމެންވެސް ދައްކައެވެ. އެއީ ރާއްޖޭގައި މިހާރު އަމަލުކުރަމުންދާ ގާނޫނު އަސާސީގައި ސަރުކާރު ހިންގުމުގެ ބާރާއި، އަދްލުއިންސާފުގެ ބާރާއި، ގާނޫނު ހެދުމުގެ ބާރު ވަކިވެފައިވާތީއެވެ. ނަމަވެސް އަޅުގަނޑުމެންނަށް މިކަން ފަހުމް ވެފައި ނުވަތަ ތަރުޖަމާ ކުރެވިފައި ވަނީ ކިހާ މިންވަރަކަށް ބާވެއެވެ. ޚުދު މަޖިލިހަށް ކުރިމަތިލާފައި ތިބި ކެންޑިޑޭޓުންނަށެވެ.\nދައުލަތަށް ނިސްބަތްވާ ހުރިހާ ރައްޔިތުންނަށް ބޭނުންވާ އަސާސީ ޚިދުމަތްތައް ދިނުމަކީ އެ ދައުލަތެއް ހިންގާ ސަރުކާރެއްގެ ހަމައެކަނި މަސްއޫލިއްޔަތެވެ. އެ ޚިދުމަތްތަކަކީ ކާނާއާއި ބޯފެން، ބޯހިޔާވަހިކަން، ސިއްހީ ފަރުވާ ދަތުރުފަތުރު، ތައުލީމު އަދި އަމިއްލަ ނަފްސާއި މުދަލުގެ ރައްކާތެރިކަން ދިނުމާއި ރައްޔިތުންގެ ދިރިއުޅުމަށް ކޮންމެހެން ބޭނުންވާ މުދައު ލިބޭނެ އިންތިޒާމް ހަމަޖައްސައި ދިނުން ފަދަ ކަންކަމެވެ. މިކަންކަން ރައްޔިތުންނަށް ލިބި ދިނުމަށް ސީދާ ނުވަތަ ނުސީދާ ދައުރެއް ސަރުކާރަށް އަދާކުރެވިދާނެއެވެ. ސީދާކޮށް ކުރާނަމަ ސްކޫލްތައް ހިންގުމާއި ހޮސްޕިޓަލްތައް ހިންގުމާއި ފިހާރަ ހިންގުމާއި ގެދޮރު އެޅުމާއި ޓެކްސީ އާއި ފެރީ ދުއްވުން ފަދަ ކަންކަން ކުރާނީ ސަރުކާރުންނެވެ. ނުސީދާކޮށް ކުރާނަމަ އެކަންކަން ކުރާނީ އަމިއްލަ ކުންފުނިތައް މެދުވެރިކޮށެވެ. ނުސީދާކޮށް ކުރާއިރު ސަރުކާރުން ކުރާނެ ކަމަކީ ހަމައެކަނި އެ ޚިދުމަތްތައް ރައްޔިތުންނަށް ލިބިދޭންޖެހޭނެ ފެންވަރެއް ނުވަތަ މިންގަޑުތަކެއް ކަނޑައަޅައި ރައްޔިތުންގެ މަޖިލިހުން އެކަންކަމަށް ފާސްކުރާ ގާނޫނުތަކުގެ ޚުދޫދުތަކުގެ ތެރޭގައި އެ ޚިދުމަތްތައް ލިބިދެވޭތޯ ބަލަމުން ގެންދިޔުމެވެ. އަދި އެ ޚިދުމަތްތައް ރައްޔިތުންނަށް އަތްފޯރާ އަގެއްގައި ލިބިދިނުމަށް ކުންފުނިތަކަށް ސަބްސިޑީޒް ދިނުން ނުވަތަ އެފަދަ ފައިސާއެއް ރައްޔިތުންގެ އާމްދަނީއަށް ވަންނާނެ ގޮތަކަށް އިންތިޒާމް ކުރުމެވެ.\nކަން މިހެން އޮތްއިރުވެސް މަޖިލިހަށް ކުރިމަތިލައްވާ މެމްބަރުންގެ ދައްކަވަމުން މިގެންދަވަނީ ވަރަށް ހެއްވާ ވާހަކަތަކެކެވެ. ތިމަންނަ މަޖިލިހަށް ހޮވިއްޖެނަމަ މި ރަށުގައި ނުހެދިގެން އުޅޭ އެއާޕޯޓް އަޅައިދޭނަމެވެ. ތިމަންނަ މަޖިލިހަށް ހޮވިއްޖިއްޔާ މިރަށުގައި ޒަމާނީ ހޮސްޕިޓަލެއް ހަދައިދޭނަމެވެ. ތިމަންނަ މަޖިލިހަށް ހޮވިއްޖިއްޔާ މި ރަށުގެ މީހުން އެރިއުޅެން ސްވިމިންގ ޕޫލެއް ހަދައިދޭނަމެވެ. ތިމަންނަ މަޖިލިހަށް ހޮވިއްޖިއްޔާ މިރަށު މިސްކިތުގައި ލައުޑް ސްޕީކަރެއް ބަހައްޓައިދޭނަމެވެ.\nމިފަދަ ވާހަކަތައް މަޖިލިހަށް ކުރިމަތިލާ ކެންޑިޑޭޓުންގެ ފަރާތުން އިވުމުން އެއިން ވަރަށް ގިނަ ކަންތައްތަކެއް ދޭހަކޮށްދެއެވެ. ފުރަތަމައީ ގާނޫނު އަސާސީގައި ރައްޔިތުންގެ މަޖިލިހުގެ މެމްބަރުންގެ ދައުރު ރައްޔިތުންނަށް އޮޅުވާލުމެވެ. ދެވަނައީ ސަރުކާރުން ލިބިދޭންޖެހޭ ޚިދުމަތްތައް ނުލިބިވާ އަދި މަޖިލިހުގެ މެމްބަރުންގެ ދައުރު ރަގަޅަށް ނޭގި ތިބި ރައްޔިތުންގެ ނާޖާއިޒް ފައިދާ ނެގުމެވެ. ތިންވަނައަށް ދައްކާނެ އެހެން ވާހަކައެއް ނޭގޭ ކަމެވެ. ނުވަތަ ގާނޫނު އަސާސީގައި އޮތް އެއްޗެއްވެސް ކެންޑިޑޭޓުންނަށް އޮޅުން ފިލާފައި ނެތުމާއި ނޭނގޭކަމެވެ.\nރާއްޖޭގައި މިހާރު މިއޮތީ ރިޔާސީ ނިޒާމެކެވެ. އެ ނިޒާމުގައި ސަރުކާރުގެ ވަޒީރުން މަޖިލިހުގެ މެމްބަރުންގެ ގޮތުގައި ނުހިމެނޭނެއެވެ. ނަމަވެސް ބައެއް ކެންޑިޑޭޓުން ވާހަކަ ދައްކަވާއިރު ރާއްޖޭގައި މިއޮތީ ބަރުލަމާނީ ނިޒާމެއް ކަމަށް ހީވާ ކަހަލައެވެ. އެއީ އެކި ރަށްރަށަށް މިވެނި، އެވެނި ކަމެއް ކޮށްދޭނަމޭ ނޫނީ ސިއްހީ ނުވަތަ ތައުލީމީ ނުވަތަ ވަޒީފާގެ މައިދާނުގައި މިވެނި ކަމެއް ކޮށްދޭނަމޭ ބުނަމުން ދާތީއެވެ. ރިޔާސީ ނިޒާމެއްގައި މަޖިލިހުގެ މެމްބަރުންގެ ހަމައެކަނި މަސްއޫލިއްޔަތަކީ ގާނޫނު ހެދުމެވެ. ސަރުކާރު ޒިންމާދާރު ކުރުވުމަކީ ހަމައެކަނި މަޖިލިސް މެމްބަރުންގެ ކަމެއް ނޫނެވެ. މުސްތަގިއްލު ކޮމިޝަންތަކާއި މީޑިޔާއާއި އަމިއްލަ ޖަމާއަތްތަކާއި ރައްޔިތުންނަށްވެސް އެކަން ކުރެވޭނެއެވެ. ވީމާ މަޖިލިހުގެ މެމްބަރުންނަކީ އާންމުންނަށް ޚިދުމަތްދީ އުމްރާނީ ކަންކަން ކޮށްދޭ ބަޔެކޭ ހީވާގޮތަށް ވާހަކަތައް ފަތުރައި ކެންޕޭން ކުރުމަކީ ދައުލަތް ހިންގާ ބާރު ނުވަތަ ސަރުކާރުގެ މަސްއޫލިއްޔަތުތަކުގެ ތެރެއަށް މަޖިލިހުން އުދުޅިބާނާ ނުފޫޒު ފޯރުވުމެވެ. ނަމަވެސް މިއާއި ޚިލާފަށް ބަރުލަމާނީ ނިޒާމެއްގައި މަޖިލިހުގައި ވަޒީރުން ހިމެނޭތީ އެފަދަ ނިޒާމެއްގައި މިދެންނެވި ޒާތުގެ ވާހަކަ ދެއްކުމަކީ ދެކޮޅުޖެހޭ ކަމަކަށް ވެދާނެއެވެ.\nރާއްޖޭގައި މިހާރު މިއޮތް މާހައުލުގައި ރިޔާސީ ނިޒާމެއްގެ ތެރޭގައި ވެރިކަން ހިންގަމުން ދާއިރު ރައްޔިތުންނަށް އެންމެ ފައިދާ ބޮޑުވާނީ މަޖިލިހުގައި އެމްޑީޕީގެ އަޣްލަބިއްޔަތެއް ބޭއްވުމެވެ. މިކަމުގައި އެއްވެސް ޝައްކެތް ނެތެވެ. ސަރުކާރު ވެރިކަމަށް އައިސްފައިވަނީ5ކަމަކަށް ވައުދުވެ އެ ވައުދުތައް ރައްޔިތުން ބަލައިގަތުމުންނެވެ. ވީމާ ސަރުކާރަކަށް ވެރިކަމުގައި އޮވެވޭނީ އެ ވައުދުތަކާއި ރައްޔިތުންގެ ބޭނުންތައް ފުއްދައިދީ އެބައިމީހުންގެ އަޑުއަހައިގެންނެވެ. ސަރުކާރުން ކުރަމުން ގެންދާ ހުރިހާ ކަމަކަށް ފާރަވެރިވާނެ މުސްތަގިއްލު ކޮމިޝަންތަކާއި މިނިވަން މީޑިޔާއެއް މިހާރު އެބައޮތެވެ. ވީމާ ޒިންމާދާރު ކުރުވުމުގެ ބައި ކޮމިޝަނުންތަކުންވެސް ކުރާނެއެވެ. އަނެއްކޮޅުން މަޖިލިހުގެ ގޮނޑިތަކަށް މެމްބަރުން ހޮވެނީ ރައްޔިތުންގެ ވޯޓަކުންނެވެ. ވީމާ އެ ގޮނޑިތަކަށް މެމްބަރުން ހޮވެން ބޭނުންނަމަ ޖެހޭނީ އެމީހަކަށް ވޯޓުދިން ބައެއްގެ ރުހުންވެސް ހޯދާށެވެ. މީގެ އިތުރުން ރައްޔިތުންގެ ޚަރަދުތައް ބެލެހެއްޓުމަށް ބޭނުންވާ ފައިސާ ހުންނާނީ ސަރުކާރުގެ ބެލެމުގެ ދަށުގައެވެ. ވީމާ ސަރުކާރުގެ ސިޔާސަތުތަކަކީ އެމްޑީޕީގެ ސިޔާސަތުތަކަށްވެފައި މަޖިލިހުގައި ތިބޭ އެމްޑީޕީގެ މެމްބަރުންނަކީވެސް އެ ސިޔާސަތުތަކުން ބަނދެވިފައި ތިބި ބަޔަކަށް ވުމާއެކު ސަރުކާރުގެ ސިޔާސަތުތައް ތަންފީޒު ކުރުމަށް ބޭނުންވާ ގާނޫނުތައް އޮމާންކަމާއެކު ފާސްވެގެންދާނީ މަޖިލިހުގައި އެމްޑީޕީގެ މެމްބަރުން ތިބުމުންނެވެ. އެ ގާނޫނުތަކުގައި މައްސަލަތަކެއް ހުރިނަމަ އެކަން ސަމާލުކަމަށް ގެނައުމަށް މީޑިޔާ އާއި އަމިއްލަ ޖަމާއަތްތައް ނުވަތަ ސިވިލް ސޮސައިޓީ އަނެއްކާވެސް އޮންނާނެއެވެ.\nރައްޔިތުންގެ މަޖިލިހުގެ 2009 ވަނަ އަހަރުގެ ފުރަތަމަ ދައުރުގައި ލާމަރުކަޒީބިލާއި ބަޖެޓް ފާސްކުރުމުގެ ޖަލްސާތަކުގެ ޔައުމިއްޔާ ކިޔާލުމުންވެސް މަޖިލިހުގެ މެމްބަރުންނަށް މަލްޓިޕާޓީ ޑިމޮކްރެސީއާއި ތިންބާރާމެދު އޮޅުން އަރާފައިވާ މިންވަރު ދޭހަވެއެވެ. ސަރުކާރު ވެރިކަމަށް އައިސްފައިވަނީ އެމްޑީޕީގެ މެނިފެސްޓޯއާއި ރިޔާސީ5ވައުދުގައި ވާކަންކަން ރައްޔިތުން ބޭނުންވާތީއެވެ. އެހެންކަމަށް ވުމާއެކު ސަރުކާރުގެ ބަޖެޓް އެކުލަވާލާފައި އެވަނީ ސަރުކާރުން ރައްޔިތުންނަށް ވެފައިވާ ވައުދުތަކަށް ބިނާކޮށެވެ. އެމްޑީޕީގެ މެނިފެސްޓޯގައި ރާއްޖޭގެ ހުރިހާ އަތޮޅުތަކެއް އޮތީ ސަރަހައްދުތަކަކަށް ބައިކޮށް ޕްރޮވިންސް ތަކެއް ފަދައިން ހިންގުމަށް ނިންމާފައެވެ. ވީމާ އެމްޑީޕީގެ އިއްތިހާދުން ވޯޓު ދިން ހުރިހާ އެންމެންގެ ވޯޓުން7ސަރަހައްދަކަށް ރާއްޖޭ ބައިކޮށްލުމަކީ ފެންނަ ކަމެއްކަން އެވަނީ ޔަގީން ކޮށްދީފައެވެ.\nދެން އޮތީ ބަޖެޓެވެ. ބަޖެޓަކީ ސަރުކާރުގެ ވައުދުތައް ފުރިހަމަ ކޮށްދިނުމަށް އެކި އޮފީސްތަކުން ދިރާސާތައް ކޮށް އެކުލަވާލާފައިވާ ބަޖެޓެކެވެ. ނަމަވެސް މަޖިލިހުގެ ތަޅުމަށް ބަޖެޓު ހުށަހެޅުމުން އެކި މެމްބަރުން އެމީހަކު ތަމްސީލުކުރާ އަތޮޅުގެ ކަންކަން ކުރުމަށް އެކި މިންވަރުގެ ފައިސާ ނުވަތަ ރައްޔިތުންނަށް އެވެނި ކަމެއް ނުވަތަ މިވެނި ކަމެއް ކޮށްދޭން ބޭނުމޭ ބުނެ އެއް ކަމަކަށް ލާފައި ހުންނަ ފައިސާ އަނެއް ކަމަކަށް ގެންގޮސް ވޯޓުލާތަން އެބަ ފެނެއެވެ. މިކަން މިހެން ކުރާނަމަ މަޖިލިހުގެ މެމްބަރުންނަށް އެ ބެހެވެނީ ސަރުކާރުގެ މަސްއޫލިއްޔަތާއެވެ. ނުވަތަ ގާނޫނު ހިންގާ ބާރުން ދައުލަތް ހިންގާ ބާރަށް ނުފޫޒު ފޯރުވަނީއެވެ. ކެންޑިޑޭޓުން ވައުދުވެވަޑައިގަންނަވާއިރު އެކަން އެކުރައްވަނީ ހަގީގީ މައުލޫމާތުގެ އަލީގައިތޯ ތިޔަބޭފުޅުން ވިސްނަވާށެވެ. ބަހުރުވަ ބޭނުންކުރައްވައިގެން ހަގީގަތް އޮޅުވާލެއްވުމަށް މަސައްކަތްކުރައްވާ ކެންޑިޑޭތުންވެސް މަދެކޭ ނުދެންނެވޭނެއެވެ. ތިންބާރު މަސައްކަތްކުރާ ހަމަތަކަކީ ކޮބައިތޯ ގާނޫނު އަސާސީން އެގެން އެބައޮތެވެ. (ނިމުނީ)


SunOnline: Jinsee furassaara ah hiyvarudhey candidatun MDP primary in baakee kuranee\nޖިންސީ ފުރައްސާރައަށް ހިތްވަރުދޭ ކެންޑިޑޭޓުން އެމްޑީޕީ ޕްރައިމަރީން ބާކީކުރަނީ\nމުހައްމަދު މުޒައްޔިން ނާޒިމް 23 Jan 2020, 15:52\nއެމްޑީޕީ ފިޔަވަޅު އަޅާ ކޮމިޓީ ބައްދަލުވުން: ޖިންސީ ފުރައްސާރަ ކުރާ ކެންޑިޑޭޓުން ބާކީ ކުރާނެ ގޮތެއް ހޯދުމުގެ މަސައްކަތް ވަނީ ފަށާފައި --- ފޮޓޯ/ އެމްޑިޕީ\nޖިންސީ ފުރައްސާރަ ކުރާ ކެންޑިޑޭޓުންނާއި އަދި ޖިންސީ ފުރައްސާރައަށް ހިތްވަރުދޭ ކެންޑިޑޭޓުންނަށް އެމްޑީޕީގެ ޕްރައިމަރީގައި ވާދަ ނުކުރެވޭ ގޮތް ހެދުމުގެ މަސައްކަތް ފަށާފައިވާކަމަށް އެ ޕާޓީން ބުނެފިއެވެ.\nމި މަސައްކަތް މި ފެށީ ގއ. ކަނޑުހުޅުދޫ ކައުންސިލް އެމްޑީޕީ ޕްރައިމަރީގައި ވާދަކުރާ މަދީހާ އަބްދުﷲ، އެ ރަށުގައި މިފަހުން ހިނގި ކުޑަކުއްޖާކަށް ޖިންސީ ގޯނާކުރި މައްސަލައިގައި ހައްޔަރު ކުރި ތިން ބަފައިގެން ދިފާއުގައި ވާހަކަ ދައްކާފައި ވަނިކޮށެވެ. އެކަމާ ގުޅިގެން އެމްޑީޕީ މެމްބަރުން ވަނީ އެފަދަ މީހުންނަށް ކުރިމަތި ނުލެވޭ ގޮތަށް ހެދުމަށް ގޮވާލަމުންނެވެ.\nއެކަމާ ގުޅިގެން މިއަދު އެމްޑީޕީ ފިޔަވަޅު އަޅާ ކޮމިޓީގެ ބައްދަލުވުމެއްވަނީ ބާއްވާފައެވެ. އެ ބައްދަލުވުމާ ގުޅޭ ގޮތުން ޕާޓީގެ ނައިބު ރައީސް އަދި ފިޔަވަޅު އަޅާ ކޮމިޓީގެ މެމްބަރު މުހައްމަދު ޝިފާޒު މިއަދު "ސަން"އަށް ވިދާޅުވީ، އެ ބައްދަލުވުމަކީ ޕާޓީގެ ޕްރައިމަރީގައި ވާދަކުރާ ކެންޑިޑޭޓުންގެ ތެރޭގައި ކުޑަކުދިންނަށް ޖިންސީ ގޯނާކުރުމާއި، އެ ކަންކަމަށް ހިތްވަރުދޭ މީހުން ތިބިތޯ ބެލުމާއި އަދި ތިބިނަމަ އެފަދަ ފަރާތްތަކާ މެދު ފިޔަވަޅު އެޅުމުގެ މަސައްކަތް ފެށުމުގެ ގޮތުން ބޭއްވި ބައްދަލުވުމެއް ކަމަށެވެ.\n"އެމްޑީޕީގެ ޓިކެޓުގައި ވާދަކުރަން ވާނީ އެފަދަ ކަންކަމަށް ހިތްވަރުދޭ މީހުންނެއް ނޫން. އެމްޑީޕީން ހިތްވަރުދޭ ކަމެއް ނޫން އެއީ. ރަށްރަށުގެ ކައުންސިލުތަކަށް އަންނަ މީހުންނަކީ އެކަހަލަ ކަންކަމުގައި ތާށިވެފައި ތިބި ބަޔަކަށް ނުވާނެ ގޮތައް ކަންކަން ކުރެވޭތޯ މިބަލަނީ،" ޝިފާޒް ވިދާޅުވިއެވެ.\nޝިފާޒު ވިދާޅުވީ، ކުޑަކުދިންނަށް ޖިންސީ ގޯނާކުރުމަށް ހިތްވަރު ދިނުމަކީ އެމްޑީޕީން ބަލައިގަންނަ ކަމެއް ނޫންކަމަށާއި އަދި އެމްޑީޕީން އެފަދަ ކެންޑިޑޭޓަކަށްވެސް ފުރުސަތު ނުދޭނެ ކަމަށެވެ.\n"އެއް ކެންޑިޑޭޓެއް ޝަކުވާ ވަރަށް ބޮޑަށް އެބަ އާދޭ. އެފަދަ ކަމެއް އޮތިއްޔާ އަޅުގަނޑުމެންގެ ޕާޓީން އެފަދަ ފުރުސަތެއް ނުދޭނަން [ޕްރައިމަރީގައި ވާދަކުރުމަށް]،" ޖިންސީ ފުރައްސާރައަށް ހިތްވަރުދޭ ކެންޑިޑޭޓެއްގެ ޝަކުވާއެއް މިހާތަނަށް ހުށަހެޅިފައިވޭތޯ ސުވާލު ކުރުމުން ޝިފާޒް ވިދާޅުވިއެވެ.\nގއ. ކަނޑުހުޅުދޫގައި ދެ އަހަރުގެ ކުޑަކުއްޖަކު ރޭޕްކުރި މައްސަލައިގައި އެ ރަށުން ހައްޔަރުކުރި ތިން މީހުންނާ އާއިލީ ގުޅުން އޮންނަ، އަދި އެމްޑީޕީގެ ޕްރައިމަރީގައި ވާދަކުރާ ކެންޑިޑޭޓަކު "ސަން"އާ ވާހަކަދައްކަމުން ވަނީ އޭނާގެ އާއިލާގެ މެމްބަރުން ވަރަށް ބޮޑަށް ދިފާއުކޮށްފައެވެ.\nއަދި އެ މީހުންނަށް ކުރާ ތުހުމަތުތައް ފެތުރީ "ބޮޑު ރޭވުމެއްގެ ދަށުން" ކުޑަކުއްޖާގެ މަންމަ ފަރާތު އާއިލާއިން ކަމަށާއި އެ މައްސަލަ ހޫނުކުރީ އާއިލާއާއި މީޑިއާއިން ކަމަށް އޭނާ ބުންޏެވެ. އަދި އެ މައުލޫމާތު ފެތުރި މީހުންނަށް ޓެރަރިޒަމްގެ ދައުވާ ކުރަންޖެހޭކަމަށް އޭނާ ބުންޏެވެ.\nޖިންސީ ފުރައްސާރަ ކުރާ ކެންޑިޑޭޓުންނާއި އަދި ޖިންސީ ފުރައްސާެރައަށް ހިތްވަރުދޭ ކެންޑިޑޭޓުންނަށް އެމްޑީޕީ ޕްރައިމަރީގައި ވާދަ ނުކުރެވޭ ގޮތް ހެދުމުގެ މަސައްކަތް އެ ޕާޓީން ފެށިއިރު، ޕްރައިމަރީ ބޭއްވުމަށް ހަމަޖެހިފައިވަނީ މިމަހު 31 ވަނަ ދުވަހުގައެވެ.


Rasmaadhoo monitoring in nagaifi | Fainu Online\nއިބްރާހިމް ފަހީމް 17 ސެޕްޓެމްބަރު 2021, ހުކުރު, 17:48\nކޮވިޑް19 ގެ ކޭސްތަކެއް ފެނުމާއި ގުޅިގެން މޮނިޓަރިންގ އަށް ލާފައި އޮތުމަށްފަހު ރަސްމާދޫ މޮނިޓަރިންއިން ނަގައިފިއެވެ.\nކޮވިޑް19 ގެ ކޭސްއެއް ރަށުތެރެއިން ފެނި، ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން އެރަށް މޮނިޓަރިންއަށް ލާފައިވަނީ މި ސެޕްޓެމްބަރު މަހުގެ4ވަނަ ދުވަހުއެވެ.\nއެރަށުން 02 ސެޕްޓެމްބަރުގައި ވަނީ ފުލޫ ސާމްޕަލްތަކެއް ނަގާފައެވެ. އޭގެ ތެރެއިން ސާމްޕަލެއް ޕޮޒިޓިވް ވެ އެރަށް މޮނިޓަރިންއަށް ލީނަމަވެސް އެރަށުގައި ބަލި ފެތުރެމުން މުދާކަމަށް އެޗްޕީއޭއިންވަނީ ނިންމާފައެވެ.\nކޮވިޑް19 ގައި ރަސްމާދޫ ވަނީ ދެފަހަރެއްގެމަތިން މޮނިޓަރިންއަށް ލާފައެވެ.


Ithubaaru defender Noomaan aniyaa ah fahu enburi athuvejje | Mihaaru\nއިންޑިއަން އޯޝަން އައިލެންޑް ގޭމްސް\nގައުމީ ވޮލީބޯޅަ ޓީމް\nއޭވީސީ ސެންޓްރަލް ޒޯން ވޮލީ ބޯލް ޗެމްޕިއަންޝިޕް\nއޭޝިއަން ސެންޓްރަލް ޒޯން ވޮލީބޯޅަ މުބާރާތް\nގައުމީ ވޮލީ ޓީމް\nމިދިޔަ ސީޒަނުގައި އީގަލްސްގެ ނޫމާން (ކ) ވެލެންސިއާގެ އަވިލޯ އަތުން ބޯޅަ ހޯދަން މަސައްކަތް ކުރަނީ.-- ފޮޓޯ: ނިޝާން އަލީ/ މިހާރު\nއިތުބާރު ޑިފެންޑަރު ނޫމާން އަނިޔާއަށް ފަހު އެނބުރި އަތުވެއްޖެ\n16 ޖުލައި 2017 - 11:15\nމިދިޔަ އަހަރުގެ އޮގަސްޓް މަހު ކަކުލަށް ލިބުނު ސީރިއަސް އިން ސަލާމަތްވެ އީގަލްސްގެ އިތުބާރު ޑިފެންޑަރު އަހުމަދު ނޫމާން (ހެލްމެޓް) އެ ޓީމާ ގުޅިއްޖެ އެވެ.\nމިދިޔަ އަހަރު އޮގަސްޓް 28 ގައި ޓީސީއާ ދެކޮޅަށް ކުޅުނު މެޗުގައި ކަކުލަށް ލިބުނު އަނިޔާއާ ގުޅިގެން ނޫމާން ވަނީ ސާޖަރީއެއް ހަދައިފަ އެވެ. އޭގެ ފަހުން އޭނާ އެއްކޮށް ރިކަވާވާން އަހަރެއްހާ ދުވަސް ނަގާނެ ކަމަށް އެ ޓީމުގެ ކޯޗު އިހުސާން އަބްދުލް ގަނީ (ސާންތީ) ވަނީ ބުނެފަ އެވެ.\nނޫމާން ވަނީ މިދިޔަ ހަފްތާގައި ޕްރެކްޓިހަށް ނުކުންނަން ފަށައިފަ އެވެ. މި ވަގުތު ފިޓްނަސް ރަނގަޅު ކުރުމަށް މަސައްކަތް ކުރަމުން އަންނައިރު، އޭނާ އަށް އެންމެ އަވަހަށް ކުޅެވޭނެ ކަމަށް ބެލެވެނީ މާލޭ ލީގަށް ފަހު އެވެ.\nމިދިޔަ ސީޒަން އީގަލްސް އިން ފެށީ ވަރަށް ވަރުގަދަ ކޮށެވެ. އެ ޓީމުން ލީގުގެ ފުރަތަމަ 13 މެޗު ބަލިނުވެ ނިންމާލިއިރު ޓީމުގެ ފަހަތުގައި އެންމެ މޮޅު ކުޅުމެއް ދެއްކި ކުޅުންތެރިއަކީ ނޫމާން އެވެ. ގައުމީ ޓީމުން ވެސް ގަވާއިދުން ޖާގަ ހޯދަމުން އައި ނަމަވެސް އަނިޔާގެ ސަބަބުން ޓީމާ ދުރަށްދާން ޖެހުނެވެ.\nބީޖީ އަށް ކުރިން ކުޅުނު ނޫމާން އަކީ ފާއިތުވި އަހަރުތަކުގައި އެންމެ ރަނގަޅު ކުޅުމެއް ދެއްކި އެއް ޑިފެންޑަރެވެ. އޭނާ އަކީ އީގަލްސްގެ ކޯޗު ސާންތީ އެންމެ އިތުބާރުކުރާ އެއް ޑިފެންޑަރެވެ. ނޫމާނަށް އަނިޔާވެ، ސީޒަންގެ ކުރީކޮޅުގައި ނުކުޅެވޭތީ އީގަލްސް އިން ވަނީ މި ފަހަރު ސީޒަން ފެށުމުގެ ކުރިން މިސްރުގެ ޑިފެންޑަރެއް ކަމަށްވާ މަހުމޫދު ސައީދު ގެނެސްފަ އެވެ. ލީގުގެ ފުރަތަމަ ބުރުގައި އަނިޔާގެ ސަބަބުން މަހުމޫދަށް ނުކުޅެވުނު ނަމަވެސް ދެ ވަނަ ބުރުގައި މިހާތަނަށް އީގަލްސް އިން ކުޅުނު ހުރިހާ މެޗެއްގައި އޭނާ ވަނީ މޮޅު ކުޅުމެއް ދައްކައިފަ އެވެ.\nއީގަލްސް މި ވަގުތު އޮތީ އެސްޓީއޯ މާލޭ ލީގުގެ ހަތަރު ވަނައިގަ އެވެ. އެ ޓީމަަށް ކުޅުނު 13 މެޗުން 22 ޕޮއިންޓް ލިބިފައިވާއިރު، ލީގުގެ ފަސް ވަނައިގައި އޮތް ވިކްޓަރީ އަށް ވެސް ވަނީ އެވަރަށް ޕޮއިންޓް ލިބިފަ އެވެ. ގަދަ ހަތަރެއް ޔަގީންކޮށް އަންނަ މަހު ފަށާ ދިވެހި ޕްރިމިއާ ލީގުން ޖާގަ ހޯދަން އީގަލްސް އަށް ވަނީ އަންނަ ބުދަ ދުވަހު ހަވީރު ގްރީން ސްޓްރީޓްސް އަތުން މޮޅުވުން މަޖުބޫރުވެފަ އެވެ.\nއިތުރު ލިޔުންތައް ކްލަބް އީގަލްސް މާލޭ ލީގް 2017\nގްރީން އަށް ދެ ވަނަ، އީގަލްސް ކަޓައި ޓީސީ ލީގަށް\nކުރިން މަހިބަދޫ އަށް ކުޅުނު އެންޑަސަން އީގަލްސް އަށް\nފަހު މެޗުން މޮޅުވާން ނިއު އަށް މަޖުބޫރުވެއްޖެ\nތަރައްގީ ކުރަން ފަސް ސަރަހައްދެއް ކަނޑައަޅަނީ\nދައްތަ މަރާލި ދެ ކޮއްކޮއިން ސަލާމަތްކުރެވޭ ގޮތެއް ނުވި\nދެ އަނގަ ހުރި މަހެއް ބާނައިފި\nޕްރޭނާ އާއި އަނޫރާގް ރާއްޖޭގައި\nހުޅުމާލެ އަނެއްކާވެސް ދަތުރު ދާ މަންޒިލަކަށް!\nޖަވާހިރު ހޯދާނެ ގޮތުގެ ވީޑިއޯއެއް ބަލަނިކޮށް ޖަވާހިރެއް\nCashier - Sales Person


Big Boss: Salman ah thuhmathuthakeh!\nބިގް ބޮސް: ސަލްމާނަށް ތުހުމަތުތަކެއް!\nތަންކޮޅެއް ކުރިން ބައެއް ހިންދީ ފިލްމުތަކުން ފެނިފައިވާ ބަތަލާ ކޮއެނާ މިތުރާއަކީ "ބިގް ބޮސް 13" އާ އެންމެ ފަހުން އަލްވަދާއު ކިޔަން ޖެހުނު ބައިވެރިޔާ އެވެ. ކޮއެނާއަކީ ބިގް ބޮސްގެ ގޭގައި އެންމެ ގިނަ ބަޔެއްގެ ގަދަރާއި އިހުތިރާމް ލިބިގެން އުޅުނު މީހެކެވެ. އަދި ޝޯގެ އެހެން ބައިވެރިއެއް ކަމަށްވާ ޝެހެނާޒް ގިލް އާ ޖެހުނު މައްސަލަ ފިޔަވައި އިތުރު އެއްވެސް މައްސަލައެއް ކޮއެނަ އާ ދިމަލެއް ނުވެ އެވެ.\nބިގް ބޮސްގޭގައި ގިނަ ދުވަހު ހުންނަން ކޮއެނާ ބޭނުން ވިޔަސް ހަގީގަތުގައި ކޮއެނާ އިސްކަން ދޭ ކަންތައްތައް ވެސް ތަންކޮޅެއް ތަފާތެވެ. އަދި ޝޯ ގެ ހޯސްޓް ސަލްމާން ޚާން ދެކެ ކޮއެނާ ހުރީ ވަރަށް ހިތްހަމަނުޖެހިފަ އެވެ.\nބިގް ބޮސްގެ ގެއިން ނުކުމެފައި ކޮއެނާ ދިން އިންޓަވިއު އެއްގައި ބުނީ އޭނާއާ ދޭތެރޭ ސަލްމާން ކަންތައް ކުރި ގޮތުންނާއި އޭނާ އާ ވާހަކަ ދައްކާ ގޮތުން ވެސް ވަރަށް އަވަހަށް ޝޯ އިން ބޭރަށް ނުކުންނަން ޖެހޭނެކަން ޔަގީންވި ކަމަށެވެ. ޝޯގެ ހަފުތާ ބަންދުގައި ދައްކާ "ވީކްއެންޑް ކާ ވާރް" ބެލި މީހުންނަށް އޭނާ ދައްކާ ވާހަކަ ގަބޫލު ކުރެވޭނެ ކަމަށާއި ސަލްމާން އަބަދުވެސް ތާއީދު ކުރަނީ ގޯސްކޮށް އުޅޭ މީހުންނަށް ކަމަށް ކޮއެނާ ތުހުމަތު ކުރި އެވެ.\nބިގް ބޮސްގެ ގޭގައި ކޮއެނާ އާއި ޝެހެނާޒްގެ ވަރުގަދަ ދެބަސްވުމެއް ހިނގިތަން ފެނިގެން ގޮސްފައި ވެއެވެ. އެ އަރާރުމުގައި ކޮއެނާ އާ ދިމާލަށް ވަރަށް އިންސާނިއްޔަތުކަން ކުޑަ ވާހަކަތަކެއް ޝެހެނާޒް ދެއްކި ކަމަށް ކޮއެނާ ބުންޏެވެ. އެގޮތުން އޭނާގެ ސިފަޔަށާއި ކުރާ މަސައްކަތަށް އަދި އެކްޓިން ހުނަރަށް ވެސް ޝެހެނާޒް ގިލް މަލާމަތް ކުރި ކަމަށް ކޮއެނާ ބުންޏެވެ.\n"އަހަރެން އެ ވާޙަކަ ސަލްމާން ކައިރީ ވެސް ބުނިން. އެކަމަކު އޭނަ ބުނި ޝޯ ބަލާ މީހުންނަށް ވަރަށް ކަމުދެއޭ އެ ހުރިހާ ކަމެއް. އެހެން ބުނީމަ އަހަންނަށް ލިބުނީ ވަރަށް ބޮޑު ޝޮކެއް،" ކޮއެނާ ބުންޏެވެ.\nކޮއެނާ ބުނި ގޮތުގައި ޝެހެނާޒްގެ އިތުރުން ސިދާރްތު ޝުކްލާ އާއި އާރްތީ ސިންގް އަކީ ވެސް ވަރަށް ފޭކް އަދި ރުޅިއަންނަ ޒާތަކަށް އުޅޭ ބައެކެވެ.\n"މުސާފިރް" ފިލްމުން ބޮލީވުޑަށް ނުކުތް ކޮއެނާގެ އެކްޓިން ކެރިއަރު ވަޅުޖަހަން މެދުވެރިވީ އޭނާގެ މޫނު ކުރިން ހުރި ގޮތަށް ވުރެ ރީތިކުރަން މޫނުގެ ޕްލާސްޓިކް ސާޖަރީއެއް ހަދައި އޭގެ ސަބަބުން އޭނާގެ ސިފަ ގެއްލިގެންނެވެ.\nމިދިޔަ ހަފުތާގައި މި ޝޯ އާ ވަކިވާން ޖެހުނީ ޓީވީ ތަރި ދިލްޖީތު ކޯރަށެވެ.